സംവരണ രാഷ്ട്രീയത്തില് മാറുന്ന മുന്‍ഗണനകള് - Samakalika Malayalam\nസംവരണ രാഷ്ട്രീയത്തില് മാറുന്ന മുന്‍ഗണനകള്\nBy രേഖാചന്ദ്ര | Published: 15th November 2020 04:42 PM |\nLast Updated: 15th November 2020 04:42 PM | A+A A- |\nമുന്നോക്ക വിഭാഗങ്ങളിലെ സാമ്പത്തികമായി പിന്നോക്കം നില്‍ക്കുന്നവര്‍ക്കായി കേന്ദ്ര-സംസ്ഥാന സര്‍ക്കാരുകള് ഏര്‍പ്പെടുത്തിയ വിദ്യാഭ്യാസ, തൊഴില് സംവരണം കേരളത്തില് പ്രകടമായ രാഷ്ട്രീയ-സാമുദായിക മാറ്റങ്ങള്‍ക്കു തുടക്കമിട്ടു കഴിഞ്ഞു. നിയമസഭാ തെരഞ്ഞെടുപ്പ് പടിവാതിലിലെത്തിനില്‍ക്കെ, സംസ്ഥാന സര്‍ക്കാര് ഈ വര്‍ഷം നടപ്പാക്കിത്തുടങ്ങിയ സാമ്പത്തികാടിസ്ഥാനത്തിലുള്ള സംവരണത്തിന്റെ ഫലങ്ങള് സാമുദായിക സംഘടനകള് സൂക്ഷ്മമായിത്തന്നെ വിലയിരുത്തുന്നുണ്ട്. സംവരണത്തിന്റെ ആനുകൂല്യം ലഭിക്കുന്ന മുന്നോക്ക വിഭാഗങ്ങളുടെ സംഘടനകള് ഈ നടപടിയെ സ്വാഗതം ചെയ്‌തെങ്കിലും സാമൂഹ്യ സംവരണത്തിന്റെ ആനുകൂല്യം നേടിയ വിഭാഗങ്ങള് ആശങ്കയിലാണ്. ഇടതുപക്ഷം നേതൃത്വം നല്‍കുന്ന സംസ്ഥാന സര്‍ക്കാര്, പ്ലസ് ടു ഉള്‍പ്പെടെയുള്ള വിദ്യാഭ്യാസ പ്രവേശനത്തില് തിടുക്കപ്പെട്ട് നടപ്പാക്കിയ 'സാമ്പത്തിക സംവരണ'ത്തിലെ അപാകതകള് കാരണം, നേരത്തെ സാമൂഹ്യമായി അവശതയനുഭവിക്കുന്ന ആദിവാസി-ദളിത്, മുസ്ലിം സമുദായങ്ങളുടെ സീറ്റുകള് അപഹരിക്കപ്പെടാനിടയാക്കി. ഈ വര്‍ഷം പ്ലസ് ടു വിന് അപേക്ഷിച്ച ആദിവാസി മേഖലകളിലെ കുട്ടികള്‍ക്ക്, അവര്‍ക്ക് സൗകര്യമുള്ള സ്‌കൂളുകളില് പ്രവേശനം ലഭിക്കാത്ത അവസ്ഥയുണ്ട്. വയനാട് ജില്ലയില് ആദിവാസി-ദളിത് വിദ്യാര്‍ത്ഥികള് ഏറെ നാളുകളായി സമരത്തിലാണ്. മുസ്ലിം ഭൂരിപക്ഷ മേഖലകളിലും സമാന പ്രശ്‌നങ്ങള് ഉണ്ടായി. മെഡിക്കല്, എന്‍ജിനീയറിങ്, പോളിടെക്നിക് പ്രവേശന ലിസ്റ്റുകളില് പട്ടികജാതി-പട്ടികവര്‍ഗ്ഗ, ഒ.ബി.സി വിഭാഗങ്ങള്‍ക്ക് സംവരണം ചെയ്ത സീറ്റുകളുടെ എണ്ണത്തില് കുറവു വന്നുവെന്നതിന്റെ കണക്കുകള് പുറത്തുവന്നുകൊണ്ടിരിക്കുന്നു.\nവിദ്യാഭ്യാസ, തൊഴില് സംവരണത്തിനു സാമ്പത്തികമായ പിന്നാക്കാവസ്ഥ മാനദണ്ഡമാക്കാനാവില്ലെന്ന 1992-ലെ ഇന്ദ്ര സാഹ്നി കേസിലെ സുപ്രീംകോടതി വിധിയുടെ പശ്ചാത്തലത്തില് വിവിധ സംഘടനകള് 'സാമ്പത്തിക സംവരണ'ത്തിനെതിരെ കോടതിയെ സമീപിച്ചിട്ടുണ്ട്. അതേസമയം, കേന്ദ്ര സര്‍ക്കാരിനു കീഴിലുള്ള സ്ഥാപനങ്ങളിലും തസ്തികകളിലും ഏര്‍പ്പെടുത്തിയ 10 ശതമാനം സംവരണം, സംസ്ഥാന സര്‍ക്കാരുകള് നടപ്പാക്കണമെന്ന് നിര്‍ബ്ബന്ധമില്ലെന്നിരിക്കെ ഈ വര്‍ഷം തന്നെ കേരളത്തില് നടപ്പാക്കിയത്, വരാനിരിക്കുന്ന തെരഞ്ഞെടുപ്പിലെ മുന്നോക്ക വിഭാഗങ്ങളുടെ വോട്ടില് കണ്ണുവെച്ചാണെന്ന് ആരോപണങ്ങള് ഉയര്‍ന്നുകഴിഞ്ഞു. എന്നാല്, സംസ്ഥാനത്ത് പ്രബലമായ മൂന്നു മുന്നണികള്‍ക്കും നേതൃത്വം നല്‍കുന്ന സി.പി.ഐ.(എം), കോണ്‍ഗ്രസ്, ബി.ജെ.പി എന്നീ പാര്‍ട്ടികള് ഈ സംവരണത്തെ എതിര്‍ക്കുന്നില്ല. മുസ്ലിം ലീഗ് മാത്രമാണ് ഈ തീരുമാനത്തെ എതിര്‍ക്കുകയും കോടതിയില് ഹര്‍ജി നല്‍കുകയും ചെയ്തത്. പരമ്പരാഗതമായി മുസ്ലിം ലീഗിനെ പിന്തുണയ്ക്കുന്ന സമസ്ത, ഇടതുപക്ഷത്തോടൊപ്പം നില്‍ക്കുന്ന എ.പി. സുന്നി വിഭാഗവും ജമാഅത്തെ ഇസ്ലാമിയും ഇതിനെ നിശിതമായി വിമര്‍ശിക്കുന്നുണ്ട്. എസ്.എന്.ഡി.പി യോഗവും തീരുമാനത്തിനെതിരെ നിയമപരമായി പോരാടുമെന്ന് അറിയിച്ചിട്ടുണ്ട്. ഈ പശ്ചാത്തലത്തില് വരുംനാളുകളില് കേരളത്തില് പ്രക്ഷുബ്ധമായ രാഷ്ട്രീയ മാറ്റങ്ങള്‍ക്കും മുന്നോക്ക സംവരണം കാരണമായേക്കാം.\nസംവരണം എന്ന സങ്കീര്‍ണ്ണ പ്രശ്‌നം\nബ്രിട്ടീഷ് ഭരണകാലത്തുതന്നെ തുടങ്ങിയ, ഒരു നൂറ്റാണ്ടിലേറെയായി ഇന്ത്യയില് സജീവമായി നില്‍ക്കുന്ന പ്രശ്‌നമാണ് സംവരണം. ജാതികേന്ദ്രിതമായി ഭൂവുടമസ്ഥതയും അധികാരവും നിര്‍ണ്ണയിക്കപ്പെട്ടിരുന്ന ഇന്ത്യയില് ചരിത്രപരമായിത്തന്നെ അവശതയനുഭവിച്ചിരുന്ന, പിന്നാക്കം നിന്നിരുന്ന സമുദായങ്ങളെ മുഖ്യധാരയിലേക്ക് കൊണ്ടുവരാനും അധികാര പങ്കാളിത്തവും പ്രാതിനിധ്യവും തുല്യതയും സാമൂഹ്യനീതിയും ഉറപ്പാക്കാനുമായിരുന്നു സംവരണം എന്ന ആശയം ലക്ഷ്യമിട്ടത്. എന്നാല്, സ്വാതന്ത്ര്യലബ്ധിക്കുശേഷം ദശകങ്ങള് പിന്നിട്ടിട്ടും ഈ ലക്ഷ്യം പൂര്‍ത്തിയാക്കാനായിട്ടില്ല. അവശ-പിന്നാക്ക വിഭാഗങ്ങള്‍ക്ക് ഭരണകൂട സംവിധാനങ്ങളില് ഇപ്പോഴും അര്‍ഹമായ പ്രാതിനിധ്യം ലഭിച്ചിട്ടില്ലെന്നത് യാഥാര്‍ത്ഥ്യമാണ്. ഇക്കാര്യത്തില് ആധികാരികമായ വിവരങ്ങള് ലഭ്യമാകുമെന്നു കരുതുന്ന ജാതി സെന്‍സസിലെ വിവരങ്ങള് ഇതുവരെ കേന്ദ്ര സര്‍ക്കാര് പുറത്തുവിട്ടിട്ടില്ല. സാമൂഹ്യമായ സംവരണം ഒരു കാലത്തും സമ്പൂര്‍ണ്ണമായിരുന്നുമില്ല. രാജ്യത്ത് ഏറെ പിന്നാക്കം നില്‍ക്കുന്ന മുസ്ലിം സമുദായത്തിന് സംവരണം ഏര്‍പ്പെടുത്തുന്നത് 2006-ലെ സച്ചാര് കമ്മിറ്റി ശുപാര്‍ശകളുടെ അടിസ്ഥാനത്തിലാണ്. ഇതുതന്നെ, വളരെ സാവധാനം മാത്രമാണ് നടപ്പാക്കുന്നതും. സംവരണത്തിന് അര്‍ഹരായ ജാതികളുടെ പട്ടികയിലേക്ക് പുതിയ സമുദായങ്ങളെ പല ഘട്ടങ്ങളിലായി കൂട്ടിച്ചേര്‍ക്കുകയാണുണ്ടായത്. എന്നാല്, ഈ സംവരണം പൂര്‍ണ്ണമായ അര്‍ത്ഥത്തില് ഇപ്പോഴും നടപ്പാക്കിയിട്ടില്ലെന്നാണ് വിവിധ കണക്കുകള് സ്ഥാപിക്കുന്നത്.\nരാജ്യത്തെ ഉന്നത വിദ്യാഭ്യാസ സ്ഥാപനങ്ങളിലെ അദ്ധ്യാപക തസ്തികകളില് സംവരണത്തിന് അനുസൃതമായ സീറ്റുകളിലേക്ക് ഉടന് നിയമനം നടത്തണമെന്ന് ഒരു വര്‍ഷം മുന്‍പാണ് കേന്ദ്ര സര്‍ക്കാര് ഉത്തരവിട്ടത്. ഈ രംഗത്തെ സംവരണ വിഭാഗങ്ങളുടെ എണ്ണത്തിലുള്ള വന്‍കുറവിനെ കണക്കിലെടുത്തായിരുന്നു ഇത്. ഇതിനു പുറമെയാണ്, ഇതുവരെ സംവരണത്തിന് അര്‍ഹമല്ലാതിരുന്ന വിഭാഗങ്ങളില് സാമ്പത്തികമായി പിന്നോക്കം നില്‍ക്കുന്നവര്‍ക്ക് 10 ശതമാനം സംവരണം കൊണ്ടുവന്നത്. നിലവിലുള്ള സംവരണത്തെ ബാധിക്കാത്ത തരത്തിലാകണം എന്നും പാര്‍ലമെന്റ് കൊണ്ടുവന്ന ഭേദഗതി നിയമത്തില് പറഞ്ഞിരുന്നു. അതേസമയം, ഇന്ത്യയിലെ സംവരണ ചര്‍ച്ചകളുടെ വിവിധ ഘട്ടങ്ങളില് സാമുദായിക സംവരണത്തെ എതിര്‍ക്കുകയും സാമ്പത്തിക സംവരണത്തിനായി വാദിക്കുകയും ചെയ്യുന്ന നിലപാടാണ് സി.പി.ഐ.(എം) സ്വീകരിച്ചത്. തൊണ്ണൂറുകളില്, ഒ.ബി.സി വിഭാഗങ്ങള്‍ക്ക് സംവരണം നല്‍കുന്ന മണ്ഡല് കമ്മിഷന് ശുപാര്‍ശകള് നടപ്പാക്കുന്ന ഘട്ടത്തിലും 2006-ലെ രണ്ടാം മണ്ഡല് കാലത്തും ഇതേ നിലപാടായിരുന്നു പാര്‍ട്ടിക്ക്. 2008-ല് മുന്നാക്ക വിഭാഗങ്ങളിലെ ദരിദ്രര്‍ക്ക് സംവരണം കൊണ്ടുവരാന് അന്നത്തെ വി.എസ്. അച്യുതാനനന്ദന് സര്‍ക്കാര് ശ്രമിച്ചെങ്കിലും ഇതിന് ആധികാരികമായ വിവരങ്ങള് നല്‍കാന് കഴിയാത്തതിനാല് ഹൈക്കോടതി റദ്ദുചെയ്യുകയാണ് ചെയ്തത്.\nനീക്കം കേന്ദ്രത്തിലും കേരളത്തിലും\n2019 ജനുവരി ഒന്‍പതിനാണ് സാമ്പത്തികമായി പിന്നാക്കം നില്‍ക്കുന്ന വിഭാഗങ്ങള്‍ക്ക് ഉന്നത വിദ്യാഭ്യാസ സ്ഥാപനങ്ങളിലും സര്‍ക്കാര്-അനുബന്ധ തസ്തികകളിലും 10 ശതമാനം വരെ സംവരണം ഏര്‍പ്പെടുത്തുന്ന 103-ാം ഭരണഘടനാ ഭേദഗതി പാര്‍ലമെന്റ് പാസ്സാക്കിയത്. ജനവരി 12-ന് രാഷ്ട്രപതി ഒപ്പുവയ്ക്കുകയും ചെയ്തു. ഭരണഘടനയിലെ 15, 16 അനുച്ഛേദങ്ങളില് ഇതിനായി 15(6), 16(6) എന്നീ ഭാഗങ്ങള് കൂട്ടിച്ചേര്‍ക്കുയും ചെയ്തു. 15(6) പ്രകാരം സാമ്പത്തികമായി പിന്നാക്കം നില്‍ക്കുന്നവരുടെ ഉന്നമനത്തിനായി വിദ്യാഭ്യാസ സ്ഥാപനങ്ങളില് സംവരണം ഉള്‍പ്പെടെയുള്ള ആനുകൂല്യങ്ങള് നല്‍കാന് സര്‍ക്കാരുകള്‍ക്ക് അനുമതി നല്‍കി. എയ്ഡഡ്, അണ് എയ്ഡഡ്, സ്വകാര്യ വിദ്യാഭ്യാസ സ്ഥാപനങ്ങളിലുള്‍പ്പെടെ സംവരണം ഏര്‍പ്പെടുത്താം. ന്യൂനപക്ഷ വിദ്യാഭ്യാസ സ്ഥാപനങ്ങളെ ഇതില്‍നിന്നും ഒഴിവാക്കി. സര്‍ക്കാര് ജോലികളിലെ നിയമനത്തിനായാണ് ആര്‍ട്ടിക്കിള് 16(6) ഭേദഗതി.\nപാര്‍ലമെന്റ് പാസ്സാക്കിയ ഭേദഗതിയെ മുന്‍നിര്‍ത്തിയാണ് മുന്നോക്ക വിഭാഗങ്ങളിലെ സാമ്പത്തികമായി പിന്നാക്കം നില്‍ക്കുന്നവര്‍ക്ക് 10 ശതമാനം സംവരണം തൊഴില്-വിദ്യാഭ്യാസ മേഖലകളില് സംസ്ഥാന സര്‍ക്കാരും നടപ്പാക്കിയത്. ഉദ്യോഗസ്ഥ-ഭരണ പരിഷ്‌കാര വകുപ്പ് ഒക്ടോബര് 23-ന് ഇതു സംബന്ധിച്ച് വിജ്ഞാപനം പുറത്തിറക്കിയത്. ഇതിനും ഒരു വര്‍ഷം മുന്‍പു തന്നെ ദേവസ്വം ബോര്‍ഡിനു കീഴിലുള്ള സ്ഥാപനങ്ങളില് 10 ശതമാനം സാമ്പത്തിക സംവരണം സംസ്ഥാന സര്‍ക്കാര് നടപ്പാക്കിയിരുന്നു. കേന്ദ്ര സര്‍ക്കാറിന്റെ 2019 ജനുവരിയിലെ ഭരണഘടനാ ഭേദഗതി പ്രകാരം സംസ്ഥാനങ്ങള്‍ക്ക് അവിടുത്തെ സാഹചര്യങ്ങള്‍ക്കനുസരിച്ച് ഭേദഗതി നടപ്പാക്കാമെന്നാണ് പറയുന്നത്. സര്‍ക്കാരിന്റെ വിവേചനാധികാരം ഉപയോഗിച്ച് നിലവിലുള്ള സംവരണത്തെ ബാധിക്കാത്ത തരത്തില് സാമ്പത്തിക സംവരണം കൊണ്ടുവരാം. ഇത് നടപ്പാക്കുന്നതിനു മുന്നോടിയായി 2019 മാര്‍ച്ചില് നിയമവകുപ്പ് മുന് സെക്രട്ടറിയും റിട്ടയേര്‍ഡ് ജസ്റ്റിസുമായ കെ. ശശിധരന് നായര് ചെയര്‍മാനും ദേവസ്വം റിക്രൂട്ട്മെന്റ് ബോര്‍ഡ് ചെയര്‍മാന് എം. രാജഗോപാലന് നായര് അംഗവുമായ കമ്മിഷനെ നിയമിച്ചു. ഈ കമ്മിഷന്റെ ശുപാര്‍ശകളുടെ അടിസ്ഥാനത്തില് കൂടിയാണ് കേരള സ്റ്റേറ്റ് ആന്റ് സബോര്‍ഡിനേറ്റ് സര്‍വ്വീസസ് ചട്ടങ്ങളില് ഭേദഗതി വരുത്തി സംവരണം സംസ്ഥാനത്ത് നടപ്പാക്കിയത്.\nനിലവില് പട്ടികജാതി-വര്‍ഗ്ഗ, പിന്നാക്ക സമുദായങ്ങളുടേതുള്‍പ്പെടെ വിവിധ സംവരണങ്ങള് ആകെ 50 ശതമാനത്തോളം വരും. കേന്ദ്രത്തില് 49.5 ശതമാനവും കേരളത്തില് 50 ശതമാനവുമാണ് സാമൂഹിക സംവരണം. ബാക്കിയുള്ള 50 ശതമാനം ജനറല് മെറിറ്റാണ്. ഇതില്‍നിന്നുള്ള 10 ശതമാനമാണ് മാറ്റിവയ്ക്കുന്നത് എന്നാണ് സര്‍ക്കാര് പറയുന്നത്. കോര്‍പ്പറേഷനില് 50 സെന്റും നഗരസഭയില് 75 സെന്റും പഞ്ചായത്തില് രണ്ടര ഏക്കറും വരെ ഭൂമിയുള്ളവര് സാമ്പത്തിക സംവരണത്തിന്റെ ആനുകൂല്യത്തിന് അര്‍ഹരാണ്. വാര്‍ഷിക വരുമാന പരിധി നാലു ലക്ഷം രൂപയാണ്. കോര്‍പ്പറേഷനില് 15 സെന്റും വീടും മുനിസിപ്പാലിറ്റിയില് 20 സെന്റും വീടും ഉള്ളവരും ആനുകൂല്യത്തിന്റെ പരിധിയില് വരും. സംവരണത്തിനായുള്ള വാര്‍ഷിക വരുമാന പരിധിയില്‍നിന്ന് കാര്‍ഷികാദായം, സാമൂഹ്യസുരക്ഷാ പെന്‍ഷന് തുടങ്ങിയ ആനുകൂല്യങ്ങള് തുടങ്ങിയവ കണക്കിലെടുക്കുന്നത് ഒഴിവാക്കിയിട്ടുണ്ട്.\nഭരണഘടനയുടെ 15(4), 16(4) അനുച്ഛേദത്തില് പറയുന്ന സാമൂഹ്യസംവരണത്തെ മറികടന്നാണ് സാമ്പത്തിക സംവരണത്തിനായി കേന്ദ്രസര്‍ക്കാര് ഭേദഗതി കൊണ്ടുവന്നത്. ഭരണകൂട-അധികാര സംവിധാനങ്ങളില് പ്രാതിനിധ്യവും പങ്കാളിത്തവും തുല്യതയും ഉറപ്പാക്കുകയാണ് സാമൂഹ്യസംവരണം ലക്ഷ്യമിട്ടത്. സാമ്പത്തിക സംവരണം ഈ സങ്കല്പങ്ങളെ അവഗണിക്കുന്നുവെന്ന ആശങ്കയാണ് സംവരണ വിഭാഗങ്ങള് പങ്കുവയ്ക്കുന്നത്. സാമൂഹ്യവും ജാതീയവുമായ പിന്നാക്കാവസ്ഥയെ സാമ്പത്തികമായ അളവുകോലില് നിര്‍ണ്ണയിക്കാന് കഴിയില്ല. ജാതിസംവരണത്തെക്കുറിച്ചുള്ള തെറ്റായ മനസ്സിലാക്കലുകളും ഇതിനെ കൂടുതല് സങ്കീര്‍ണ്ണമാക്കുന്നുണ്ട്. പിന്നാക്ക വിഭാഗങ്ങള് സംവരണത്തിലൂടെ മുന്നോക്കക്കാരുടെ അവസരങ്ങള് തട്ടിയെടുക്കുന്നു എന്ന തരത്തിലുള്ള വൈകാരിക വായനകള് സംവരണവുമായി ബന്ധപ്പെട്ട് എല്ലാക്കാലത്തും സജീവമായി ഉണ്ടാകാറുണ്ട്.\nരാജ്യത്ത് ഭൂരിഭാഗം രാഷ്ട്രീയപ്പാര്‍ട്ടികളും സാമ്പത്തിക സംവരണത്തെ അനുകൂലിക്കുന്നവരാണ്. ബി.ജെ.പി., കോണ്‍ഗ്രസ്, സി.പി.ഐ.എം അടക്കമുള്ളവര് സാമ്പത്തിക സംവരണത്തെക്കുറിച്ചുള്ള ബില്ലിനെ പാര്‍ലമെന്റില് അനുകൂലിച്ചു. മുസ്ലിം ലീഗാണ് വിയോജിപ്പ് പ്രകടിപ്പിച്ച ഒരു പാര്‍ട്ടി. ഈ ബില്ലിനെതിരെ മുസ്ലിം ലീഗ് നല്‍കിയ ഹര്‍ജി സുപ്രീംകോടതിയുടെ പരിഗണനയിലാണ്. കേരളത്തിലും മുസ്ലിം ലീഗും മറ്റ് ദളിത്-ന്യൂനപക്ഷ സംഘടനകളും മാത്രമാണ് സാമൂഹ്യ സംവരണം അട്ടിമറിക്കുന്നതിനെതിരെ രംഗത്തുള്ളത്.\nകേരളത്തില് ദേവസ്വം ബോര്‍ഡിലും അതിനു കീഴിലുള്ള സ്ഥാപനങ്ങളിലും സംവരണം ഏര്‍പ്പെടുത്തിക്കൊണ്ടാണ് സാമ്പത്തികമായി പിന്നാക്കം നില്‍ക്കുന്ന മുന്നോക്കക്കാര്‍ക്ക് സംവരണത്തിന് സര്‍ക്കാര് തുടക്കമിട്ടത്. 82 ശതമാനം നായര് സമുദായവും 14 ശതമാനം മറ്റ് മുന്നോക്കക്കാരുമുള്ള ദേവസ്വം ബോര്‍ഡിലാണ് സര്‍ക്കാര് ഇത് നടപ്പാക്കിയത്. ഫലത്തില് 96 ശതമാനം മുന്നോക്കക്കാരുള്ളയിടത്ത് 10 ശതമാനം മുന്നോക്ക സംവരണം കൂടി ഏര്‍പ്പെടുത്തുകയായിരുന്നു. കേരളത്തിലെ ആദ്യ സര്‍ക്കാരിന്റെ കാലം മുതല്‍തന്നെ സി.പി.ഐ.എം ഉയര്‍ത്തിപ്പിടിച്ച വാദമായിരുന്നു സാമ്പത്തിക സംവരണം. 1958-ല് അന്നത്തെ മുഖ്യമന്ത്രി ഇ.എം.എസ്. നമ്പൂതിരിപ്പാട് അധ്യക്ഷനായുള്ള ഒന്നാം ഭരണപരിഷ്‌കരണ കമ്മിഷന് സാമ്പത്തിക സംവരണം എന്ന ആവശ്യം ഉയര്‍ത്തിയിരുന്നു. തെരഞ്ഞെടുപ്പുകളിലെല്ലാം തന്നെ സാമ്പത്തിക സംവരണം നടപ്പിലാക്കുക എന്നത് പ്രധാന അജന്‍ഡയായും മുന്നോട്ടു വെച്ചു. ദേവസ്വം ബോര്‍ഡില് 10 ശതമാനം മുന്നോക്ക സംവരണം ഏര്‍പ്പെടുത്തിയ ശേഷം, സാമ്പത്തിക സംവരണം നടത്താന് കേന്ദ്രസര്‍ക്കാര് തയ്യാറാണോ എന്ന സി.പി.ഐ.എമ്മിന്റെ ചോദ്യവും അവരുടെ നിലപാട് അടിവരയിടുന്നതാണ്. ഇക്കാര്യത്തില് കോണ്‍ഗ്രസ്സും വിയോജിച്ചിരുന്നില്ല.\nകേന്ദ്രസര്‍ക്കാറിന്റെ ഭരണഘടനാ ഭേദഗതിക്കെതിരെ സുപ്രീംകോടതിയില് ഇരുപതിലധികം ഹര്‍ജികളുണ്ട്. ബില്ലിലെ വ്യവസ്ഥകള് ഭരണഘടനാവിരുദ്ധമാണ് എന്നു ചുണ്ടിക്കാട്ടുന്നതാണ് ഹര്‍ജികള്. ആര്‍ട്ടിക്കിള് 14 പ്രകാരമുള്ള തുല്യതയ്ക്കുള്ള അവകാശത്തെ ഹനിക്കുന്നതാണ് സാമ്പത്തിക സംവരണം എന്നതാണ് പ്രധാന വാദം. സാമ്പത്തിക പിന്നാക്കാവസ്ഥയുള്ളവരില് പട്ടികജാതി-മറ്റു പിന്നാക്ക സമുദായങ്ങളെ ഒഴിവാക്കിയത് ചൂണ്ടിക്കാട്ടിയാണ് ഹര്‍ജിയില് ഇക്കാര്യം പറയുന്നത്. പി.വി. നരസിംഹ റാവു പ്രധാനമന്ത്രിയായിരുന്ന കാലത്ത് കൊണ്ടുവന്ന സാമ്പത്തിക സംവരണത്തെ ചോദ്യം ചെയ്ത് 1992-ല് ഇന്ദ്ര സാഹ്നി നടത്തിയ കേസില് സാമ്പത്തിക സംവരണം നിലനില്‍ക്കില്ല എന്നതായിരുന്നു സുപ്രീംകോടതിയുടെ കണ്ടെത്തല്. ഇതിലാണ് ഹര്‍ജിക്കാരുടെ പ്രതീക്ഷ. എന്നാല്, ആവശ്യമായ ഭേദഗതി വരുത്താത്തതുകൊണ്ടാണ് അന്ന് സംവരണ തീരുമാനം നിലനില്‍ക്കാതെ പോയത് എന്നാണ് ബി.ജെ.പിയുടെ വാദം. നിലവില് എസ്.സി. വിഭാഗത്തിന് 15 ശതമാനവും എസ്.ടി. വിഭാഗത്തിന് 7.5 ശതമാനവും ഒ.ബി.സിക്ക് 27 ശതമാനവുമാണ് സംവരണം. 10 ശതമാനം മുന്നോക്ക സംവരണം കൂടി ഏര്‍പ്പെടുത്തുമ്പോള് കോടതി നിഷ്‌കര്‍ഷിച്ച 50 ശതമാനത്തിനു മുകളില് വരും. നിലവില് 50 ശതമാനത്തിനു മുകളില് സംവരണം ഉള്ളത് തമിഴ്നാട്ടില് മാത്രമാണ്. പിന്നാക്ക വിഭാഗങ്ങള് കൂടുതലുള്ള സാഹചര്യത്തിലാണ് തമിഴ്നാട്ടില് ഇത് നടപ്പാകുന്നത്. സര്‍ക്കാരിന്റെ ധനസഹായം കിട്ടാത്ത വിദ്യാഭ്യാസ സ്ഥാപനങ്ങളിലും സംവരണം നടപ്പാക്കിയത് ഭരണഘടനാ പ്രകാരമുള്ള തുല്യതാ സങ്കല്പങ്ങള്‍ക്കു വിരുദ്ധമാണ്. അതേസമയം, മുന്നോക്ക സംവരണം സ്റ്റേ ചെയ്യാനാകില്ല എന്ന സുപ്രീംകോടതിയുടെ പരാമര്‍ശം കേരളത്തില് സര്‍ക്കാറിനു ഗുണകരമായി.\nസുപ്രീംകോടതിയില് ഹര്‍ജികള് നിലനില്‍ക്കുമ്പോള്‍ത്തന്നെ കേരളത്തില് ധൃതിപിടിച്ച് സംവരണം നടപ്പാക്കിയതില് വിമര്‍ശനമുയരുന്നുണ്ട്. കേന്ദ്രസര്‍ക്കാര് ഭേദഗതിയെ പലതരം പിഴവുകളോടെയാണ് കേരളം നടപ്പാക്കിയത് എന്നാരോപിച്ച് പല സംഘടനകളും കോടതിയിലെത്തിയിട്ടുമുണ്ട്. ശശിധരന് നായര് കമ്മിഷന് സാമ്പത്തിക സംവരണത്തിനു ശുപാര്‍ശ ചെയ്‌തെങ്കിലും എന്തൊക്കെ മാനദണ്ഡത്തിന്റെ അടിസ്ഥാനത്തിലാണ് തീരുമാനത്തിലെത്തിയത് എന്നത് വ്യക്തമല്ല. മുന്നോക്ക സമുദായത്തിലെ പിന്നാക്കക്കാരെക്കുറിച്ചുള്ള പഠനങ്ങളോ കണക്കുകളോ സര്‍ക്കാറിനില്ല. നിലവില് ജനസംഖ്യാ അനുപാതത്തിന് അധികമാണ് മുന്നോക്ക സമുദായങ്ങളുടെ പ്രാതിനിധ്യം. ഈ സാഹചര്യത്തില് മുന്നോക്ക സംവരണത്തെ എങ്ങനെ ന്യായീകരിക്കും എന്നത് പ്രധാനമാണ്. കോടതിയുടെ ഇടപെടല് ഇക്കാര്യത്തിലുണ്ടാകുമെന്ന പ്രതീക്ഷയിലാണ് ഹര്‍ജിക്കാര്.\nസംവരണവുമായി ബന്ധപ്പെട്ട ചര്‍ച്ചകള് രാഷ്ട്രീയഗതിയെത്തന്നെ മാറ്റിയ ചരിത്രമാണ് ഇന്ത്യയില്. വി.പി. സിങ് പ്രധാനമന്ത്രിയായിരുന്ന കാലത്ത് നടപ്പാക്കിയ മണ്ഡല് കമ്മിഷന് റിപ്പോര്‍ട്ടിനുശേഷം ഇന്ത്യന് രാഷ്ട്രീയം തന്നെ മാറിമറിഞ്ഞു. മുന്നോക്കക്കാര് നടത്തിയ ശക്തമായ പ്രക്ഷോഭത്തെ തുടര്‍ന്നാണ് 1992-ല് സാമ്പത്തിക സംവരണം നടപ്പാക്കാന് നരസിംഹറാവു സര്‍ക്കാര് തയ്യാറായത്. എന്നാല്, സുപ്രീംകോടതിയില് ഇത് പരാജയപ്പെട്ടു. അതിനുശേഷമാണ് 2019 ജനുവരിയിലെ ഭേദഗതി വരുന്നത്. കേരളത്തില് വരാന് പോകുന്ന തദ്ദേശ സ്വയംഭരണ, നിയമസഭാ തെരഞ്ഞെടുപ്പുകളെ മുന്നില് കണ്ടുകൊണ്ടുള്ളതാണ് എല്.ഡി.എഫിന്റെ തിരക്കിട്ടുള്ള നീക്കമെങ്കിലും നിലവിലെ സാമുദായിക സമവാക്യങ്ങളില് വരുന്ന മാറ്റം അവര്‍ക്ക് ഗുണകരമാകുമോ എന്നു കണ്ടറിയണം. സാമ്പത്തിക സംവരണത്തിനായി വാദിക്കുന്ന മുന്നോക്കകാരുടെ പിന്തുണയാണ് സി.പി.ഐ.എം ലക്ഷ്യം വെക്കുന്നത്. ഒരു വിഭാഗം ക്രിസ്ത്യന് സമുദായത്തിന്റേയും പിന്തുണ ഉറപ്പിക്കാന് സര്‍ക്കാറിനു കഴിയും. ശബരിമല പ്രശ്‌നത്തിലൂടെ കൈവിട്ട മുന്നോക്കക്കാരെ തിരിച്ചുപിടിക്കുക എന്ന രാഷ്ട്രീയ ലക്ഷ്യം കൂടി സി.പി.ഐ.എമ്മിനുണ്ട്. അതേസമയം ദളിത്-ന്യൂനപക്ഷ സംഘടനകളെ യോജിപ്പിച്ച് ശക്തമായ പ്രക്ഷോഭത്തിലേക്ക് നീങ്ങുകയാണ് മുസ്ലിം ലീഗ്. മുസ്ലിം സമുദായ സംഘടനകള്‍ക്കിടയില് ഏകോപനമുണ്ടായിട്ടുണ്ട്. സമസ്തയും കാന്തപുരത്തിന്റെ നേതൃത്വത്തിലുള്ള എ.പി. വിഭാഗവും ഇക്കാര്യത്തില് ഒരുമിച്ച് നീങ്ങുകയാണ്. ഫലത്തില് സാമുദായിക ധ്രുവീകരണത്തിലേക്കെത്തുകയാണ് സര്‍ക്കാറിന്റെ ഈ തീരുമാനം. തെരഞ്ഞെടുപ്പില് ഇക്കാര്യം പ്രതിഫലിക്കുമെന്ന് ഏതാണ്ട് ഉറപ്പാണ്. എസ്.എന്.ഡി.പി., പുലയ മഹാസഭ തുടങ്ങി ദളിത്-പിന്നാക്ക സംഘടനകളും എതിര്‍പ്പുമായി രംഗത്തുണ്ട്. നിയമപരമായ നീക്കങ്ങളും സംഘടനകള് ഇതിനൊപ്പം നടത്തുന്നു. കേരളത്തില് മുസ്ലിം ലീഗ് ഒഴികെയുള്ള മുഖ്യധാര രാഷ്ട്രീയപ്പാര്‍ട്ടികളെല്ലാം സംവരണത്തെ സ്വാഗതം ചെയ്യുന്നുണ്ടെങ്കിലും മുസ്ലിം-ദളിത്-പിന്നാക്ക സംഘടനകളുടെ എതിര്‍പ്പുകള് തെരഞ്ഞെടുപ്പുകളില് നിര്‍ണ്ണായകമായി ഭവിച്ചേക്കും.\nസാമ്പത്തിക പിന്നാക്കാവസ്ഥ പരിഗണിക്കപ്പെടേണ്ടത്\nസാമൂഹ്യമായ പിന്നോക്കാവസ്ഥ പരിഹരിക്കാനാണ് സംവരണം ഏര്‍പ്പെടുത്തിയിട്ടുള്ളത്. പക്ഷേ, ഭരണഘടനാ അസംബ്ലിയില് ഇത് സംബന്ധിച്ച് നടന്ന ചര്‍ച്ചകളും മണ്ഡല് കമ്മിഷന് റിപ്പോര്‍ട്ടുമൊക്കെ പരിശോധിച്ചാല് മനസ്സിലാക്കാന് കഴിയുന്ന ഒരു കാര്യം സാമൂഹ്യമായ പിന്നാക്കാവസ്ഥ സാമ്പത്തികമായ പിന്നാക്കാവസ്ഥയുമായി ബന്ധപ്പെട്ടുനില്‍ക്കുന്നതാണ് എന്നാണ്. സാമ്പത്തികമായ പിന്നാക്കാവസ്ഥ മാത്രമല്ല സാമൂഹ്യമായ അടിച്ചമര്‍ത്തല്. അതിനു ചരിത്രപരമായി ഇന്ത്യയില് നിലനില്‍ക്കുന്ന ജാതി വ്യവസ്ഥയും മറ്റും കാരണമാണ്. പക്ഷേ, സാമ്പത്തിക ബന്ധങ്ങള് കൂടി പരിഗണിക്കണം. അതുകൊണ്ടുതന്നെ സാമൂഹ്യ പിന്നാക്കാവസ്ഥ പരിഹരിക്കാനുള്ള പരിപാടി സാമ്പത്തികമായ പിന്നാക്കാവസ്ഥ പരിഹരിക്കാനുള്ള നടപടികളുമായി ബന്ധപ്പെട്ടു നില്‍ക്കുന്ന കാര്യമാണ്. അംബേദ്കര് തന്നെ പറയുന്നുണ്ട്, സാമൂഹ്യ ഉച്ചനീചത്വങ്ങള് ഇല്ലാതാക്കാന് സാമ്പത്തിക ബന്ധങ്ങളിലെ അഴിച്ചുപണി വളരെ പ്രധാനമാണ് എന്ന്. മണ്ഡല് കമ്മിഷന് റിപ്പോര്‍ട്ട് വളരെ മൂര്‍ത്തമായിത്തന്നെ പറഞ്ഞിരിക്കുന്ന ഒരു കാര്യം സാമൂഹ്യമായ പിന്നാക്കാവസ്ഥ പരിഹരിക്കണമെങ്കില് സംവരണം കൊണ്ടുമാത്രം കഴിയില്ല എന്നാണ്. സംവരണം ഒറ്റമൂലിയായി കാണാന് കഴിയില്ല. ഉല്പാദന മേഖലകളുടെ വിപ്ലവകരമായ അഴിച്ചുപണി, പുരോഗമനപരമായ ഭൂപരിഷ്‌കരണം ഉള്‍പ്പെടെയുള്ള നടപടി എന്നിവയിലൂടെ മാത്രമേ സാമൂഹ്യ പിന്നാക്കാവസ്ഥ പരിഹരിക്കാന് കഴിയുള്ളു.\nപരസ്പരം ബന്ധപ്പെട്ടുകിടക്കുന്നതുകൊണ്ടുതന്നെ അതിനെ സാമൂഹ്യ പിന്നാക്കാവസ്ഥ എന്നു പറഞ്ഞ് ന്യൂനീകരിക്കാനോ സാമ്പത്തിക പിന്നാക്കാവസ്ഥ എന്ന നിലയില് ന്യൂനീകരിക്കാനോ പാടില്ല. സാമൂഹ്യ സംവരണവാദത്തിനും സാമ്പത്തിക സംവരണവാദത്തിനും സി.പി.ഐ.(എം) എതിരാണ്. സി.പി.ഐ.എം ഈ വിഷയത്തില് എടുത്തിരിക്കുന്ന നിലപാട്, മണ്ഡല് കമ്മിഷന് വന്നതിനുശേഷം സാമൂഹ്യ പിന്നാക്കാവസ്ഥ പരിഹരിക്കാനാവശ്യമായ നിലയില് സംവരണത്തെ നിലനിര്‍ത്തുകയും അത് കൂടുതല് വിഭാഗങ്ങളിലേക്ക് വ്യാപിപ്പിക്കുകയും ചെയ്യുക എന്നതാണ്. 1947-നു ശേഷം നമ്മുടെ രാജ്യത്ത് നടപ്പാക്കിയ മുതലാളിത്ത വികസന നയത്തിന്റെ ഭാഗമായി മുന്‍പ് സമ്പന്ന-ഇടത്തരം ജീവിതം നയിച്ചിരുന്ന സംവരണേതര വിഭാഗങ്ങളില് പലരും പാപ്പരായി പോയിട്ടുണ്ട്. അത്തരം വിഭാഗങ്ങളെ സാമൂഹ്യസംവരണത്തിന് എതിരായി തിരിച്ചുവിടാന് ആര്.എസ്.എസ്സിനും സവര്‍ണ്ണ ഹിന്ദുത്വത്തിനും കഴിയുന്നു. ഈ സാഹചര്യത്തിലാണ് സംവരണേതര വിഭാഗങ്ങള്‍ക്കും നിശ്ചിത ശതമാനം സംവരണം കൊടുക്കാം എന്ന ഒരാശായം ശക്തമായി ഉയര്‍ന്നുവന്നത്.\n'90-കള്‍ക്കു ശേഷമുള്ള ചര്‍ച്ചകളില് സംവരണത്തിലേക്ക് സാമ്പത്തിക മാനദണ്ഡവും കടന്നുവന്നു. കേരളത്തില് ആദ്യമായാണ് സാമ്പത്തിക സംവരണം ഉണ്ടാകുന്നത് എന്ന രീതിയിലൊക്കെ ജാതി സ്വത്വവാദികള് പ്രചാരണം നടത്തുന്നുണ്ട്. മുസ്ലിം ലീഗും ജമാഅത്തെ ഇസ്ലാമിയും ഇത്തരം പ്രചാരണം നടത്തുന്നുണ്ട്. '90-കളോടുകൂടിത്തന്നെ നമ്മുടെ രാജ്യത്ത് സംവരണത്തിന് സാമ്പത്തിക മാനദണ്ഡങ്ങള് വന്നു. ഇപ്പോള് പിന്നോക്ക സമൂഹങ്ങള്‍ക്ക് പിന്നാക്ക സമൂഹമാണോ എന്നു നോക്കിയല്ല സംവരണം കൊടുക്കുന്നത്. അവര്‍ക്കും വരുമാന പരിധി നിശ്ചയിച്ചിട്ടുണ്ട്. ആ വരുമാനപരിധിക്കു താഴെ വരുന്നവര്‍ക്കു മാത്രമാണ് സംവരണം. ഇതാണ് ഇക്കാര്യങ്ങള് വിവാദമാക്കുന്നവര് പരിഗണിക്കേണ്ട ഒരു കാര്യം.\nഇപ്പോഴത്തെ നിയമത്തിലേക്കു വന്നാല് ആദ്യമായി ഇത് നടപ്പാക്കിയത് പശ്ചിമബംഗാള് സര്‍ക്കാരാണ്. മമതാബാനര്‍ജിയെ പിന്തുണയ്ക്കുന്നത് ജമാഅത്തെ ഇസ്ലാമിയാണ്. ഇവിടെ അവര് ന്യൂനപക്ഷത്തിനെതിരെ സി.പി.ഐ.എം നിലപാടെടുക്കുന്നു എന്ന രീതിയിലാണ് പ്രചരണം നടത്തുന്നത്. എന്നാല്, ബംഗാളിലും രാജസ്ഥാനിലും മഹാരാഷ്ട്രയിലും നടപ്പാക്കുമ്പോള് മൗനമാണ്. മുസ്ലിം ലീഗാണ് ഇതിനെ വലിയൊരു രാഷ്ട്രീയ പ്രശ്‌നമായി മാറ്റാന് ശ്രമിക്കുന്നത്. ലീഗ് ഉള്‍പ്പെടെയുള്ള യു.ഡി.എഫിന്റെ പ്രകടനപത്രികയിലും യു.പി.എയുടെ പ്രകടനപത്രികയിലും അവര് ഈ വിഷയം ഉന്നയിച്ചിട്ടുള്ളതാണ്.\nകേരളത്തില് നടപ്പാക്കിയപ്പോള് എം.ബി.ബി.എസ് സീറ്റുമായി ബന്ധപ്പെട്ട് ഒരു വിവാദമുണ്ടായി. ക്വാട്ട നിശ്ചയിക്കുമ്പോള് എന്‍ട്രന്‍സ് കമ്മിഷണര് ഇത് വളരെ സന്തുലിതമായി നടപ്പാക്കാന് തയ്യാറാകണം. സാമ്പത്തികമായി പിന്നാക്കം നില്‍ക്കുന്നവര് സംവരണ വിഭാഗക്കാരേക്കാള് കൂടുതല് പ്രവേശനം നേടുന്ന അവസ്ഥ ഉണ്ടാകരുത്. വിഭജനം നടത്തിയതിലുണ്ടായ അപാകതകളാണ് ഇപ്പോള് ഉയര്‍ന്നുവന്നത്. ഈ കാര്യം ചൂണ്ടിക്കാട്ടിയാണ് സാമ്പത്തിക സംവരണം ജാതി സംവരണത്തെത്തന്നെ അട്ടിമറിക്കുന്നതാണ് എന്ന വാദം മുന്നോട്ട് വെയ്ക്കുന്നത്. സംവരണം എന്നതു കൊണ്ടുമാത്രം പിന്നാക്ക ദളിത് വിമോചനം സാധ്യമല്ല. ഭൂപരിഷ്‌കരണമടക്കമുള്ള അടിസ്ഥാന വിഷയങ്ങളുമായി ബന്ധപ്പെട്ടാണ് ഇത് ചര്‍ച്ച ചെയ്യപ്പെടേണ്ടത്. സാമ്പത്തിക സംവരണം നടപ്പാക്കുമ്പോള് സൂക്ഷ്മതയും ജാഗ്രതയും ബന്ധപ്പെട്ടവര് പുലര്‍ത്തണം. സംവരണേതര വിഭാഗം എന്നു പറയുമ്പോള് മുന്നോക്ക ജാതിക്കാര് മാത്രമല്ല. ജാതിയുടേയും മതത്തിന്റേയും ഐഡന്റിറ്റി ഇല്ലാത്ത ഒരു വലിയ വിഭാഗം കേരളത്തിലുണ്ട്. സംവരണേതര വിഭാഗം എന്നു പറയുന്നത് അവരുംകൂടി ഉള്‍പ്പെടുന്നതാണ് എന്നു നമ്മള് കാണണം.\nപിന്നെ, മുതലാളിത്ത വ്യവസ്ഥയ്ക്കകത്ത് ഏത് നിയമങ്ങളുണ്ടാക്കിയാലും അതിന്റേതായ ചില പ്രശ്‌നങ്ങള് ഉണ്ടാകും. ഏത് സാമൂഹ്യനീതിയുടെ തത്ത്വങ്ങള് നടപ്പാക്കുമ്പോഴും മുതലാളിത്ത വ്യവസ്ഥയില് അതിന്റേതായ വൈഷമ്യങ്ങള് ഉണ്ടാകും. കാരണം നമ്മുടെ സിസ്റ്റം സമ്പന്ന സവര്‍ണ്ണ വിഭാഗങ്ങള് നയിക്കുന്നതാണ്. അതിന്റെ ഒരു ഹെജിമണി നമ്മുടെ വ്യവസ്ഥയ്ക്കകത്ത് നിലനില്‍ക്കുന്നുണ്ട്.\nഇത് മുന്നോക്ക ജാതിക്കാര്‍ക്കുള്ള സംവരണം\nസംവരണം നടപ്പാക്കിയാല് ജാതി എന്നത് ശാശ്വതീകരിക്കപ്പെടും എന്നതായിരുന്നു ഇ.എം.എസ്സിന്റെ വാദം. പക്ഷേ, ഇപ്പോള് സാമ്പത്തിക സംവരണം എന്നു പറഞ്ഞ് കമ്യൂണിസ്റ്റ് പാര്‍ട്ടി നടപ്പാക്കിയത് മുന്നോക്ക ജാതിക്കാര്‍ക്കുള്ള സംവരണമാണ്. അത് സാമ്പത്തിക സംവരണമല്ല. സാമ്പത്തികമായി പിന്നാക്കം നില്‍ക്കുന്ന എല്ലാവര്‍ക്കും കൊടുക്കുന്നതല്ല ഇത്. ഒരു പ്രത്യേക സമുദായത്തില്‍പ്പെടുന്നവര്‍ക്കു മാത്രം കൊടുക്കുന്നതാണ്. അങ്ങനെ നോക്കുമ്പോള് ഇ.എം.എസ്സിന്റെ ഭാഷയില്‍ത്തന്നെ പറഞ്ഞാല് ജാതിയെ ശാശ്വതീകരിക്കുന്ന പ്രക്രിയയാണ് 2020-ലും കമ്യൂണിസ്റ്റ് പാര്‍ട്ടി ചെയ്തത്.\n2019-ലാണ് സര്‍ക്കാര് ദേവസ്വം ബോര്‍ഡില് സംവരണം നടപ്പിലാക്കിയത്. യാതൊരു ഡാറ്റയുടേയും അടിസ്ഥാനത്തില് ആയിരുന്നില്ല അത്. 95 ശതമാനത്തോളം മുന്നോക്കക്കാരുള്ള ഒരു സ്ഥലത്താണ് വീണ്ടും 10 ശതമാനം കൂടി സംവരണം നടപ്പാക്കിയത്. മുന്നോക്കക്കാരുടെ പിന്നാക്കാവസ്ഥയെ സാധൂകരിക്കാനുള്ള യാതൊരു മാനദണ്ഡവും ശാസ്ത്രീയമോ സാമൂഹ്യശാസ്ത്രപരമായോ മുന്നോട്ടു വെച്ചിട്ടില്ല. എയ്ഡഡ് മേഖലയില് സംവരണം നടപ്പിലാക്കണം എന്നാവശ്യപ്പെട്ട് 2010 മുതല് കേസു നടക്കുന്നുണ്ട്. ചര്‍ച്ചകളും നടക്കുന്നുണ്ട്. 2010-ല് തിരുവിതാംകൂര് ദേവസ്വം ബോര്‍ഡിന്റെ കീഴിലുള്ള നാല് കോളേജുകളിലെ 185 അദ്ധ്യാപകരില് 135 പേരും നായര് സമുദായത്തിലുള്ളവരായിരുന്നു. അത്രയേറെ പ്രാതിനിധ്യം അനുഭവിക്കുന്ന വിഭാഗത്തിനാണ് വീണ്ടും സംവരണം ഏര്‍പ്പെടുത്തുന്നത്. അതിന്റെ ലോജിക് എന്താണ് എന്ന് ഈ പറയുന്ന കമ്യൂണിസ്റ്റ് ചിന്തകരൊന്നും മുന്നോട്ടുവെച്ചിട്ടില്ല.\nകേരളത്തില് ആദ്യമായി സാമുദായിക പ്രാതിനിധ്യത്തിനുവേണ്ടി സമരം നടത്തിയത് നായര് സമുദായമാണ്, മലയാളി മെമ്മോറിയലിലൂടെ. അപ്പോള് 129 വര്‍ഷമായിട്ടും സംവരണം അനുഭവിക്കുന്ന ഈ ജനവിഭാഗവും കേരളം മാറി മാറി ഭരിച്ച സര്‍ക്കാരും മറുപടി പറയേണ്ട ഒരു കാര്യമുണ്ട്. വര്‍ഷങ്ങള്‍ക്കു മുന്‍പേ സംവരണം ലഭിച്ച നായര് സമുദായം എങ്ങനെയാണ് പാപ്പരായി പോയത് എന്ന്. മുന്നോക്ക വിഭാഗങ്ങള് പാപ്പരായി പോയെങ്കില് കോണ്‍ഗ്രസ്സും സി.പി.ഐ.(എമ്മും) ഭരിച്ച സര്‍ക്കാരുകള് എന്തു വികസനമാണ് കേരളത്തില് ഉണ്ടാക്കിയത്? ആരെയാണ് വികസിപ്പിച്ചത്? ആദിവാസികളുടേയോ തോട്ടം തൊഴിലാളിയുടേയോ മത്സ്യത്തൊഴിലാളിയുടേയോ ജീവിതനിലവാരം ഇവിടെ വികസിച്ചിട്ടില്ല. ഇപ്പോള് ഇവര് തന്നെ പറയുന്നു, മുന്നോക്ക വിഭാഗങ്ങളിലുള്ളവര്‍ക്കും വികസനം ഉണ്ടായിട്ടില്ല എന്ന്. അവരും പാവപ്പെട്ടവരാണ് എന്നാണ് പറയുന്നത്. അങ്ങനെയാണെങ്കില് കേരളത്തില് ആരാണ് സാമൂഹ്യമായും സാമ്പത്തികമായും വികാസം പ്രാപിച്ചിട്ടുള്ളത്. പാര്‍ട്ടി അണികള് മാത്രമാണോ. ഇതിനു മറുപടി പറയാന് കോണ്‍ഗ്രസ്സും സി.പി.ഐ.എമ്മും ബാധ്യസ്ഥരാണ് ഈ സമയത്ത്.\nസംവരണവുമായി ബന്ധപ്പെട്ട സമരങ്ങള് വംശീയമായ രീതിയിലാണ് എന്നു ചില ഇടതുപക്ഷ ചരിത്രകാരന്മാര് പറയുന്നുണ്ട്. ദളിതരും പിന്നാക്കക്കാരും മുസ്ലിങ്ങളും ഒരുമിച്ച് സംവരണത്തിനു വേണ്ടി വാദിക്കുന്നു എന്നതാണ് ഇവര് സൂചിപ്പിക്കുന്നത്. വംശീയമായ ഐക്യം എന്നു പറയുന്നത് ശരിയല്ല. 1957-ലെ വിദ്യാഭ്യാസ ബില്ലില് പറഞ്ഞ ഒരു കാര്യം നിയമനങ്ങള് പി.എസ്.എസിക്ക് വിടുക എന്നതായിരുന്നു. പിന്നാക്ക വിഭാഗങ്ങള്‍ക്ക് ഭരണഘടനാ പ്രകാരമുള്ള സംവരണം നടപ്പാക്കണം എന്നും അതിലൊരു സെക്ഷന് ഉണ്ടായിരുന്നു. എന്നാല്, ഇത് നടപ്പാക്കരുത് എന്നു പറഞ്ഞ് എന്.എസ്.എസ്സിന്റേയും കത്തോലിക്കരുടേയും നേതൃത്വത്തില് സമരങ്ങള് നടന്നു. ആ സമരത്തെ സോഷ്യലിസ്റ്റുകളും മുസ്ലിം ലീഗും പിന്തുണച്ചു.\nഒടുവില് അത് റദ്ദുചെയ്യപ്പെട്ടു. അന്നു നിയമനങ്ങള് പി.എസ്.സിക്ക് വിടുന്നതിനെ എതിര്‍ത്ത ഒരാളാണ് സി.എച്ച്. മുഹമ്മദ് കോയയും ലീഗും. അതുപോലെ 2017-ല് എയ്ഡഡ് മേഖലയില് സംവരണം ഏര്‍പ്പെടുത്തണം എന്ന കേസില് വന്ന വിധിക്കെതിരെ സംവരണം നടപ്പാക്കരുത് എന്നു പറഞ്ഞ് എന്.എസ്.എസ് ഹൈക്കോടതിയില് കൊടുത്ത കേസില് കൂടെ ചേര്‍ന്നത് എസ്.എന് ട്രസ്റ്റ് ആയിരുന്നു. സംവരണത്തിനുവേണ്ടി വംശീയ ഐക്യം ഉണ്ടാക്കുന്നു എന്നു പറയുന്നവര് ഇക്കാര്യങ്ങള് കൂടി പരിശോധിക്കണം. പരസ്പരം അവകാശങ്ങള്‍ക്കെതിരെ നില്‍ക്കുന്ന സംഘടനകളാണിത്. പുതിയ രാഷ്ട്രീയ സാഹചര്യത്തില് ഇവര് ഒരുമിച്ചേക്കാം. എന്നാല്, അത് വംശീയമായ ഐക്യമാണ് എന്നത് ഒരു മാര്‍ക്‌സിയന് അജന്‍ഡയാണ്.\nസംവരണം പിന്നോക്കം സംസ്ഥാന സര്‍ക്കാര് സാമുദായിക സംഘടനകള്


പ്രൊഡ്യൂസ്ഡ് ബൈ ദൈവം ബ്രദേഴ്സ് പി. ലിമിറ്റഡ് ~ ഉണ്ടംപൊരി.കോം\n10:32 AM നിഷ്കളങ്ക വിഡ്ഡിത്തങ്ങൾ3comments\nനിങ്ങളുടെ വാദം എന്താണ്... ദൈവം ഇല്ല എന്നാണൊ? എങ്കിൽ പിന്നെ ഈ പ്രപഞ്ചം എങ്ങനെ ഉണ്ടായി...എങ്ങനെ പരിപാലിക്കപ്പെടുന്നു.. അപ്പോൾ അതിനു പിറകിൽ ഒരു ശക്തി ഉണ്ട്.. അത് ദൈവം അല്ലെ?!!\nആയിക്കോട്ടെ..! അല്ല അപ്പൊ ഒരു സംശയം...എന്തിനാ ഈ ‘ഒരു’ ശക്തി? രണ്ട് ആയികൂടെ? 100 ആയികൂടെ? 1000 ആയികൂടെ??\nഒരേ ലക്ഷ്യത്തോടെ മുന്നോട്ട് പോകുന്ന ദൈവങ്ങളുടെ ഒരു കൺസോർഷ്യം ആണ് പ്രപഞ്ചം ഉണ്ടാക്കിയത് എന്ന് പറഞ്ഞാൽ?? ദൈവം ഏകൻ ആയിരിക്കണമെന്നും.. ഒറ്റക്കിരുന്ന് ആ പാവം ബോറടിക്കണമെന്നും പറയണെന്തിനാ..! എന്താ ദൈവങ്ങൾക്ക് കൺസോർഷ്യം പറ്റില്ലാന്നാണോ..? വെറും കൂതറകളായ മനുഷ്യർ ഒന്നിച്ച് പബ്ലിക്ക് ലിമിറ്റഡ് കമ്പനിയും പ്രൈവറ്റ് ലിമിറ്റഡ് കമ്പനിയും ഒരേ ലക്ഷ്യത്തോടെ നടത്തി വൻ ലാഭം ഉണ്ടാക്കുന്നില്ലേ! എന്നാ പിന്നെ ദൈവങ്ങൾക്ക് എന്തേ ആയിക്കൂടെ? ഇനി ഏതെങ്കിലും ഇത്തരത്തിൽ ഉള്ള കമ്പനി അത് പതിനായിരക്കണക്കിന് ആളുകൾ കൂടി ഒന്നിച്ച് നടത്തണ കമ്പനിയാ..അവരും ആയിട്ടുള്ള ഇടപാട് ശെരി ആവൂല്ലാ എന്ന് കരുതി ആരെങ്കിലും ആ വഴിക്ക് പോവാതിരിക്കണുണ്ടോ! കമ്പനിയെ നമ്മൾ കമ്പനി ആയാണ് കാണുന്നത്...അല്ലാതെ പതിനായിരക്കണക്കിന് പേരുടെ ഒരു കൂട്ടം ആയിട്ടല്ല.. അത് പോലെ അനേകം ദൈവങ്ങൾ ഒരൊറ്റ ശക്തി!.. അങ്ങനെ വരുവോ??\nഎന്തായാലും ഒരു വിശ്വാസം ആണ്...സ്വപ്നം കാണുമ്പം കുന്നോളം കാണണം എന്ന് പറയും... അപ്പറഞ്ഞ മാതിരി എന്തായാലും വിശ്വാസം അല്ലേ.. എന്നാ പിന്നെ എന്തിനാ ഒന്നിൽ ഒതുക്കണേ... ധാരാളം ആയിട്ടങ്ങ് വിശ്വസിച്ചൂടെ...!\nഇനി നമ്മുടെ സ്വന്തം ദുരനുഭവത്തിലോട്ട് വരാം! (എന്റെ സ്വന്തം)\nജനിച്ചിട്ട് കണ്മുന്നിൽ3മതങ്ങൾ ഞാൻ കണ്ടു..(മൂന്നേ കണ്ടുള്ളു... ദൈവം കാത്ത്!)\nആദ്യം ഉണ്ടായ മതം.. നമ്മുടെ മെയ്ഡ് ഇൻ ഇന്ത്യ മതം! എന്താ പ്രത്യേകത...! തൊട്ടതും പിടിച്ചതും വന്നതും പോയതും ഒക്കെ ദൈവം ആണ്! മൂന്ന് പേർ ഏറ്റവും മേലെ.. പിന്നെ അതിലൊരാൾ ഇടയ്ക്കിടയ്ക്ക് എടുത്ത അവതാരങ്ങൾ.. പിന്നെ ദേവ രാ‍ജാവും ദേവഗണങ്ങളും... പിന്നെ കാറ്റ് കടൽ സൂര്യൻ ഭൂമി, പുഴ, നദി, ചന്ദ്രൻ വാഹനങ്ങളായ ആന മയിൽ ഒട്ടകം എലി പുലി പോത്ത് കാള പശു.. അങ്ങനെ അങ്ങനെ അങ്ങനെ!\nപിന്നേം ഉണ്ട് പ്രത്യേകതകൾ... ദൈവം ആണാണോ പെണ്ണാണോ എന്ന കൺഫ്യൂഷനും വേണ്ട.. ആണും ഉണ്ട് പെണ്ണും ഉണ്ട്... സൃഷ്ടിക്കൽ അല്ലാതെ സ്വന്തം ആയി പിള്ളാരുണ്ടാകുവോ ദൈവത്തിനു (Potency) എന്ന ചോദ്യവും വേണ്ട.. അവർക്കൊക്കെ ഇഷ്ടം പോലെ മക്കളും! അങ്ങനെ അവരെല്ലാരും കൂടി മിണ്ടീം പറഞ്ഞും സ്നേഹിച്ചും കോപിച്ചും ഒക്കെ കഴിഞ്ഞ് പോണ്!\nരണ്ടാമത്തെ മതം പറഞ്ഞു..ദൈവം ഒരു കൊട്ടക്ക് ഒന്നും ഇല്ല... ഒന്നേ ഉള്ളു...പക്ഷെ അതിൽ തന്നെ മൂന്ന് പേരുണ്ട്... ദൈവത്തിന് ഭാര്യേം കുടുംബോം ഒന്നൂല്ല.. പക്ഷെ മോൻ ഒരെണ്ണം ഉണ്ട്... കക്ഷീനെ ലോകത്തേയ്ക്ക് അയക്കേം ചെയ്തിന്!\nമൂന്നാമതൊരു മതം വന്ന് പറഞ്ഞു... ദൈവം ഒന്നേ ഉള്ളൂ... ഒന്നിന്റുള്ളിൽ മൂന്നൊന്നൂല്ല.. ഭാര്യേം ഇല്ല.. മക്കളുണ്ടാവേം ഇല്ല! ലോകത്തിലേക്ക് സ്വന്തം ആയി വരുവേം ഇല്ല... കൂടിയാൽ ഒരു പ്രവാചകൻ... അതുമല്ലേൽ ഒരു മാലാഖ! മനുഷ്യന്റെ നേരെ വരത്തേ ഇല്ല കക്ഷി!\nസത്യത്തിൽ ഓർക്കുമ്പോൾ സങ്കടം ഉണ്ട്... മതങ്ങൾ ഉണ്ടാകും തോറും ദൈവത്തിന്റെ റേഞ്ച് കുറഞ്ഞ് കുറഞ്ഞ് വരണ്! ആ‍ദ്യം ഭാര്യേം മക്കളും ധാരാളം കൂട്ടുകാരും എല്ലാം ഉണ്ടാരുന്ന്.. മനുഷ്യരുമായിട്ട് നല്ല ടേംസ് ഒക്കെ ആരുന്ന്.. തോന്നുമ്മെ ഒക്കെ മനുഷ്യരുടെ ഇടയിൽ പ്രത്യക്ഷപെടുമാരുന്ന്... പിന്നെ അതൊക്കെ പോയ് അപ്പനും മോനും അത്മാവും മാത്രായ്.. അപ്പൻ വന്നില്ലേലും മോൻ വന്ന്... പിന്നെ അതെല്ലാം പോയ് ഒറ്റപെട്ട് ആരോരും ഇല്ലാത്തോനായ്.. കാശ് കടം തന്നവനെ കണ്ട പോലെ മനുഷ്യന്റെ മുന്നിൽ പോലും വരാ‍തെ ഒളിച്ച് നടക്കണ്! ദൈവം ശുഷ്ക്കിക്കുന്നു എന്നോ വംശനാശം നേരിട്ടു എന്നോ..എന്താ പറയാന്നറിയില്ല!\nഇനി ഈ പറഞ്ഞ ദൈവങ്ങളുടെ ഒക്കെ പിറകേ പോയ മനുഷ്യന്റെ കാര്യോ.. അത് അതിലേറെ കഷ്ടം!\nആദ്യത്തെ മതത്തിലെ ദൈവങ്ങളുടെ ഭക്തന്മാർ തമ്മിൽ തമ്മിൽ ഒരു പ്രശ്നോം ഇല്ല! ഒന്നാമത്തെ അവതാരത്തിന്റെ ഭക്തൻ രണ്ടാമത്തെ അവതാരത്തിന്റെ ഭക്തന്റെ മെക്കെട്ട് കേറണില്ല..! ഉണ്ടാക്കിയവന്റെ ഭക്തൻ പരിപാലിക്കണവന്റെ ഭക്തന്റെ മെക്കെട്ട് കേറി എന്റെ ആളാടാ കൂടുതൽ സ്ട്രോങ്ങ്.. നിന്നേം നിന്റെ ആശാനേം ഞങ്ങൾ തുരത്തും.. എന്നൊന്നും പറയണില്ല..! അവർക്കിടേലും പ്രശ്നം ഇല്ല... അവരുടെ ഭക്തന്മാർക്ക് ഇടേലും പ്രശ്നമില്ല്ല..തമ്മിൽ തമ്മിൽ!\nപക്ഷേ ഒന്നും ഒന്നിൽ മൂന്നും ഒക്കെ ഉള്ളവരുടെ കാര്യമാണ് മഹാ കഷ്ടം! ദൈവ ദാരിദ്ര്യം ശരിക്ക് അവരെ വേട്ടയാടുന്നുണ്ട് എന്ന് തന്നെ വേണം കരുതാൻ! ഒരേ ഒരു ഫുട്ബോളിന് വേണ്ടി 22 പേർ തല്ലിടുന്നത് പോലെ ആകെ ഉള്ള ഒന്നിനെ വച്ച് അവർക്കിടയിൽ തന്നെ കൊട്ടയ്ക്ക് തല്ലാ! ദൈവം ഞങ്ങടെ ആളാ.. അല്ല ഞങ്ങടെ ആളാ എന്ന ഭാവേന... ഫുട്ബോൾ ഇങ്ങനെ തട്ടി കൊണ്ടിരിക്കുവാ!\nപക്ഷെ മനസാക്ഷിയെ നുറുക്കുന്ന ഒന്ന് ഈ കളിയിലും ഉണ്ട്...എന്താ! ഫുട്ബോളിന് ഈ തല്ലും ബഹളോം ഒക്കെ തീരുമ്മെ ചെന്ന് കേറാൻ ഒരു ഗോൾ വല എങ്കിലും ഉണ്ട്.. പാവം ദൈവത്തിനോ.. അതും ഇല്ല :( എന്നും തട്ട് മാത്രം... ലക്ഷ്യമില്ലാത്ത അങ്ങോട്ടും ഇങ്ങോട്ടും ഉള്ള കണ്ണീചോര ഇല്ലാത്ത തട്ട്...!\nkannan rba says:\nSeptember 21, 2011 at 2:55 PM Reply\nഎന്തായാലും ഇവരെല്ലാരുംകൂടെ ചേർന്ന് ഈ ഫൂമിയൊരു വഴിക്കാക്കി.......ഇനിയെന്തരാണോ എന്തോ.....!!!\nSeptember 22, 2011 at 12:50 AM Reply\nNovember 23, 2011 at 8:55 PM Reply\nദൈവത്തിനു വംശനാശമോ? ഹത് കൊള്ളാല്ലോ...\nആക്ച്വലി, എന്താ പ്രശ്നം? ഈ വിശ്വാസിയും ഫാനും തമ്മില് (ആ ഫാനല്ല, മറ്റേ ഫാന്, ഈ അസോസിയേഷനൊക്കെയുള്ള) എന്താ വ്യത്യാസം?


hang-death-at-aluva | ആലുവയിൽ വാടക വീട്ടിൽ യുവതി ദുരൂഹ സാഹചര്യത്തിൽ മരിച്ച നിലയിൽ; വാർക്ക കെട്ടിടത്തിനകത്ത് മരക്കഷണത്തിൽ തൂങ്ങിയ നിലയിൽ കാണപ്പെട്ട യുവതിയുടെ ഇരുകാലുകളും തറയിൽ ചവിട്ടിയ നിലയിൽ; ഉച്ചക്ക് സന്തോഷത്തോടെ വീട്ടിലേക്ക് ഫോൺ വിളിച്ചിരുന്നുവെന്നും ആത്മഹത്യ ചെയ്യാൻ യാതൊരു സാധ്യതയുമില്ലെന്നും ബന്ധുക്കൾ - MarunadanMalayali.com\nAugust 19, 2019 | 02:20 PM IST | Permalink\nകൊച്ചി:ആലുവ പറവൂർ കവല വി.ഐ.പി ലൈനിലെ വാടക വീട്ടിൽ പെൺകുട്ടിയെ മരിച്ച നിലയിൽ കണ്ടെത്തി. തിരുവനന്തപുരം കഴക്കൂട്ടം സ്വദേശി ജോയ്‌സി (20) യെയാണ് വാർക്ക കെട്ടിടത്തിനകത്ത് മരക്കഷണത്തിൽ സംശയാസ്പദമായ സാഹചര്യത്തിൽ തൂങ്ങി മരണപ്പെട്ട നിലയിൽ കണ്ടത് . ഇരുകാലുകളും തറയിൽ ചവിട്ടിയ നിലയിൽ കാണപ്പെട്ടതാണ് സംശയത്തിന് കാരണം . വീടിനകത്ത് സ്ലാബിനോട് ചേർന്ന് പട്ടികയിലാണ് തൂങ്ങിയതായി കാണപ്പെട്ടത് . ഇന്നലെ രാത്രി 7.00 മണിയോടെ കൂടെ താമസിക്കുന്ന പെൺകുട്ടിയാണ് ഇത് ആദ്യം കണ്ടത് . പെൺകുട്ടി ഒച്ചവച്ചപ്പോഴാണ് പുറത്തറിഞ്ഞത് . ഇന്നലെ ഉച്ചക്ക് സന്തോഷത്തോടെ വീട്ടിലേക്ക് ഫോൺ വിളിച്ചിരുന്നുവെന്നും ആത്മഹത്യ ചെയ്യാൻ യാതൊരു സാധ്യതയുമില്ലെന്നും ബന്ധുക്കൾ പറഞ്ഞു . പതിനൊന്ന് മാസം മുമ്പാണ് ആലുവ പറവൂർ കവലയിലുള്ള ' ഡയറക്ട് മാർക്കറ്റിങ്ങ് ' സ്ഥാപനത്തിൽ പെൺകുട്ടി ജോലിക്ക് കയറിയത്. വി.ഐ.പി ലൈനിലെ വീട് കുറച്ച് ദിവസങ്ങൾക്ക് മുമ്പാണ് സ്ഥാപനം വാടകക്ക് എടുത്തതാണെന്നാണ് അറിയാൻ കഴിഞ്ഞത് .\nമത്സ്യ ബന്ധനത്തൊഴിലാളി അന്തോണി പിള്ളയാണ് ജോയ്സിയുടെ പിതാവ് .ഇദ്ദേഹത്തിന്റെ ആവശ്യപ്രകാരം പൊലീസ് ഇൻക്വസ്റ്റ് നടത്തിയത് തഹസിൽദാരുടെ സാന്നിധ്യത്തിലാണ്. ജനറൽ ആശുപത്രി മോർച്ചറിയിലേക്ക് മാറ്റിയ മൃതദ്ദേഹം നാളെ പോസ്റ്റുമോർട്ടം നടത്തും. പോസ്റ്റുമോർട്ടം റിപ്പോർട്ടിന്റെ അടിസ്ഥാനത്തിൽ തുടർ നടപടികളെന്ന് പിതാവും ബന്ധുക്കളും പറയുന്നു. കഴിഞ്ഞ വർഷം പ്രളയകാലത്ത് ചെങ്ങന്നൂരിലും പരിസര പ്രദേശങ്ങളിലും രക്ഷാപ്രവർത്തനത്തിനെത്തിയ മത്സ്യത്തൊഴിലാളികൾക്കൊപ്പം അന്തോണി പിള്ളയും ഉണ്ടായിരുന്നു. ജോയ്സിയുടെ മാതാവ് ശാന്ത7വർഷം മുമ്പ് പാമ്പുകടിയേറ്റ് മരിച്ചിരുന്നു.


അളഗിരി എം കെ: പ്രായം, കുടുംബം, ജീവചരിത്രം, ഭാര്യ, രാഷ്ട്രീയജീവിതം, വിദ്യാഭ്യാസം, നേട്ടങ്ങൾ, സമ്പത്ത് തുടങ്ങിയ കാര്യങ്ങൾ - Malayalam Oneindia\nഎം കെ അളഗിരി എന്ന് പൊതുവെ അറിയപ്പെടുന്ന മുത്തുവേൽ കരുണാനിധി അളഗിരി തമിഴ് നാട്ടിൽ നിന്നുള്ള ഒരു ഇന്ത്യൻ രാഷ്ട്രീയ പ്രവർത്തകനും 2009 ജൂൺ 13 മുതൽ 2013 മാർച്ച് 20 വരെ കെമിക്കൽസ് & ഫെർട്ടിലൈസേഴ്സ് ക്യാബിനറ്റ് മന്ത്രിയും ആയിരുന്നു. അദ്ദേഹം തമിഴ് നാടിന്റെ മുൻ മുഖ്യമന്ത്രിയായ എം കരുണാനിധിയുടെയും രണ്ടാം ഭാര്യ ദയാലു അമ്മാളിന്റെയും രണ്ടാമത്തെ മകനും ദ്രാവിഡ മുന്നേട്ര കഴകത്തിന്റെ (2014 വരെ) നേതാവുമാണ്. പിതാവിന്റെ സംരക്ഷണത്തിൽ വളരെ ചെറിയ പ്രായത്തിൽ തന്നെ അദ്ദേഹം രാഷ്ട്രീയത്തിലേയ്ക്ക് ചുവട് വെച്ചു. തന്റെ രാഷ്ട്രീയ ജീവിതത്തിൽ അദ്ദേഹം ധാരാളം പ്രതിസന്ധികളും വിവാദങ്ങളും അഭിമുഖീകരിച്ചിട്ടുണ്ട്\nമുഴുവൻ പേര് അളഗിരി എം കെ\nജനനത്തീയതി 30 Jan 1951 (വയസ്സ് 68)\nതൊഴില് രാഷ്ട്രീയ പ്രവർത്തകൻ/സാമൂഹിക പ്രവർത്തകൻ\nപിതാവിന്റെ പേര് കെ കരുണാനിധി\nമാതാവിന്റെ പേര് ദയാലു അമ്മാൾ\nപങ്കാളിയുടെ പേര് കാന്തി അളഗിരി\nപങ്കാളിയുടെ ജോലി വീട്ടമ്മ / സാമൂഹിക പ്രവർത്തക\nസ്ഥിര വിലാസം 25/എ, സത്യാസി നഗർ, മധുരൈ - 3\nനിലവിലെ വിലാസം 25/എ, സത്യാസി നഗർ, മധുരൈ - 3\nബന്ധപ്പെടേണ്ട നന്പർ 9442330006\nഅദ്ദേഹത്തിന്റെ പിതാവ് അഗാധമായി ആരാധിക്കുകയും തന്റെ മാതൃകാപുരുഷനായി പരിഗണിക്കുകയും ചെയ്തിരുന്ന തമിഴ് എഴുത്തുകാരനായ അഴഗിരിസ്വാമിയാണ് അളഗിരിയുടെ പേരിനു പിന്നിൽ. പിതാവിന്റെ സംരക്ഷണത്തിൽ വളരെ ചെറിയ പ്രായത്തിൽ തന്നെ അദ്ദേഹം രാഷ്ട്രീയത്തിലേയ്ക്ക് ചുവട് വെച്ചു. ക്രിക്കറ്റിനെ സ്നേഹിക്കുന്ന അളഗിരി വിശ്രമവേളകളിൽ ക്രിക്കറ്റ് കാണുവാൻ ഇഷ്ടപ്പെടുന്നു.\nഹോണ്ട സിറ്റി, ലാന്റ് റോവർ, ടൊയോട്ട ഇന്നോവ, ബി എം ഡബ്ല്യു എന്നിവയടക്കം കാറുകളുടെ ഒരു ശ്രേണി തന്നെ അദ്ദേഹത്തിനുണ്ട്.\n2003 മെയ് 20-ന് നടന്ന മുൻ ഡി എം കെ മന്ത്രി ടി കിരുട്ടിനത്തിന്റെ കൊലപാതകം, തമിഴ് നാട്ടിലെ തിരുമംഗലം ഉപതിരഞ്ഞെടുപ്പിനായി വോട്ടിന് കാശ് എന്നതിന്റെ തുടക്ക കുറിക്കൽ, ദിനകരൻ ദിനപത്രത്തിന്റെ മധുര ഓഫീസ് ആക്രമിക്കൽ,  ധയ സൈബർ ടെക്ക് പാർക്ക് ഭൂമി കയ്യടക്കൽ കേസ് എന്നിവയടക്കം വിവിധ വിവാദങ്ങളുമായി അളഗിരിയുടെ പേര് ബന്ധപ്പെട്ടിരിക്കുന്നു.\n2014 ജനുവരിയിൽ, അദ്ദേഹം അംഗമെന്ന നിലയിലും സെക്രട്ടറിയെന്ന നിലയിലും ഡി എം കെ പാർട്ടിയിൽ നിന്നും നീക്കം ചെയ്യപ്പെട്ടു.\n2009-ലെ പൊതു തിരഞ്ഞെടുപ്പിൽ മദുര ലോകസഭ നിയോജകമണ്ഡലത്തിൽ അളഗിരി വിജയിച്ചു. അതേ വർഷത്തിൽ തന്നെ അദ്ദേഹം കെമിക്കൽസ് & ഫെർട്ടിലൈസേഴ്സ് യൂണിയൻ ക്യാബിനറ്റ് മന്ത്രിയായും തിരഞ്ഞെടുക്കപ്പെട്ടു.\n2008-ൽ അദ്ദേഹം തന്റെ പാർട്ടിയെ മൂന്ന് ഉപതിരഞ്ഞെടുപ്പ് വിജയത്തിലേയ്ക്ക് നയിച്ചു. പിന്നീട് അദ്ദേഹം ദക്ഷിണ ജില്ലകൾക്കായി പാർട്ടിയുടെ ഓർഗനൈസിംഗ് സെക്രട്ടറിയായി മാറി.\nഅളഗിരി പ്രസിഡൻസി കോളേജിൽ നിന്നും തന്റെ വിദ്യാഭ്യാസം പൂർത്തിയാക്കി. തന്റെ സ്വദേശമായ തമിഴ്നാട്ടിലെ ചെന്നയിലുള്ള കോളേജിൽ നിന്നും അദ്ദേഹം ആർട്ട്സിൽ ബിരുദം ചെയ്തു.\n1989-ൽ, അദ്ദേഹത്തിന് യാതൊരു ഔദ്യോഗിക സ്ഥാനങ്ങളും ഇല്ലായിരുന്നെങ്കിലും മദുരൈ മേഖലയിലെ എല്ലാ നേതൃത്വവും ഉണ്ടായിരുന്നു.


കിടിലൻ മേക്കോവറിൽ കുമ്പളങ്ങിയിലെ സിമിമോൾ;കൈയടിച്ച് ആരാധകർ - The Southern Ghatt\nHome Entertainment കിടിലൻ മേക്കോവറിൽ കുമ്പളങ്ങിയിലെ സിമിമോൾ;കൈയടിച്ച് ആരാധകർ\nഫഹദ് ഫാസിൽ, ഷെയിൻ നിഗം, ശ്രീനാഥ് ഭാസി, സൗബിൻ, അന്ന ബെൻ, ഗ്രേസ് ആന്റണി, മാത്യു തോമസ് തുടങ്ങിയ യുവതാരനിര ഗംഭീരപ്രകടനം കാഴ്ചവെച്ച സിനിമയായിരുന്നു കുമ്പളങ്ങി നൈറ്റ്സ്. മലയാളത്തിൽ അടുത്തിടെ ഇറങ്ങിയതിൽ വച്ച് ഏറ്റവും കൂടുതൽ ആളുകൾ കാണുകയും അഭിപ്രായം രേഖപ്പെടുത്തുകയും ചെയ്ത ചിത്രമാണ് ഇത്. ഹാപ്പി വെഡിങ് എന്ന ചിത്രത്തിലൂടെ മലയാളത്തിലേക്ക് കടന്നുവന്ന താരമാണ് ഗ്രേസ് ആന്റണി. സ്വാഭാവിക അഭിനയത്തിലൂടെ മലയാളികളുടെ മനസ്സ് കീഴടക്കാൻ താരത്തിന് അതിവേഗം സാധിച്ചു.\nഹാപ്പി വെഡിങ് എന്ന ചിത്രത്തിൽ ടീന എന്ന കഥാപാത്രത്തെ അവതരിപ്പിച്ച ഗ്രേസിന് കുമ്പളങ്ങി നൈറ്റ്സ് ശേഷം നിരവധി അവസരങ്ങളാണ് ലഭിച്ചത്. സോഷ്യൽ മീഡിയയിൽ സജീവമായ താരം തന്റെ പുത്തൻ ചിത്രങ്ങളും വീഡിയോകളും എല്ലാം സോഷ്യൽ മീഡിയയിലൂടെ പങ്കുവെക്കാറുണ്ടായിരുന്നു. കഴിഞ്ഞദിവസം താരം സോഷ്യൽ മീഡിയയുടെ പങ്കുവെച്ച ചിത്രങ്ങളാണ് ഇപ്പോൾ ആരാധകരെ ഞെട്ടിക്കുന്നത്. കുമ്പളങ്ങി നൈറ്റ്സ് എന്ന ചിത്രത്തിൽ കണ്ട ചെറിയ തടിയൊക്കെ ഉള്ള സിമിയെ അല്ല ഇപ്പോൾ ചിത്രത്തിൽ കാണാൻ സാധിക്കുന്നത്. ഒറ്റനോട്ടത്തിൽ പഴയ ഗ്രേസ് ആണെന്ന് പോലും തോന്നില്ല. വണ്ണം ഒക്കെ കുറച്ച് അതീവ സുന്ദരിയായിട്ടാണ് താരം എത്തിയിരിക്കുന്നത്. ഫാഷൻ ഫോട്ടോഗ്രാഫറായ നിബിൻലാൽ ബാബുവാണ് ഫോട്ടോസ് എല്ലാം എടുത്തിരിക്കുന്നത്. ഫാത്തിമ അഫ്രീനാണ് ഗ്രേസിന്റെ ഈ മ്യാരക മേക്കോവറിന് പിന്നിൽ പ്രവർത്തിച്ചിരിക്കുന്നത്.\nPrevious article“കരിക്ക് ” എന്നത് മലയാളിക്ക് ഒരു ആശ്വാസമാണ് , പ്രതീക്ഷയും !! കുറിപ്പ്\nNext articleപുതിയ ലുക്കിൽ ലാലേട്ടൻ !! ഇത് ‘ബറോസ്’ ലുക്കെന്ന് ആരാധകർ


ജിഎസ്ടി വരാന് മണിക്കൂര് മാത്രം; പാക്കറ്റ് അരിക്ക് വില കൂടിയേക്കുമെന്ന് റിപ്പോര്‍ട്ടുകള്•ഇ വാർത്ത | evartha\nജിഎസ്ടി വരാന് മണിക്കൂര് മാത്രം; പാക്കറ്റ് അരിക്ക് വില കൂടിയേക്കുമെന്ന് റിപ്പോര്‍ട്ടുകള്\nകൊച്ചി: ചരക്ക് സേവന നികുതി നിലവില് വരുന്നതോടെ പാക്കറ്റിലാക്കി വില്‍ക്കുന്ന അരിയുടെ വില കൂടുമെന്ന് റിപ്പോര്‍ട്ടുകള്. പാക്കറ്റ് അരികള് വ്യാപകമായി ഉപയോഗിക്കുന്ന മലയാളികള്‍ക്ക് ഏറെ തിരിച്ചടിയാകുന്ന തീരുമാനമാണിത്. പാക്കറ്റ് അരിക്ക് രണ്ടര രൂപയെങ്കിലും കൂടുമെന്ന് അരി മില്ലുടമകള് പറയുന്നതായി മാധ്യമങ്ങള് റിപ്പോര്‍ട്ട് ചെയ്യുന്നു. ഇതുവരെ ബ്രാന്‍ഡഡ് അരിക്ക് നികുതിയുണ്ടായിരുന്നില്ല. ജിഎസ്ടി പ്രാബല്യത്തില് വരുന്നതോടെയാണ് പായ്ക്കറ്റ് അരിക്കും നികുതി വരുന്നത്.\nബ്രാന്‍ഡ് ചെയ്ത് അരി വില്‍ക്കുന്നതിന് മുമ്പ് സംസ്ഥാന സര്‍ക്കാര് ഒരു ശതമാനം നികുതി ഏര്‍പെടുത്തിയിരുന്നു. കഴിഞ്ഞ യുഡിഎഫ് സര്‍ക്കാരിന്റെ കാലത്ത് ഈ നികുതി ഒഴിവാക്കി. ദക്ഷിണേന്ത്യയില് അരിക്ക് ഏറ്റവും വില കൊടുക്കേണ്ടി വരുന്ന സംസ്ഥാനമാണ് കേരളം. അഞ്ച് ശതമാനം നികുതി കൂടി ഏര്‍പെടുത്തുന്നതോടെ അരിവില വീണ്ടും വര്‍ധിക്കും.\nNextനടി നേരിട്ടത് കേവലം രണ്ടര മണിക്കൂര് മാത്രം നേരത്തെ പീഡനം;സജി നന്ത്യാട്ടിന്റെ 'അധമ' വാക്കുകള്‍ക്കെതിരേ പരാതിയുമായി വിമന് ഇന് സിനിമാ കളക്ടീവ്. »\nPrevious « നടിക്കെതിരായ ആക്രമണം: 'അമ്മയുടെ' പൊതുയോഗത്തില് ചര്‍ച്ചയായില്ലെന്ന് റിമ കല്ലിങ്കല്


ഇനി ആണായിട്ട് ഇങ്ങോട്ടേക്ക് തിരിച്ചു വന്നാല് മതി, ഭാര്യ പറഞ്ഞു - Abhimukham\nഅംഗീകാരത്തിന്റെ നിറവിലാണ് ആളൊരുക്കം. ആളൊരുക്കത്തിലെ പ്രധാന നടനും. മികച്ച നവാഗത പ്രതിഭയ്ക്കുള്ള കേരള ഫിലീം ക്രിട്ടിക്സ് അവാര്‍ഡ് ലഭിച്ചത് ആളൊരുക്കത്തിലെ ട്രാന്‍സ്‌ജെന്‍ഡര് കഥാപാത്രത്തെ അവതരിപ്പിച്ച ശ്രീകാന്ത് കെ വി മേനോനാണ്. സിനിമയെ കുറിച്ചും അഭിനയരംഗത്തിലേക്ക് എത്തിയതിനെ കുറിച്ചും ശ്രീകാന്ത് സംസാരിക്കുന്നു. രാജി രാമന്‍കുട്ടി നടത്തിയ അഭിമുഖം.\nആളൊരുക്കവും ശ്രീകാന്തും പുരസ്‌കാരങ്ങളുടെ നിറവിലാണ്. എന്തു തോന്നുന്നു?\nഒരുപാട് ആഗ്രഹിച്ചിരുന്ന് നല്ലൊരു ക്യാരക്ടര് കിട്ടുന്നത് ആളൊരുക്കത്തിലാണ്. അതുകൊണ്ട് തന്നെ ഈ സിനിമയ്ക്കു കിട്ടുന്ന എല്ലാ അവാര്‍ഡുകളും അംഗീകാരങ്ങളും വളരെ പ്രിയപ്പെട്ടതാണ്. ഇന്ദ്രന്‍സ് ഏട്ടന് ലഭിച്ച മികച്ച നടനുള്ള സംസ്ഥാന അവാര്‍ഡ് തീര്‍ച്ചായും അദ്ദേഹം വളരെ അര്‍ഹിച്ചിരുന്നതാണ്. അതില് വളരെ സന്തോഷമുണ്ട്. മികച്ച സാമൂഹിക പ്രസക്തിയുള്ള ചിത്രത്തിനുള്ള ദേശീയ അംഗീകാരവും അസാധാരണമായ പ്രമേയം മനോഹരമായി കൈകാര്യം ചെയ്ത ചിത്രത്തിന് അര്‍ഹതപ്പെട്ടത് തന്നെയായിരുന്നു. മികച്ച നവാഗത പ്രതിഭയ്ക്കുള്ള കേരള ഫിലീം ക്രിട്ടിക്സ് അവാര്‍ഡ് എനിക്ക് ലഭിച്ചതാണ് ശരിക്കും അമ്പരിപ്പിച്ചത്. ഒട്ടും പ്രതീക്ഷിക്കാതെയാണ് അവാര്‍ഡ് ലഭിച്ചത്. ഒരു തുടക്കക്കാരന് ലഭിക്കുന്ന ഏറ്റവും വലിയ അംഗീകാരമാണിത്.\nഅവാര്‍ഡ് ലഭിച്ചതിന് ശേഷമുള്ള മാറ്റങ്ങള് എന്താണ്?\nഫോണ് വിളി കൂടി, പിന്നെ മാറ്റം ശരിക്കുമറിയുന്നത് സോഷ്യല് മീഡിയയിലാണ്. ഫേസ്ബുക്കില് രണ്ടോ മൂന്നോ ഫ്രണ്ട് റിക്വസ്റ്റ് ഉണ്ടായിരുന്ന സ്ഥാനത്ത് അത് അറുപതും എഴുപതുമൊക്കെയായി മാറി. മെയ് മാസത്തില് അനിയന്റെ കല്ല്യാണമാണ്. കല്ല്യാണം വിളിക്കാന് പോകുന്ന സ്ഥലങ്ങളിലൊക്കെ എല്ലാവരും സംസാരിക്കുന്നത് ആളൊരുക്കത്തെ കുറിച്ചും അവാര്‍ഡിനെ കുറിച്ചുമൊക്കെയാണ്. ഒരുപാട് നാളത്തെ പ്രയത്നത്തിന് ശേഷം എല്ലാവരും സിനിമ നടനായി അംഗീകരിച്ചു.\nആളൊരുക്കമാണോ ആദ്യ സിനിമ?\nവിനയന് സംവിധാനം ചെയ്ത സത്യത്തിലാണ് ആദ്യമായി അഭിനയിക്കുന്നത്. ചെറിയ ഒരു റോളായിരുന്നു അതില്. സത്യം കഴിഞ്ഞതിന് ശേഷം കുറെ നാള് അസിസ്റ്റന്റ് ഡയറക്ടായി ജോലി ചെയ്തു തുടങ്ങി. അഭിനയമൊന്നും നടക്കാതെയായപ്പോള് സിനിമ വിട്ട് കുറച്ചു കാലം ദുബായ് മീഡിയാ സിറ്റിയിലും, റിലയന്‍സ് മീഡിയയിലും ഒക്കെ ജോലി നോക്കി. കല്ല്യാണം കഴിഞ്ഞപ്പോള് വീണ്ടും അഭിനയമോഹം തുടങ്ങി. അങ്ങനെ ജോലി വിട്ട് രണ്ടര മൂന്ന് വര്‍ഷത്തെ കഠിനാധ്വാനത്തിന് ശേഷമാണ് ആളൊരുക്കം ചെയ്യുന്നത്. ജോലി വിട്ടതിന് ശേഷം ഷെഫ് എന്നൊരു ഹിന്ദി സിനിമയില് ചെറിയൊരു വേഷം ചെയ്തിരുന്നു. നാല് പരസ്യങ്ങളിലും അഭിനയിച്ചു. അതുകഴിഞ്ഞാണ് ആളൊരുക്കത്തില് എത്തുന്നത്. 2017 ജൂലൈ മാസം എന്റെ ജീവിതത്തില് ഏറ്റവും വലിയ സമ്മാനങ്ങള് ലഭിച്ച സമയമാണ്. ഒരു കുഞ്ഞുവാവയെ കിട്ടിയതും സിനിമയില് മികച്ച റോള് കിട്ടിയതും കഴിഞ്ഞ വര്‍ഷം ജൂലൈയിലാണ്. ശ്രീഹാന് എന്നാണ് മോന്റെ പേര്.\nആളൊരുക്കത്തില് എത്തുന്നത് എങ്ങനെയാണ്?\nആക്ട് ലാബിലെ വിദ്യാര്‍ത്ഥിയായിരുന്നു ഞാന്. അവിടുത്തെ വിദ്യാര്‍ത്ഥികളെ തേടി സിനിമയില് നിന്ന് അവസരങ്ങള് എത്താറുണ്ട്. സാധാരണ പല സിനിമകളുടേയും ഓഡിഷന് ഒക്കെ നടക്കുമ്പോള് ഞാന് മുംബൈയിലായിരിക്കും. ആളൊരുക്കത്തിന് വേണ്ടി ആക്ട് ലാബില് നിന്ന് കൊടുത്ത കുറേ പേരുടെ ഫോട്ടോയില് നിന്ന് എന്റെ ഫോട്ടോയാണ് അഭിലാഷേട്ടന് ഇഷ്ടപ്പെട്ടത്. പിന്നെ ഞാന് നേരത്തെ ചെയ്ത അവള് പേര് ദേവയാനി എന്ന ഷോട്ട് ഫിലീം കൂടി കണ്ടപ്പോള് പുള്ളി എന്നെ തന്നെ ഫിക്സ് ചെയ്യുകയായിരുന്നു.\nകഥാപാത്രം ട്രാന്‍സ്ജെന്‍ഡര് ആണെന്ന് അറിഞ്ഞപ്പോള് എന്തു തോന്നി?\nഅഭിലാഷേട്ടന് കഥ പറഞ്ഞപ്പോള് തന്നെ ഒരുപാട് ഇഷ്ടമായി. വ്യത്യസ്തമായ സിനിമയാണ് എന്ന് മനസിലായി. പിന്നെ ട്രാന്‍സ്ജെന്‍ഡറായി അഭിനയിക്കുന്നതില് പ്രത്യേകിച്ച് ഒന്നും തോന്നിയില്ല. അവരും നമ്മുടെ സമൂഹത്തില് ജീവിക്കുന്ന ആള്‍ക്കാരാണ്. പിന്നെ സാധാരണ എല്ലാവരും ആദ്യം ചെയ്യുന്നതില് നിന്ന് വ്യത്യസ്തമായ ഒരു വഴി സ്വീകരിക്കാം എന്ന് തോന്നി. ആ തീരുമാനം ശരിയായിരുന്നു എന്ന് തെളിയിക്കുന്നതാണ് ഇപ്പോള് ലഭിക്കുന്ന അംഗീകാരങ്ങള്.\nഎന്തെങ്കിലും തരത്തിലുള്ള മുന്നൊരുക്കങ്ങള് നടത്തിയിരുന്നോ?\nകഥാപാത്രത്തെ കുറിച്ച് ആദ്യം കേട്ടപ്പോള് ഡല്‍ഹിയിലും മുംബൈയിലും ഒക്കെ പഠിച്ചു വളര്‍ന്നതു കൊണ്ട് ട്രെയിനിലും സിനിമയിലും ഒക്കെ കാണുന്ന ഹിജഡകളെയാണ് ആദ്യം ഓര്‍മ്മ വന്നത്. എന്റെ റഫറന്‍സ് അത് മാത്രമേ ഉണ്ടായിരുന്നുള്ളൂ. ഇതേ കുറിച്ച് വേറെ പഠിച്ചിട്ടൊന്നുമില്ല. അഭിലാഷേട്ടനോട് മാനറിസം എങ്ങനെയാണ് വേണ്ടതെന്ന് ചോദിച്ചു. സാധാരണ സിനിമയില് കാണുന്ന ക്ലീഷേകള് ഒന്നും തന്നെ റഫറന്‍സായി എടുക്കരുതെന്ന് അഭിലാഷേട്ടന് പറഞ്ഞു. പ്രിയങ്ക ഒരു വീട്ടമ്മയാണ്. കുഞ്ഞിനേയും കുടുംബത്തേയും നന്നായി നോക്കുന്ന ഒരാളാണ്. അത് പഠിക്കാന് എങ്ങോട്ടും പോകേണ്ട ആവശ്യമില്ല അമ്മയും ഭാര്യയും ഒക്കെ വീട്ടില് പെരുമാറുന്നത് ശ്രദ്ധിച്ചാല് മതിയെന്ന് പറഞ്ഞു. ആ സമയത്താണ് കുഞ്ഞുണ്ടാകുന്നതും. അങ്ങനെ വീട് തന്നെയായിരുന്നു പാഠശാല.\nപ്രിയങ്കയായി ആദ്യമായി മേക്കപ്പിട്ടതിന് ശേഷം എന്തു തോന്നി?\nഎനിക്ക് പ്രിയങ്കയുടെ ഫീല് കിട്ടാനുള്ള പ്രധാന കാരണം മേക്കപ്പും കോസ്റ്റ്യൂമും തന്നെയാണ്. സന്തോഷേട്ടനാണ് മേക്കപ്പ്. കോസ്റ്റ്യൂം തമ്പി ചേട്ടനായിരുന്നു. പകുതി അവര് ആ ലുക്കില് തന്നെ സെറ്റാക്കിയിരുന്നു. ബാക്കിയായിരുന്നു ഞാന് ചെയ്യേണ്ടിയിരുന്നത്. കണ്ടപ്പോള് എനിക്ക് തന്നെ പെണ്ണായ ഫീല് തോന്നി. ആദ്യത്തെ ദിവസം മേക്കപ്പിട്ട് സെറ്റിലെത്തിയപ്പോള് എല്ലാരും എടീ സുന്ദരീ എന്നൊക്കെ വിളിക്കാന് തുടങ്ങി. ആ സമയത്ത് ചെറിയ അരോചകം ഒക്കെ തോന്നി. തീരുമാനം തെറ്റായോ എന്നുവരെ ചിന്തിച്ചു. പിന്നെ പതുക്കെ പതുക്കെ എല്ലാവരുടേയും കമന്റസൊക്കെ കേട്ട് ഞാന് ഇംപ്രൂവ് ചെയ്യാന് തുടങ്ങി. ഷൂട്ടിന് ഇടയിലായിരുന്നു മോന്റെ ഇരുപത്തിയെട്ട് ചടങ്ങ്. പുരികം ത്രെഡ് ചെയ്ത്, ബോഡി ഹോട്ട് വാക്സ് ചെയ്ത്, മൊട്ടയടിച്ചൊക്കെയാണ് ചടങ്ങിന് ഞാന് മുംബൈയില് എത്തിയത്. ഫങ്ഷന് തുടങ്ങി കുറച്ച് നേരം കഴിഞ്ഞപ്പോള് ഭാര്യയ്ക്ക് മനസിലായി എനിക്ക് എന്തൊക്കെയോ മാറ്റം ഉണ്ടായിട്ടുണ്ടെന്ന്. പിന്നെ എന്നെ പതിയെ അടുക്കളയുടെ അടുത്ത് കൊണ്ട് പോയി ഇനി ആണായിട്ട് ഇങ്ങോട്ട് തിരിച്ചു വന്നാല് മതിയെന്ന് പറഞ്ഞു.\nഇന്ദ്രന്‍സേട്ടന്റെ കൂടെയാണ് അഭിനയിക്കേണ്ടത് എന്ന് പറഞ്ഞപ്പോള് എനിക്ക് ആദ്യം നല്ല ടെന്‍ഷന് ഉണ്ടായിരുന്നു. പൊതുവേ കേട്ടിട്ടുണ്ട് മുതിര്‍ന്ന താരങ്ങള് റിഹേഴ്സലിന് കാണിക്കുന്നത് അല്ലായിരിക്കും ക്യാമറയ്ക്ക് മുന്നില് ചെയ്യുക. പെട്ടെന്ന് എന്തെങ്കിലും കൈയ്യില് നിന്ന് ഇടുമെന്ന്. പക്ഷെ ഇന്ദ്രന്‍സേട്ടന് നമ്മളെ കംഫര്‍ട്ടാക്കി ആണ് അഭിനയിക്കുന്നത്. നല്ലതു പോലെ പറഞ്ഞ് തരും. ക്ലോസ് അപ്പ് വരുമ്പോഴെക്കെ ഞാന് സൈഡില് സജഷന് വേണ്ടിയിരിക്കാം എന്ന് പറഞ്ഞ് അത് ചെയ്യുന്നയാണ് ചേട്ടന്. സിനിമയുടെ രണ്ടാം പകുതി മുഴുവന് സൈലന്‍സാണ്. പക്ഷെ ആ സൈലന്‍സ് കമ്മ്യൂണിക്കേറ്റ് ചെയ്യും. നമ്മുക്ക് മനസിലാകും മനസ്സില് നിന്ന് എന്തോ വരുന്നുണ്ടെന്ന്. ഒപ്പം അഭിനയിച്ചത് ശരിക്കുമൊരു നല്ല പഠനം തന്നെയായിരുന്നു.\nഅഭിനയത്തോടുള്ള ഇഷ്ടം തുടങ്ങുന്നത് എപ്പോഴാണ്?\nചിത്രം വരയ്ക്കാനുള്ള താല്‍പര്യമായിരുന്നു കലയോടുള്ള ആദ്യത്തെ ഇഷ്ടം. രണ്ടാം ക്ലാസു മുതല് വരയ്ക്കുമായിരുന്നു. ചിത്രം വരയ്ക്കുന്നത് ഇഷ്ടമാണെങ്കിലും കാര്യമായി അതിന് വേണ്ടി ഒന്നും ചെയ്തില്ല. പിന്നീട് പന്ത്രണ്ടാം ക്ലാസില് എത്തിയപ്പോള് ഒരു നാടകം ചെയ്തു. അത് നന്നായി , നല്ല പ്രോത്സഹാനം കിട്ടി. അവിടെ മുതലാണ് അഭിനയത്തോടുള്ള ഇഷ്ടം തുടങ്ങുന്നത്. ആക്ട് ലാബില് ചെയ്ത കോഴ്സാണ് ശരിക്കും അഭിനയത്തിലുള്ള മുതല്‍ക്കൂട്ട്. ഓരോ കഥാപാത്രം ചെയ്യുമ്പോഴും ഉണ്ടാകേണ്ട തയ്യാറെടുപ്പുകളെ കുറിച്ചുള്ള ധാരണയൊക്കെ ഉണ്ടാവുന്നത് അവിടെയുളള പഠനത്തിലൂടെയാണ്. എം. ഫോര് മാരിയുടെ പരസ്യത്തില് അഭിനയിക്കാന് വന്നപ്പോഴാണ് ആക്ട് ലാബിനെ കുറിച്ച് അറിയുന്നതും. അവിടെ കോഴ്സിന് ചേരുന്നതും.\nഅച്ഛനും അമ്മയും കോട്ടയം സ്വദേശികളാണ്. അച്ഛനും അമ്മയും അനിയനും ഇപ്പോള് ഡല്‍ഹിയിലാണ്. അച്ഛനും അനിയനും അവിടെ ജോലിയുണ്ട്. ഭാര്യയും മോനുമായി ഞാന് മുംബൈയിലാണ് താമസം. ഭാര്യ അര്‍ച്ചന പരസ്യ മേഖലയിലാണ് ജോലി ചെയ്യുന്നത്. കുറെയേറെ മലയാളം പരസ്യങ്ങളിലെ ശബ്ദം അര്‍ച്ചനയുടേതാണ്. മലയാളം കൂടാതെ ഹിന്ദിയും മറാത്തിയും\nചര്‍ച്ചകള് നടക്കുന്നുണ്ട്. ഇതുവരെ ഒന്നും ആയിട്ടില്ല.


സ്വപ്‌നച്ചിറകിലേറി മമ്മൂട്ടിയുടെ പ്രയാണം – Utharadesam\nAugust 9, 2021 Published Time: 8:18 PM\nമെഗാസ്റ്റാര് മമ്മൂട്ടി പൊടിമീശക്കാരനായി വന്ന് മലയാള സിനിമയില് മുഖം കാണിച്ചതിന്റെ അമ്പതാം വാര്‍ഷികമാണിത്. കണ്ടുകണ്ട് കൊതി തീരാതെ മമ്മൂട്ടിയുടെ പുതിയ സിനിമകളുടെ വരവിനായി മലയാളികള് ഇപ്പോഴും കാത്തിരിക്കുന്നു. മമ്മൂട്ടിയുടെ മുഖം ആദ്യമായി വെള്ളിത്തിരയില് പതിഞ്ഞത് 1971 ആഗസ്ത് 6നാണ്. അനുഭവങ്ങള് പാളിച്ചകള് എന്ന ചിത്രത്തിലാണ് ആ മുഖം ആദ്യമായി പ്രത്യക്ഷപ്പെട്ടതെങ്കിലും പിന്നെയും9വര്‍ഷം കഴിഞ്ഞാണ് മമ്മൂട്ടി ഒരു നടന് എന്ന നിലയില് ശ്രദ്ധിക്കപ്പെടുന്നത്. 1980ല് റിലീസ് ചെയ്ത അനുഭവങ്ങള് പാളിച്ചകള് എന്ന ചിത്രത്തിലൂടെയായിരുന്നു അത്. അനുഭവങ്ങള് പാളിച്ചകള് എന്ന ചിത്രത്തില് മമ്മൂട്ടിയുടെ കഥാപാത്രത്തിന് പേരോ സംഭാഷണമോ ഇല്ലായിരുന്നു. ആള്‍ക്കൂട്ടത്തില് ഒരാളായാണ് ഈ പഴയ വക്കീല് അന്ന് സിനിമയില് പ്രത്യക്ഷപ്പെട്ടതെങ്കില് എം.ടി. വാസുദേവന് നായര് തിരക്കഥ എഴുതി എം. ആസാദ് സംവിധാനം നിര്‍വ്വഹിച്ച വില്‍ക്കാനുണ്ട് സ്വപ്‌നങ്ങള് എന്ന ചിത്രത്തിലെ മമ്മൂട്ടിയുടെ മാധവന്‍കുട്ടി എന്ന കഥാപാത്രം ഏറെ ശ്രദ്ധിക്കപ്പെട്ടു. അവിടെ നിന്നാണ് മലയാള സിനിമയില് മമ്മൂട്ടി യുഗം ആരംഭിക്കുന്നതും മെഗാസ്റ്റാറായി അദ്ദേഹം അറിയപ്പെടുന്നതും. വി.ബി.കെ. മേനോന്റെ പേരില് കാസര്‍കോട് സ്വദേശിയായ ഖാദര് തെരുവത്ത് നിര്‍മ്മിച്ച ചിത്രമാണിത്.\nഗള്‍ഫില് ചിത്രീകരിച്ച ആദ്യത്തെ മലയാള സിനിമയാണ് വില്‍ക്കാനുണ്ട് സ്വപ്‌നങ്ങള്. ചിത്രത്തിന്റെ 40-ാം വാര്‍ഷികം ആഘോഷിക്കാനുള്ള ഒരുക്കത്തിലാണ് പ്രവാസികള്. 1981 ഏപ്രില് 24 നാണ് വില്‍ക്കാനുണ്ട് സ്വപ്‌നങ്ങള് തിയേറ്ററില് പ്രദര്‍ശനത്തിന് എത്തിയത്.\nഗള്‍ഫ് മലയാളികളുടെ സ്വപ്‌നങ്ങളും മോഹഭംഗങ്ങളും ചിത്രീകരിച്ച ഈ ചിത്രത്തില് സുകുമാരന് നായകനും ശ്രീവിദ്യ നായികയുമായിരുന്നു. ഗള്‍ഫ് ജീവിതത്തിന്റെ ആഴവും പരപ്പും ഭംഗിയായി വരച്ചിടുന്ന എം.ടി.യുടെ തിരക്കഥയിലുള്ള വില്‍ക്കാനുണ്ട് സ്വപ്‌നങ്ങള് എന്ന സിനിമ നിര്‍മ്മിക്കാന് കഴിഞ്ഞതിന്റെ സന്തോഷവും ഭാഗ്യവും ഖാദര് തെരുവത്ത് എപ്പോഴും പങ്കുവെയ്ക്കാറുണ്ട്. വില്‍ക്കാനുണ്ട് സ്വപ്‌നങ്ങള്‍ക്ക് പറയാന് ഒരുപാട് കഥകളുണ്ട്. ഖാദര് തെരുവത്തിന്റെ സമൃദ്ധമായ ആല്‍ബത്തില് ആ സിനിമയുടെ ലൊക്കേഷന് ചിത്രങ്ങള് നിരവധിയുണ്ട്.\nഎം.ടിയും ആസാദും താരങ്ങള്‍ക്ക് നിര്‍ദ്ദേശം നല്‍കുകയും സുകുമാരനും ശ്രീവിദ്യയും ബഹദൂറുമൊക്കെ മണലാരണ്യത്തില് അഭിനയിക്കുകയും ചെയ്യുന്ന നിരവധി ചിത്രങ്ങള്. മലയാളത്തിലെന്നല്ല മറ്റൊരു ഭാഷയിലും അതിന് മുമ്പ് മറ്റൊരു ചിത്രവും ചിത്രീകരിച്ചിട്ടില്ല. ദുബായില് നിര്‍മ്മാണാനുമതി ലഭിക്കാത്തതിനാല് ഷാര്‍ജ, ഫുജൈറ, ഖുര്‍ഫഖാന് എന്നിവിടങ്ങളിലായിരുന്നു ചിത്രീകരണം. എന്നാല് മമ്മൂട്ടിയുടെ വേഷം നാട്ടിലാണ് ചിത്രീകരിച്ചത്. എം.ടിയും സുകുമാരനും ഒക്കെ അടങ്ങുന്ന സംഘം ഒരുമാസത്തില് അധികം ഗള്‍ഫില് തങ്ങിയാണ് ചിത്രീകരണം പൂര്‍ത്തിയാക്കിയതെന്ന് ഓര്‍മ്മകളുടെ അഭ്രപാളി തുറന്ന് ഖാദര് തെരുവത്ത് പറഞ്ഞു. ഒരു പുതുമുഖ നടന്റെ ശങ്കകളേതുമില്ലാതെയാണ് മമ്മൂട്ടി അഭിനയിച്ചത്. എം.ടി.യോടൊപ്പം ചെലവഴിച്ച ഒരുമാസക്കാലം ജീവിതത്തില് ഒരിക്കലും മറക്കാനാവാത്ത സൗഭാഗ്യനാളുകളായിരുന്നുവെന്നും ഖാദര് തെരുവത്ത് ഓര്‍ക്കുന്നു.\nവില്‍ക്കാനുണ്ട് സ്വപ്‌നങ്ങള് എന്ന സിനിമയുടെ ചിത്രീകരണക്കാലത്ത് അരങ്ങേറിയ ദുരന്തവും അദ്ദേഹം മറന്നിട്ടില്ല. സംവിധായകന് ആസാദിന്റെ മരണമാണത്. ചിത്രീകരണത്തിന് ഇടക്ക് ആസാദ് പെട്ടെന്ന് നാട്ടിലേക്ക് മടങ്ങി. പിന്നീട് അദ്ദേഹം മടങ്ങിവന്നില്ല. എന്തോ വിഷമത്തില് ആത്മഹത്യ ചെയ്തുവെന്ന വാര്‍ത്തയാണ് പിന്നീട് കേള്‍ക്കുന്നത്. സഹോദരിയുടെ വിവാഹത്തിന് തൊട്ടുമുമ്പായിരുന്നു ആസാദിന്റെ മരണം. അതോടെ സിനിമയുടെ നിര്‍മ്മാണം മുടങ്ങിപ്പോകുമോ എന്ന് ഭയന്നുവെങ്കിലും ബാക്കി ഭാഗങ്ങള് സംവിധാനം ചെയ്യാന് എം.ടി. വാസുദേവന് നായര് തയ്യാറായി രംഗത്ത് വന്നു.\nകഥയും തിരക്കഥയും എഴുതിയ എ.ടി. സംവിധാനവും നിര്‍വ്വഹിച്ച ആദ്യ ചിത്രമായി മറുനാടന് മൂവീസിന്റെ ബാനറില് നിര്‍മ്മിച്ച വില്‍ക്കാനുണ്ട് സ്വപ്‌നങ്ങള് മാറി. എം.ടി. അന്ന് സംവിധാനം നിര്‍വ്വഹിക്കാന് തയ്യാറായില്ലായിരുന്നുവെങ്കില് വില്‍ക്കാനുണ്ട് സ്വപ്‌നങ്ങള് പൂര്‍ത്തിയാവുകയോ ഒരു പക്ഷേ മമ്മൂട്ടി എന്ന നടനെ മലയാള സിനിമക്ക് ലഭിക്കാതെ പോവുകയോ ചെയ്‌തേനെ. അന്ന് മാധവന്‍കുട്ടി എന്ന കഥാപാത്രത്തിന് ശബ്ദം നല്‍കിയത് മമ്മൂട്ടിയായിരുന്നില്ല. നടന് ശ്രീനിവാസനായിരുന്നു. ശ്രീനിവാസനും ചിത്രത്തില് നല്ലൊരു വേഷമുണ്ടായിരുന്നു. ജലജ, ശ്രീലത നമ്പൂതിരി, ശാന്താ ദേവി, പ്രേംജി, സുധീര്, നെല്ലിക്കാട് ഭാസ്‌കരന്, ഭാസ്‌കര കുറുപ്പ്, ഖദീജ തുടങ്ങിയവരായിരുന്നു മറ്റു താരങ്ങള്. അന്നുവരെ ഗള്‍ഫില് ആരും ഒരു സിനിമയുടെയും ചിത്രീകരണം കണ്ടിട്ടില്ലാത്തതിനാല് വില്‍ക്കാനുണ്ട് സ്വപ്‌നങ്ങളുടെ ഷൂട്ടിംഗ് കാണാന് എല്ലാദിവസവും നിരവധി പേര് എത്തുമായിരുന്നു. ആസാദിന്റെ മരണം സൃഷ്ടിച്ച വേദന ഒഴിച്ചാല് വില്‍ക്കാനുണ്ട് സ്വപ്‌നങ്ങളുടെ ചിത്രീകരണം വളരെ ആഹ്ലാദകരമായിരുന്നുവെന്നും ദിവസവും താന് ഷൂട്ടിംഗ് ലൊക്കേഷനില് എത്താറുണ്ടായിരുന്നുവെന്നും ഖാദര് തെരുവത്ത് പറഞ്ഞു.\nപ്രതീക്ഷയും ആത്മവിശ്വാസവും സ്വപ്‌നങ്ങളും നല്‍കാന് ഒരു സിനിമക്ക് കഴിയുമെന്ന് തെളിയിച്ച, ഒട്ടേറെ സവിശേഷതകള് അടയാളപ്പെടുത്തിയ ഈ ചിത്രത്തിന്റെ നാല്‍പ്പതാം വാര്‍ഷികാഘോഷം അടുത്ത മാസം കോഴിക്കോട്ട് സംഘടിപ്പിക്കാന് ഒരുങ്ങുകയാണെന്ന് ഗള്‍ഫ് ഇന്ത്യന് കള്‍ച്ചറല് സെന്റര് ചെയര്‍മാന് ആറ്റക്കോയ പള്ളിക്കണ്ടി അറിയിച്ചു. സിനിമയുമായി ബന്ധപ്പെട്ട് ഇന്ന് ജീവിച്ചിരിക്കുന്ന മുഴുവന് അണിയറ ശില്‍പ്പികളെയും ചടങ്ങില് ആദരിക്കും. മണ്‍മറഞ്ഞ ആസാദ്, സുകുമാരന്, ശ്രീവിദ്യ, പ്രേംജി അടക്കമുള്ള ചലച്ചിത്ര പ്രതിഭകള്‍ക്ക് ആദരവും അര്‍പ്പിക്കും.\n‘കാലൊക്കെ നീണ്ട്, കൊക്ക് പോലുള്ള എന്റെ രൂപം കണ്ട്…’\nമമ്മൂട്ടിയുടെ മുഖം ആദ്യമായി വെള്ളിത്തിരയില് പതിഞ്ഞ് 50 വര്‍ഷം പിന്നിടുന്നു. അനുഭവങ്ങള് പാളിച്ചകള് എന്ന സിനിമയിലാണ് അദ്ദേഹം ആദ്യമായി മുഖം കാണിച്ചത്. സംവിധായകന് സേതുമാധവന് ആദ്യമായി അഭിനയിക്കാന് തന്നെ ക്യാമറക്ക് മുന്നില് നിര്‍ത്തിയ രംഗം മമ്മൂട്ടി ഇന്നും മറന്നിട്ടില്ല. തൂക്കുമരം ഏറ്റുവാങ്ങുന്ന കരുത്തനായ ചെല്ലപ്പന്റെ വേഷം ചെയ്ത സത്യനായിരുന്നു സിനിമയിലെ നായകന്. ചെല്ലപ്പനെ സഹായിച്ചതിന്റെ പേരില് മുതലാളിയുടെ ഗുണ്ടകള് ഫാക്ടറി കവാടത്തിലുള്ള ബഹദൂറിന്റെ മാടക്കട തല്ലിത്തകര്‍ക്കുന്നു. ആ വാര്‍ത്തയറിഞ്ഞ് പരിഭ്രമത്തോടെ ബഹദൂര് ഓടിക്കിതച്ച് വരുന്നു. പിന്നാലെ മറ്റ് രണ്ട് പേരും കിതച്ചോടുന്നുണ്ട്. അതില് ഒരാള് മമ്മൂട്ടിയായിരുന്നു. അവിടെ നിന്നാണ് മലയാള സിനിമയില് മമ്മൂട്ടി എന്ന നടന്റെ കുതിച്ചോട്ടം ആരംഭിക്കുന്നത്. സൂപ്പര് സ്റ്റാറായി, മെഗാ സ്റ്റാറായി ആ ഓട്ടം ഇപ്പോഴും തുടരുന്നു.\nഅന്ന് മലയാള സിനിമയിലെ താര രാജാവായിരുന്ന സത്യന്റെ കാലില് തൊട്ടുവണങ്ങിയതും മമ്മൂട്ടി പലപ്പോഴും സ്മരിക്കാറുണ്ട്. തന്റെ അഭിനയം ശരിയാവാത്തതിനാല് റീ ടേക്കുകള് എടുത്തതും സേതുമാധവന് കരുണ കാണിച്ചതുമൊക്കെ മമ്മൂട്ടി അയവിറക്കാറുണ്ട്. അന്ന് സുഹൃത്തുക്കളോടൊക്കെ സിനിമയില് അഭിനയിച്ച കാര്യം അഭിമാനത്തോടെ പറഞ്ഞതും അനുഭവങ്ങള് പാളിച്ചകള് ഷേണായി തിയേറ്ററില് ചെന്ന് കണ്ടതും മമ്മൂട്ടി ഇന്നും മറന്നിട്ടില്ല.\nകാലൊക്കെ നീണ്ട് കൊക്ക് പോലുള്ള തന്റെ രൂപം സ്‌ക്രീനില് കണ്ട് വല്ലാത്ത നിരാശ തോന്നിയെങ്കിലും കൂട്ടുകാര് ‘ഏടാ മമ്മൂട്ടി’ എന്ന് പറഞ്ഞ് ആര്‍പ്പ് വിളിച്ചപ്പോള് വല്ലാത്ത അഭിമാനം തോന്നിയെന്നും മമ്മൂട്ടി അനുസ്മരിക്കാറുണ്ട്. കണ്ണടച്ചു തുറക്കും മുമ്പേ മാഞ്ഞുപോകുന്ന ഒരു സീനായിരുന്നില്ല അത്. ഏതാണ്ട് ഒരു മിനിറ്റ് നേരം മമ്മൂട്ടിയെ സ്‌ക്രീനില് കാണാമായിരുന്നു. മമ്മൂട്ടി മഹാരാജാസില് പഠിക്കുന്ന കാലത്തായിരുന്നു ഇത്.


MA Nishad against vk ibrahim kunju | ഇബ്രാഹിം കുഞ്ഞെന്ന ദുശ്ശാസനകുറുപ്പ്; ലീഗുകാരെ പറ്റിക്കുന്നത് പോലെ സമൂഹത്തെ നോക്കി കൊഞ്ഞനം കുത്തരുത് - Malayalam Oneindia\nUpdated: Tue, Sep 17, 2019, 13:43 [IST]\nപാലാരിവട്ടം പാലം അഴിമതിയില് മുന് പൊതുമരാമത്ത് മന്ത്രിയും മുസ്ലിംലീംഗ് നേതാവുമായ വികെ ഇബ്രാഹീം കുഞ്ഞിനെ രൂക്ഷമായ ഭാഷയില് വിമര്‍ശിച്ച് സംവിധായകന് എംഎ നിഷാദ്. മുസ്ളീംലീഗിലെ പാവം അണികളെ പറഞ്ഞ് പറ്റിക്കുന്നത് പോലെ ,പൊതു സമൂഹത്തേ നോക്കി ഇബ്രാഹീം കുഞ്ഞ് കൊഞ്ഞനം കുത്തരുതെന്ന് എംഎ നിഷാദ് ഫേസ്ബുക്കില് കുറിച്ചു.\nസമുദായത്തിലെ വരേണ്യവർഗ്ഗത്തിന്റ്റെ ഹുങ്കും,നെഗളിപ്പും,അതിനി വിലപോവില്ല. ഏണീ കേറി സ്വർഗ്ഗത്തിൽ പോകാമെന്ന് പാവങ്ങളെ പറഞ്ഞ് പറ്റിക്കുന്ന പഴയ അടവുകൾ മാറ്റി പിടിക്കണം. കാരണം സമുദായത്തിലെ പുതുതലമുറയിലെ കുട്ടികൾക്ക് പഠിപ്പും വിവരവും വെച്ചുവെന്നും എംഎ നിഷാദ് ഫേസ്ബുക്ക് കുറിപ്പില് കൂട്ടിച്ചേര്‍ക്കുന്നു. അദ്ദേഹത്തിന്‍റെ ഫേസ്ബുക്ക് കുറിപ്പിന്‍റെ പൂര്‍ണ്ണ രൂപം ഇങ്ങനെ..\nഇനി ഒരു പാലം കഥ\nഒരു പാലം ഇട്ടാൽ അങ്ങോട്ടും ഇങ്ങോട്ടുമൊക്കെ വേണ്ടേ. അതാണല്ലോ പണ്ടേ പറയുന്ന ചൊല്ല്. അത് ശരി തന്നെയാണ് എന്താ സംശയം,പക്ഷെ ഇട്ട പാലത്തിൽ പൊതു ജനങ്ങൾക്ക് ഉതകിയില്ല എന്ന് മാത്രം. കാര്യം നമ്മുടെ നികുതി പണം കൊണ്ട് നിർമ്മിച്ചതാണെന്കിലും. അതൊക്കെ ആര് നോക്കുന്നു. പാലം ഇട്ട കോണ്ട്രാക്ടർക്കും, മന്ത്രിക്കും, കൂട്ടാളികൾക്കുമാത്രം അങ്ങോട്ടും ഇങ്ങോട്ടുമായി.\nഅപ്പോൾ പറഞ്ഞ് വന്നത്, പാലത്തിന്റ്റെ കാര്യമാ. നമ്മുടെ പാലാരിവട്ടം എന്ന പഞ്ചവടി പാലത്തിന്റ്റെ. പണ്ട് വളരെ പണ്ട് K G ജോർജ്ജ് സാർ സംവിധാനം ചെയ്ത ഒരു മനോഹര ചിത്രമായിരുന്നു പഞ്ചവടി പാലം. അതിൽ യശ്ശശരീരനായ ഭരത് ഗോപി അവതരിപ്പിച്ച അഴിമതിക്കാരനായ പഞ്ചായത്ത് പ്രസിഡന്റ്റ് ദുശ്ശാസന കുറുപ്പിന്റ്റെ കഥാപാത്രം ഇന്നും ജീവിച്ചിരിക്കുന്നു പല രൂപത്തിലും ഭാവത്തിലും.\nസിനിമയിൽ പഞ്ചവടി പാലം പൊളിഞ്ഞ് വീഴുന്നുണ്ട്. ഭാഗ്യത്തിന് പാലാരിവട്ടം എന്ന പഞ്ചവടിപാലം പൊളിഞ്ഞ് വീഴുന്നതിന് മുമ്പ് തന്നെ,സർക്കാർ ഉണർന്ന് പ്രവർത്തിച്ചത് കൊണ്ട്,പാലം പുതുക്കി പണിയാൻ തീരുമാനമായി. കൊച്ചിക്കൊര് രക്ഷപ്പെട്ടു. ദുശ്ശാസനകുറുപ്പുമാർ ഞാനൊന്നുമറിഞ്ഞില്ലേ രാമനാരായണാ എന്ന മട്ടിൽ പ്രസ്താവനകൾ ഇറക്കുന്നു.\nഇബ്രാഹിം കുഞ്ഞെന്ന ദുശ്ശാസനകുറുപ്പ്\nമിസ്റ്റർ കുഞ്ഞ് അഥവാ ഇബ്രാഹിം കുഞ്ഞെന്ന ദുശ്ശാസനകുറുപ്പിന്റ്റെ പ്രസ്താവനയാണ് എന്നെ ഹഠാകർഷിച്ചത്. അദ്ദേഹം പാലം പുതുക്കി പണിയാനുളള സർക്കാർ തീരുമാനത്തിനെ സ്വാഗതം ചെയ്യുന്നുവത്രേ...ശ്ശോ ഭയങ്കര സംഭവം തന്നെ. മിസ്റ്റർ കുഞ്ഞ് , താങ്കൾ മുസ്ളീംലീഗിലെ പാവം അണികളെ പറഞ്ഞ് പറ്റിക്കുന്നത് പോലെ ,പൊതു സമൂഹത്തേ നോക്കി കൊഞ്ഞനം കുത്തരുത്.\nപഴയ അടവുകൾ മാറ്റി പിടിക്കണം\nപാലത്തിലൂടെ സഞ്ചരിക്കുന്നവരിൽ നിങ്ങളുടെ പാർട്ടിയിലെ പാവം അണികളുമുണ്ടാകും. ബിരിയാണി ചെമ്പും പൊട്ടിച്ച്,ബെൻസ് കാറിലും കേറി, മീറ്റിംഗ്, ഈറ്റിംഗ് ആൻറ്റ് ചീറ്റിംഗ് എന്ന നിങ്ങളുടെ സ്ഥിരം കലാപരിപാടികളുണ്ടല്ലോ. സമുദായത്തിലെ വരേണ്യവർഗ്ഗത്തിന്റ്റെ ഹുങ്കും,നെഗളിപ്പും, അതിനി വിലപോവില്ല. ഏണീ കേറി സ്വർഗ്ഗത്തിൽ പോകാമെന്ന് പാവങ്ങളെ പറഞ്ഞ് പറ്റിക്കുന്ന പഴയ അടവുകൾ മാറ്റി പിടിക്കണം.\nകുട്ടികൾക്ക് പഠിപ്പും വിവരവും വെച്ചു\nകാരണം സമുദായത്തിലെ പുതുതലമുറയിലെ കുട്ടികൾക്ക് പഠിപ്പും വിവരവും വെച്ചു. അവർ നിങ്ങളെ ചോദ്യ ശരങ്ങളാൽ മുൾമുനയിൽ നിർത്തും. മിസ്റ്റർ കുഞ്ഞേ നിങ്ങളേ പോലുളളവർ സമ്പാദിച്ച് കൂട്ടിയ ഈ കണ്ട സ്വത്തുക്കളുടെ സ്രോതസ്സ്,വിജിലൻസ് മാത്രമല്ല. നിങ്ങളുടെ അണികളും ചോദിച്ച് തുടങ്ങും. ഉത്തരം പറഞ്ഞേ പറ്റു. അതിൽ പാലാരിവട്ടം പാലം ഒരു നിമിത്തമായീ എന്ന് മാത്രം.\nകാലം മാപ്പ് തരില്ല\nഉദ്യോഗസ്തരുടെ തലയിൽ വെച്ച് രക്ഷപ്പെടാൻ നോക്കുന്ന കാലഹരണപ്പെട്ട തന്ത്രങ്ങൾ,ഇരുന്ന് തുരുമ്പിക്കത്തേയുളളൂ. പാലത്തിന്റ്റെ വിളളലുകളും,ബലക്ഷയവും കണ്ടെത്തിയില്ലായിരുന്നുവെങ്കിൽ,ഒരു മഹാ വിപത്തിന് കൊച്ചി സാക്ഷ്യം വഹിക്കേണ്ടി വന്നേനെ. ഒരു കാര്യം കുറിച്ചിട്ടോളൂ..ഇത്തരം ദുശ്ശാസന കുറുപ്പുകൾക്ക് കാലം മാപ്പ് തരില്ല.\nകുരിശില് തറക്കാൻ ഞാൻ തയ്യാറല്ല\nഈ വിഷയത്തിൽ ഇതിന് മുമ്പ് പലരും പ്രതികരിച്ചത് കൊണ്ട് മാത്രം അഭിപ്രായം പറയാത്തതായിരുന്നു. പക്ഷെ നമ്മളെ ഒക്കെ വിഡ്ഡികളാക്കികൊണ്ട്, മുൻ മന്ത്രിയുടെ വളരെ ലാഘവത്തോടെയുളള പ്രസ്താവന കണ്ടപ്പോൾ, ഇത്രയുമെങ്കിലും പറഞ്ഞില്ലെങ്കിൽ, ഉറക്കം വരില്ല. കാരണം എന്നും ആ വഴിക്കാണ് സഞ്ചരിക്കാറുളളത്.\nഒന്ന് കൂടി പാലാരിവട്ടം പാലത്തിന്റ്റെ വിഷയത്തിൽ ഉമ്മൻചാണ്ടിയേ കുരിശില് തറക്കാൻ ഞാൻ തയ്യാറല്ല...\nscam flyoveresreedharan pinarayi vijayan മേല്‍പ്പാലം അഴിമതി ഇ ശ്രീധരന്\nMA Nishad against vk ibrahim kunju


യുവതിയെ കടന്നുപിടിച്ച എൻസിപി നേതാവിനെതിരായ കേസ് ഒത്തുതീർപ്പാക്കാൻ മന്ത്രി എ.കെ ശശീന്ദ്രൻ ഇടപെട്ടതായി ആരോപണം. | Malayali Manasu\nHome Kerala യുവതിയെ കടന്നുപിടിച്ച എൻസിപി നേതാവിനെതിരായ കേസ് ഒത്തുതീർപ്പാക്കാൻ മന്ത്രി എ.കെ ശശീന്ദ്രൻ ഇടപെട്ടതായി ആരോപണം.\nയുവതിയെ കടന്നുപിടിച്ച എൻസിപി നേതാവിനെതിരായ കേസ് ഒത്തുതീർപ്പാക്കാൻ മന്ത്രി എ.കെ ശശീന്ദ്രൻ ഇടപെട്ടതായി ആരോപണം.\nമന്ത്രി പെൺകുട്ടിയുടെ അച്ഛനുമായി ഫോണിൽ സംസാരിക്കുന്നതിന്റെ ശബ്ദരേഖ പുറത്തുവന്നു.\nപരാതിക്കാരിയുടെ പിതാവിനെയാണ് പരാതിക്കാര്യം പറഞ്ഞ് എ.കെ ശശീന്ദ്രൻ ബന്ധപ്പെട്ടത്.\nഎൻസിപി സംസ്ഥാന ഭാരവാഹിയാണ് പെൺകുട്ടിയെ കടന്നുപിടിച്ചത്.\nപ്രശ്നം അടിയന്തരമായി നല്ല നിലയിൽ തീർക്കണമെന്നാണ് മന്ത്രി ആവശ്യപ്പെടുന്നത്\nതദ്ദേശ സ്വയം ഭരണ തിരഞ്ഞെടുപ്പിന്റെ സമയത്തു മുതൽ ആരംഭിച്ച തർക്കമാണ് ഈ വിഷയത്തിലേക്ക് നയിച്ചത്. പെൺകുട്ടിയുടെ പിതാവ് പ്രാദേശിക എൻസിപി നേതാവാണ്. എന്നാൽ പെൺകുട്ടി യുവമോർച്ച പ്രവർത്തകയാണ്.\nഅതേ സമയം പാർട്ടിക്കാരുമായി ബന്ധപ്പെട്ട് ആക്ഷേപമുയർന്നപ്പോൾ അവിടുത്തെ പാർട്ടി നിയോജക മണ്ഡലം സെക്രട്ടറിയെ വിളിച്ച് കാര്യം അന്വേഷിച്ചതാണെന്ന് മന്ത്രി എ കെ ശശീന്ദ്രൻ.\nവിളിച്ച ശേഷം ആണ് പാർട്ടി നിയോജക മണ്ഡലം സെക്രട്ടറിയുടെ മകളാണ് പരാതിക്കാരിയെന്ന് അറിഞ്ഞത്.\nകാര്യം മനസിലായപ്പോൾ നല്ല രീതിയിൽ തീർക്കാൻ പറയുകയായിരുന്നുവെന്നും മന്ത്രി\nPrevious articleകാസർകോട് ബേഡകത്ത് ഭർത്താവിന്റെ മർദനമേറ്റ് യുവതി മരിച്ചു.\nNext articleപാലയിലെ തോൽവിയെ കുറിച്ച് അന്വേഷിക്കാനുള്ള സി പി എം തീരുമാനം ആവരുടെ ആഭ്യന്തര കാര്യം എന്ന് ജോസ് കെ മാണി.


ചക്കിട്ടപാറ സമ്പൂർണ ഡിജിറ്റൽ ഗ്രാമമാകുന്നു; പ്രഖ്യാപനം ഇന്ന് : Deepika.com Nattu Visesham\nപേരാമ്പ്ര: കിഴക്കൻ മലയോര ഗ്രാമമായ ചക്കിട്ടപാറ പഞ്ചായത്ത് സമ്പൂർണ ഡിജിറ്റൽ ഗ്രാമമാവുകയാണ്. ഇതിന്‍റെ ഉദ്ഘാടനം ഇന്ന് രാവിലെ 10.30ന് പേരാമ്പ്ര എംഎൽഎ ടി.പി. രാമകൃഷ്ണൻ നിർവഹിക്കുമെന്നു പ്രസിഡന്‍റ് കെ. സുനിൽ, വൈസ് പ്രസിഡന്‍റ് ചിപ്പി മനോജ്, ആരോഗ്യ വിദ്യാഭ്യാസ സ്റ്റാൻഡിംഗ് കമ്മിറ്റി ചെയർമാൻ ഇ.എം. ശ്രീജിത്ത്, വികസന സ്റ്റാന്‍റിംഗ് കമ്മിറ്റി ചെയർമാൻ സി.കെ. ശശി, അംഗം കെ.എ. ജോസ് കുട്ടി എന്നിവർ വാർത്താ സമ്മേളനത്തിൽ അറിയിച്ചു. ചടങ്ങിൽ ജില്ലാ കളക്ടർ തേജ് ലോഹിത് റെഡ്ഡി മുഖ്യാതിഥിയായിരിക്കും. ജില്ലാ പഞ്ചായത്ത് പ്രസിഡന്‍റ് ഷീജ ശശി, പേരാമ്പ്ര ബ്ലോക്ക് പഞ്ചായത്ത് പ്രസിഡന്‍റ് എൻ.പി. ബാബു തുടങ്ങിയവർ സംബന്ധിക്കും. 189 വിദ്യാർഥികൾക്ക് പൂർണമായി പഠനസൗകര്യമൊരുക്കണമെന്ന വെല്ലുവിളിക്ക് ഇതോടെ പരിഹാരമാവുകയാണ്. പഞ്ചായത്ത് ഭരണ സമിതി ബഹുജനങ്ങളിൽ നിന്നും സമാഹരിച്ച പതിനഞ്ചര ലക്ഷം രൂപ കൊണ്ടാണു സമ്പൂർണ ഡിജിറ്റൽ സൗകര്യം ഒരുക്കുന്നത്.\nപഞ്ചായത്തിലെ അയ്യായിരത്തോളം വീടുകളിൽ ആയിരത്തി അഞ്ഞൂറോളം സന്നദ്ധ വളണ്ടിയർമാർ സന്ദർശിക്കുകയും വീടുകളിലെ ആക്രി സാധനങ്ങൾ ശേഖരിച്ച് ഇതിലൂടെ ലക്ഷക്കണക്കിന് രൂപ സമാഹരിക്കുകയുമാണു ചെയ്തത്. ഭൂവിസ്തൃതിയിൽ ജില്ലയിലെ ഏറ്റവും വലിയ പഞ്ചായത്തായ ചക്കിട്ടപാറയിൽ വൈഫൈ സൗകര്യം ഒരുക്കൽ ശ്രമകരമായ ജോലിയായിരുന്നു. എന്നാൽ 25 കിലോമീറ്റർ ഫൈബർ കേബിൾ വലിച്ചു കൊണ്ട് എല്ലാ ട്രൈബൽ കോളനിയിലടക്കം ഹൈസ്പീഡ് ഇന്‍റർനെറ്റ് സൗകര്യം എത്തിക്കാൻ കഴിഞ്ഞു.\nമഹത്തായ ദൗത്യം പൂർത്തീകരിക്കാൻ ഒരേ മനസോടെ പതിനഞ്ച് പഞ്ചായത്ത് അംഗങ്ങളും തൊഴിലുറപ്പു തൊഴിലാളികളും മറ്റു ബഹുജനങ്ങളും കൂട്ടായി പ്രവർത്തിച്ചതായി പ്രസിഡന്‍റ് കെ.സുനിൽ പറഞ്ഞു.


കെ സുധാകരന് എംപിക്ക് കോവിഡ് സ്ഥിരീകരിച്ചു - Malayali Express\nകെ സുധാകരന് എംപിക്ക് കോവിഡ് സ്ഥിരീകരിച്ചു. കണ്ണൂര് ജില്ലാ ആശുപത്രിയില് നടത്തിയ സ്രവ പരിശോധനയിലാണ് രോഗം സ്ഥിരീകരിച്ചത്. സമ്പര്‍ക്കം പുലര്‍ത്തിയവര് നിരീക്ഷണത്തില് പോകണമെന്ന് കെ.സുധാകരന് അറിയിച്ചു.\nഎന്‍കെ പ്രേമചന്ദ്രന് എംപിക്കും അടുത്തിടെ കൊവിഡ് സ്ഥിരീകിരിച്ചിരുന്നു. അദ്ദേഹം ശനിയാഴ്ചയാണ് മുക്തനായി ആശുപത്രിവിട്ടത്. പാര്‍ലമെന്റില് സമ്മേളനത്തിലെത്തിയ 43 എംപിമാര്‍ക്ക് നേരത്തെ കൊവിഡ് സ്ഥിരീകരിച്ചിരുന്നു.\nമന്ത്രി വിഎസ് സുനില്‍കുമാറും കൊവിഡ് സ്ഥിരീകരിച്ച് ചികിത്സയിലാണ്.മന്ത്രിമാരായ ഇപി ജയരാജന്, തോമസ് ഐസക് എന്നിവര്‍ക്കും കൊവിഡ് സ്ഥിരീകരിച്ചിരുന്നു. ഇരുവരും രോഗമുക്തി നേടി ഔദ്യോഗികവസതിയില് നിരീക്ഷണത്തിലാണ്.


To The Hindus (3)\nപരമ്പരാഗതനമ്പൂതിരിമാരുടെ സേവനം തേടാന് ആധുനിക ഹിന്ദുക്കള്‍ക്ക് യോഗ്യതയും അവകാശവും നഷ്ടപ്പെട്ടിരിക്കുന്നതായി ഞാന് വിചാരിക്കുന്നു. അവര് പുതിയ കര്‍മബ്രാഹ്മണര്‍ക്ക് കീ ജയ് വിളിക്കുകയും , ജാതീയുടെ പേരില് നമ്പൂതിരിമാരെ സദാ നിന്ദിക്കുകയും ആണല്ലോ. അതെ സമയം ചൊളുവില് കാര്യം കാണാന് "നല്ല" നമ്പൂരിയെ തേടുകയും ചെയ്യുന്നു.\nനല്ല നമ്പൂരി എന്ന് വച്ചാല്, തന്തക്കു പറഞ്ഞാലും പരിഭവിക്കാതെ ചിരിച്ചു അനുഗ്രഹിക്കുന്നവന്, വണ്ടിക്കാളയുടെ കൂട്ട് എത്ര അധികം ജോലിയും ലോഡുവലിക്കുന്നവന്. ദക്ഷിണ ഒരിക്കലും പ്രതീക്ഷിക്കുക പോലും ചെയ്യാത്തവന് എന്നൊക്കെ ആണ് ആധുനിക ഹൈന്ദവ വിശ്വാസം. എന്തെങ്കിലും പ്രതികരിച്ചാല് അവന്റെ തന്ത തുലുക്കന്!....\nഇതൊക്കെ ആണ് അലിഖിതം ആയ ഭക്തജന വിശ്വാസങ്ങള്.\nഈ കൊലച്ചതി പ്രസ്ഥാനം തകരുന്നതിനു അന്യ മതസ്ഥരാണോ കുറ്റക്കാര്?\nആയിരത്താണ്ടോളം സുല്‍ത്താന്‍മാരും തുടര്‍ന്ന് രണ്ടര നൂറ്റാണ്ടോളം സായിപ്പുമാരും ഭരിച്ചിട്ടും ബ്രാഹ്മണ സംസ്കാരം തകര്‍ന്നില്ല. എന്നാല് ശൂദ്രര് അധികാരത്തിലേറിയാതോടെ ആണ് നമ്പൂരിമാര് പാത വെടിയാന് പ്രേരിതരായതും ഇന്നത്തെ പോലെ ഷോടശസംസ്കാരം show ദശയില് എത്തിയതും... അഫന്‍മാരെ സംബന്ധത്തിനു പ്രേരിപ്പിക്കുന്ന നിയമങ്ങള് ഇവിടെ നിലനിന്നു. മൂത്ത ആള്‍ക്കേ സ്വജാതിയില് നിന്നും വേളി ആകാവൂ എന്ന നിയമം. ജന്മിത്തം പോയതോടെ സംബന്ധം അവര്‍ക്ക് അറപ്പായി. നമ്പൂരിയെ അവഹേളിക്കുന്ന നോവല് വച്ചു ഇവിടെ പല സാധുക്കളും ടോര്ച്ചര് സ്കൂള് പോലുള്ള പൊതു സ്ഥലങ്ങളില് ചെയ്യപ്പെട്ടു. ഉണ്ണികള്‍ക്ക് പേരിനോടൊപ്പം സംസ്കാര സൂചകം (നമ്പൂരി) ചേര്‍ക്കുക എന്നത് അബദ്ധം എന്ന നില വന്നു.\nക്ഷേത്ര പ്രവേശന വിളംബരം കഴിഞ്ഞിട്ടും ക്ഷേത്രങ്ങള് വളരെ നഷ്ടത്തില് തന്നെ ആണ് ഓടിയത്. നിലക്കല് സംഭവം കഴിഞ്ഞ ശേഷം ആണ് കേരളത്തില് ഇപ്പോള് ഉള്ള ഹിന്ദു സ്പിരിറ്റ് ദൃശ്യം ആയതു. അമ്പലങ്ങളില് നടക്കുന്നതും ബ്രാഹ്മണചൂഷണം തന്നെ ആണ്. ഇതിന്റെ ഒക്കെ കുറ്റം നമ്പൂരിയുടെ തലയില് മാത്രം സമൂഹം വച്ച് കെട്ടുന്നു. ലോകത്തുള്ള എന്തിന്റെ കുറ്റം വച്ച് കെട്ടിയാലും ചുമക്കാന് റെഡി ആയി കുറെ നമ്പൂരിമാരും മുന്നോട്ടു വരുന്നു. അങ്ങനെ സ്വവര്‍ഗ നിന്ദ ചെയ്താലേ മുന്നോട്ടു വിടൂ !\nനമ്പൂതിരി സംസ്കാരത്തെ നശിപ്പിക്കാനുള്ള ശ്രമം തന്ത്രപൂര്‍വ്വം ഏതെങ്കിലും ഹിന്ദു വിഭാഗത്തിന്റെ ഭാഗത്ത് നിന്നും ഉണ്ടാവുന്നുണ്ടോ എന്ന വിഷയം കൂടുതല് ഗവേഷണം നടത്തേണ്ടിയിരിക്കുന്നു. പ്രബന്ധം പ്രസിദ്ധീകരിക്കാന് സാധിക്കാതെ വരാം എങ്കിലും, പഠനം പ്രധാനമാണ്.\nPosted by Vasu Diri at 20:563comments:\nഹിന്ദുക്കളോട് എന്ന ശീര്‍ഷകത്തില് ഇയ്യിടെ ഇട്ട ബ്ലോഗ് പൂര്‍വാധികം സ്വീകാര്യത തെളിയിച്ചു. 421 റിവ്യൂ. ഇത് അതിന്റെ ബാക്കി. വലിയ പരസ്യം ഒന്നും ഞാനായിട്ട് ചെയ്യുന്നില്ല. കാരണം ആളെക്കൂട്ടി വഴക്കിനുള്ള പുറപ്പാട് അല്ല. അന്വേഷകര് കണ്ട് എത്തട്ടെ!\nഎന്റെ ഇ മെയില് അഭ്യര്‍ത്ഥനകള്‍ക്ക് പോലും മറുപടി തരാത്ത വ്യക്തി ആണ് ഡോ. ഗോപാലകൃഷ്ണന്. അദ്ദേഹത്തിന്റെ പ്രഭാഷണങ്ങള് ആത്മീയസ്വഭാവം ഉള്ളവ അല്ല. സ്ഥിതിവിവര കണക്കുകളുടെ സത്യ സന്ധതയും സംശയാസ്പദം ആയി തോന്നുന്നു. അദ്ദേഹത്തിന്റെ method of solution and approach സമാധാനദായകം അല്ല. മതത്തെക്കാള് വലുതാണ് ആധുനികശാസ്ത്രം അബദ്ധധാരണ ആണ് അദ്ദേഹം generate ചെയ്യുന്നത്. തദ്വാരാ അദ്ദേഹത്തിന് സിദ്ധിച്ചിട്ടുള്ള ഡിഗ്രി സര്‍ട്ടിഫിക്കറ്റ്കളുടെ ഹുങ്കില് ആരെയും എന്തും പറയാം എന്ന വ്യാമോഹവും ഇല്ലേ എന്ന് നോക്കുക.\nPosted by Vasu Diri at 05:47 No comments:\nMisuse of Temple Stage\nബ്രാഹ്മണവിദ്വേഷത്തിന്റെ പ്രചാരണത്തിന് ഹിന്ദുക്കള് ക്ഷേത്രവേദികള് ഉപയോഗിച്ചു.\nജനങ്ങളുടെ അഭിപ്രായം മന്ത്രി തുറന്നടിച്ചു എന്ന് മാത്രം.\nPosted by Vasu Diri at 03:24 No comments:\nDon't miss Swayam varam\nPosted by Vasu Diri at 22:16 No comments:\nഇന്നലെ പോസ്റ്റു ചെയ്ത 'ഹിന്ദുക്കളോട്' എന്ന ബ്ലോഗ് ധാരാളം പേര് വായിച്ചതായി കാണുന്നു. ഇന്നലെ തന്നെ 60 ഇന്നിപ്പോള് ഇത് വരെ റീഡിംഗ് 103 കാണിക്കുന്നു. ഗ്രാഫിലെ കുത്തനെയുള്ള കയറ്റം നോക്കൂ. ഇത് അപ്രതീക്ഷിതം ആണ്. എനിക്ക് അത്ഭുതം തോന്നുന്നു. എല്ലാവര്ക്കും നന്ദി ! വിഷയത്തിന്റെ ഗൌരവത്തിനു അനുസൃതം ആണ് അനുവാചകരുടെ എണ്ണം എന്ന് പലപ്പോഴും അനുഭവപ്പെടുന്നു. ഇതെങ്ങനെ സംഭവിക്കുന്നു ! എന്തായാലും എനിക്ക് ഈ നിരീക്ഷണത്തില് സന്തോഷം ഉണ്ട്.\nഎതിരായ ഒരു കമന്റു പോലും കിട്ടിയില്ല. കുറച്ചെങ്കിലും അതൃപ്തി പ്രകടിപ്പിച്ചിട്ടുള്ളത് ചില നമ്പൂതിരിമാര് ആണ്. കൂടുതല് ഒറ്റപ്പെടുമെന്ന ആശങ്കയാലാവാം. അതത്ര കാര്യമാക്കുന്നില്ല. ഹിന്ദുക്കളോട് ഉപദേശിക്കാന് മാത്രം ഒരാള് തുനിയാന് പാടുണ്ടോ എന്ന് തോന്നിയിരിക്കാം. ഉപദേശം എന്ന ഭാവന ഇല്ല. വെറും നിര്‍ദേശം മാത്രം. സൂചന മാത്രം not asanampoothiri but asawriter, as any one of you.\nകൂടുതല് കാര്യങ്ങള് വേണം എന്ന് വച്ചാല് ഗഹനമായവ ഇതുപോലെ ഇനിയും എഴുതണം എന്ന് തോന്നുന്നു. നോക്കട്ടെ. ഈ വഴിയില് എത്ര ദൂരം മുന്നോട്ടു പോവാമെന്ന് ! :)\nPosted by Vasu Diri at 02:37 No comments:\nRef. The Hindu - Discriminated Dalit Priest ends life\nPosted by Vasu Diri at 18:276comments:


വികാഷ് ദാസ് മാതൃകയാണ് ആദിവാസി ക്ഷേമത്തിലും സംരംഭകത്വത്തിലും – THE BUSINESS DAY\nഒഡീഷയിലെ ആദിവാസിഗോത്രങ്ങളെ ഇത്തരം സാമൂഹിക, സാമ്പത്തിക ചൂഷണങ്ങളില് നിന്നും അസമത്വങ്ങളില് നിന്നും മോചിപ്പിക്കുക എന്ന ലക്ഷ്യത്തോടെയാണ് എന്‍ജിനീയറിംഗ് ബിരുദധാരിയായ വികാഷ് ദാസ്, തന്റെ വൈറ്റ് കോളര് ജോലി ഉപേക്ഷിച്ച് 2013 ല് വട് വൃക്ഷ്യ എന്ന സംഘടനക്ക് രൂപം നല്‍കിയത്\nവികസനകാര്യത്തില് ഏറെ മുന്നോട്ട് പോയി എന്ന് അവകാശപ്പെടുമ്പോഴും സാമൂഹികമായ അസമത്വം നേരിടുന്ന ഒരു വിഭാഗം ജനത നമുക്ക് ചുറ്റുമുണ്ട്. ഭൂമിയുടെ ആദിമ അവകാശികള് എന്നറിയപ്പെടുന്ന ആദിവാസികള് ഇത്തരത്തില് ചൂഷണം ചെയ്യപ്പെടുന്ന ഒരു വിഭാഗമാണ്. ഒഡീഷയിലെ ആദിവാസിഗോത്രങ്ങളെ ഇത്തരം സാമൂഹിക, സാമ്പത്തിക ചൂഷണങ്ങളില് നിന്നും അസമത്വങ്ങളില് നിന്നും മോചിപ്പിക്കുക എന്ന ലക്ഷ്യത്തോടെയാണ് എന്‍ജിനീയറിംഗ് ബിരുദധാരിയായ വികാഷ് ദാസ്, തന്റെ വൈറ്റ് കോളര് ജോലി ഉപേക്ഷിച്ച് 2013 ല് വട് വൃക്ഷ്യ എന്ന സംഘടനക്ക് രൂപം നല്‍കിയത്. പാര്‍ശ്വവത്കരിക്കപ്പെട്ട ആദിവാസി സമൂഹത്തിന്റെ ഉന്നമനമായിരുന്നു വികാഷ് ലക്ഷ്യമിട്ടത്. ഇപ്പോള് 385 ആദിവാസി കുടുംബങ്ങളാണ് വട് വൃക്ഷയ്ക്ക് കീഴില് പലവിധ തൊഴിലുകള് ചെയ്ത് മാന്യമായ വേതനം നേടി ജീവിക്കുന്നത്.\n”ലോകമേ തറവാട്” , ഈ ലോകം മുഴുവന് തന്റെ കുടുംബത്തിന് സമാനമാണ്. സകല ചരാചരങ്ങളെയും തന്റെ കൂടപ്പിറപ്പുകളും കുടുംബാംഗങ്ങളുമായി കാണുന്ന മഹത്തായ ഈ ആശയത്തിലാണ് ഒഡീഷ സ്വദേശിയായ വികാഷ് ദാസ് വിശ്വസിച്ചിരുന്നത്. സമ്പന്ന കുടുംബത്തിലെ അംഗമായി ജനിച്ച വികാശിന് സമൃദ്ധിയുടെയും ഐശ്വര്യത്തിന്റെയും ഓര്‍മകളാണ് ബാല്യത്തിലും കൗമാരത്തിലും യുവത്വത്തിലുമെല്ലാം ഉണ്ടായിരുന്നത്.\nകുലമഹിമ കൊണ്ടും സാമ്പത്തിക ഭദ്രതകൊണ്ടും സമൂഹത്തിന്റെ മുന്‍പന്തിയില് നിന്നിരുന്ന വികാഷ് ദാസ് ഇന്ന് ജീവിക്കുന്നത് ഒഡീഷയിലെ ആദിവാസി ഗോത്രങ്ങള്‍ക്കൊപ്പം അവരില് ഒരാളായാണ്. ജീവിതത്തിലെ സമ്പത്തും പ്രൗഢിയും എല്ലാം ഉപേക്ഷിക്കുവാന് വികാഷിനെ പ്രേരിപ്പിച്ചതാകട്ടെ ആദിവാസി വിഭാഗത്തില്‍പെട്ട ആളുകള് നേരിടുന്ന ചൂഷണവും.\nസമ്പന്നതയുടെ നടുവില് ജനിച്ച് പഠന മികവ് കൊണ്ട് സോഫ്റ്റ്‌വെയര് എന്‍ജിനീയറായി മാറിയ വികാഷ് എങ്ങനെയാണ് ആദിവാസികളുടെ ക്ഷേമത്തിനായി പ്രവര്‍ത്തിക്കുന്ന വട് വൃക്ഷ്യ എന്ന സംഘടനയുടെ സാരഥിയായി മാറിയത് എന്ന കഥ ഏറെ പ്രചോദനാത്മകമാണ്. യഥാസ്ഥിതിക കുടുംബത്തിലെ അംഗമായി ജനിച്ച വികാഷ് തനിക് ചുറ്റിലും കണ്ടിരുന്നത് ആദിവാസികളുടെ ജീവിതമായിരുന്നു. എന്നാല് ജാതി, മതം , കുലം തുടങ്ങിയ ഘടകങ്ങള് സമൂഹത്തില് ആഴത്തില് പടര്‍ന്നിറങ്ങിയ ഒരു കാന്‍സറാണ് എന്ന തിരിച്ചറിവ് വികാശിന് ചെറുപ്പത്തില് ഉണ്ടായിരുന്നില്ല.\nഒരിക്കല് താഴ്ന്ന വിഭാഗങ്ങളിലുള്ളവരോട് അടുക്കുന്നതിന് വീട്ടില്‍നിന്നും എതിര്‍പ്പുണ്ടായിരുന്നു. ഇവരുമായി സഹകരിക്കരുതെന്ന് വീട്ടില്‍നിന്ന് നിര്‍ദേശിച്ചിരുന്നു എന്നത് മാത്രമായിരുന്നു ഇത് സംബന്ധിച്ച് വികാഷിനുള്ള അറിവ്. എന്നാല് എന്തുകൊണ്ടാണ് ഇത്തരത്തില് ഒരു വേര്‍തിരിവ് എന്നറിയാന് പിന്നെയും ഏറെക്കാലം കാത്തിരിക്കേണ്ടതായി വന്നു.\nഒരിക്കല് വികാഷ് തന്റെ കുടുംബത്തോടൊപ്പം അടുത്തുള്ള ക്ഷേത്രത്തില് തൊഴാന് പോയപ്പോള് അവിടെ ആദിവാസി വിഭാഗത്തില്‍പ്പെട്ട ഒരു സ്ത്രീ അവരുടെ ചെറുമകനുമായി ക്ഷേത്രദര്‍ശനത്തിന് എത്തിയിരുന്നു. എന്നാല് അവര് ആദിവാസികളായതിന്റെ പേരില് ക്ഷേത്രത്തില് കയറിയാല് അശുദ്ധിയാകുമെന്ന് പറഞ്ഞ് ക്ഷേത്രാധികാരികള് അവരെ ഓടിച്ചു വിട്ടു.മനസ്സ്‌സില് ഏറെ എതിര്‍പ്പുകള് ഉണ്ടായിട്ടും ഈ സംഭവത്തോട് മൗനം പാലിക്കാന് മാത്രമേ വികാശിന് കഴിഞ്ഞുള്ളു. എന്നാല് ആ സംഭവം ആ ബാലനെ ഏറെ അസ്വസ്ഥനാക്കി.\nനൂറ് ചോദ്യങ്ങള് വികാഷിന്റെ മനസില് ഉയര്‍ന്നു. എന്നാല് കുട്ടിയായതിനാല് എന്ത് കൊണ്ട് ഈ വിവേചനം എന്ന ചോദ്യത്തിന് വ്യക്തമായ ഉത്തരം നല്‍കാന് കുടുംബത്തില് ആര്‍ക്കും സാധിച്ചില്ല. അവര് നല്‍കിയ ഉത്തരങ്ങള് വികാശിന് സ്വീകാര്യവുമല്ലായിരുന്നു . പിന്നീട് വളര്‍ച്ചയുടെ ഓരോ ഘട്ടത്തിലും ഇത്തരത്തില് പലവിധ വിവേചനങ്ങള് നേരിടേണ്ടി വന്ന ആദിവാസികളെ വികാഷ് നേരില് കണ്ടു. എന്നാല് അവരുടെ യഥാര്‍ത്ഥ പ്രശ്‌നം എന്തെന്ന് മനസ്സിലാക്കാനോ , പ്രതിവിധികള് നല്‍കാനോ വികാശിന് കഴിഞ്ഞിരുന്നില്ല. ആദിവാസി വിഭാഗത്തിന്റെ അടുത്തേക്ക് പോകുവാണോ അവരുമായി അടുത്ത ഇടപഴകാനോ വീട്ടുകാര് അനുവദിച്ചിരുന്നില്ല എന്നതായിരുന്നു പ്രധാനകാരണം. സ്വന്തമായി വരുമാനം ലഭിക്കുന്ന ഒരു തൊഴില് ലഭിക്കുന്നത് വരെ ആദിവാസിക്ഷേമ പ്രവര്‍ത്തനങ്ങള് എന്ന തന്റെ ആഗ്രഹം വികാഷ് മനസ്സ്‌സില് സൂക്ഷിച്ചു.\nപഠനത്തില് ശ്രദ്ധ കേന്ദ്രീകരിച്ച വികാഷ് സോഫ്റ്റ് വെയര് എന്‍ജിനീയറിംഗില് മാസ്റ്റേഴ്‌സ് ഡിഗ്രി പൂര്‍ത്തിയാക്കി. തുടര്‍ന്ന്, ഐ ബി എം കമ്പനിയില് ഐ ടി കണ്‍സള്‍ട്ടന്റായി ചേര്‍ന്നു. അപ്പോഴും ആദിവാസികള്‍ക്ക് വേണ്ടി പ്രവര്‍ത്തിക്കണമെന്നത് മാത്രമായിരുന്നു അദ്ദേഹത്തിന്റെ ചിന്ത.മൂന്നു വര്‍ഷത്തെ സേവനം പൂര്‍ത്തിയാകുന്ന ദിവസം ഐബിഎം വിട്ടിറങ്ങാന് വികാഷ് തീരുമാനിച്ചു. ഇനിയും വൈകിയാല് ആദിവാസികളുടെ ക്ഷേമത്തിനും ഉന്നമത്തിനുമായി തനിക്ക് ഒന്നും ചെയ്യാന് കഴിഞ്ഞില്ലെങ്കിലോ എന്ന ചിന്ത വികാശിനെ അസ്വസ്ഥനാക്കിയിരുന്നു. അതെ തുടര്‍ന്ന്, 2013ല് വികാഷ് ജോലി ഉപേക്ഷിച്ച് ആദിവാസികള്‍ക്ക് വേണ്ടി പ്രവര്‍ത്തിക്കാനിറങ്ങി.\nആദിവാസികളില് ഒരാളായി അവര്‍ക്കൊപ്പം\nആദിവാസികള് എന്നും സമൂഹത്തില് രണ്ടാം നിരക്കാരായി പരിഗണിക്കപ്പെടുന്നവരാണ് എന്ന അറിവിനപ്പുറം എന്താണ് അവരുടെ യഥാര്‍ത്ഥ പ്രശ്‌നങ്ങള് എന്നതിനെ പറ്റി ഇനിയും ഏറെ അറിയേണ്ടതായിട്ടുണ്ടായിരുന്നു. അതിനാല് ആദ്യഘട്ടത്തില് അവരുടെ ജീവിത രീതി മനസിലാക്കിയെടുക്കുകയാണ് ചെയ്തത്. അതിനായി ആദിവാസി ഊരുകളില് പോയി, അവരില് ഒരാളായി ജീവിക്കാന് വികാഷ് തീരുമാനിച്ചു. രണ്ടു മാസം അത്തരത്തില് താമസിച്ചതോടെ എത്ര കഷ്ടപ്പാടിലൂടെയും ദുരിതത്തിലൂടെയുമാണ് ഓരോ ആദിവാസി കുടുംബവും കടന്നു പോകുന്നത് എന്ന് മനസിലാക്കാന് വികാശിന് കഴിഞ്ഞു.\nപല ആദിവാസി കുടിലുകളും മിക്ക ദിവസവും മുഴുപ്പട്ടിണിയില് ആയിരുന്നു. കാടുവിട്ട് പുറത്തു പോയി സ്ഥിരവരുമാനം ലഭിക്കുന്ന തൊഴില് ചെയ്യുന്നതിനുള്ള അറിവോ കഴിവോ ഇവര്‍ക്കില്ല. മാത്രമല്ല, വിദ്യാഭ്യാസപരമായും ഏറെ പിന്നിലാണ് ഈ ജനവിഭാഗം. ഇവരുടെ പ്രതിശീര്‍ഷ വരുമാനം ദേശീയ ശരാശരിയിലും എത്രയോ താഴെയായിരുന്നു. ആദിവാസികള്‍ക്കൊപ്പം കഴിഞ്ഞ നാളുകളിലാണ് ജീവിതത്തില് അന്ന് ആദ്യമായാണ് വിശപ്പ് എന്തെന്നും വിശപ്പിന്റെ വില എന്തെന്നും വികാഷ് മനസിലാക്കിയത്.ഭൂമിശാസ്ത്രപരമായ ഒറ്റപ്പെടല്, തൊഴിലില്ലായ്മ, സ്വന്തമായി ഭൂമിയില്ലാത്തത്, നിരക്ഷരത, പോഷകാഹാരക്കുറവ്, ആരോഗ്യ പ്രശ്‌നങ്ങള്, ശുചീകരണം, ലാഭകരമല്ലാത്ത കാര്‍ഷികവൃത്തി, ഇടനിലക്കാരുടെ ചൂഷണം, ഇങ്ങനെ ഓരോ ആദിവാസിയും നേരിടുന്ന പ്രശ്‌നങ്ങള് നിരവധിയായിരുന്നു.\nആദിവാസിക്ഷേമത്തിനായി വട് വൃക്ഷ്യ\nആദിവാസികളുടെ പ്രശ്‌നങ്ങള്‍ക്ക് ഒന്നൊന്നായി പരിഹാരം കണ്ടെത്തണം എങ്കില് ഒരു സംഘടനയുടെ പിന്‍ബലം ആവശ്യമാണ് എന്ന് വികാഷ് ദാസ് മനസിലാക്കി. അതിന്റെ ഭാഗമായാണ് വട് വൃക്ഷ്യ എന്ന എന്‍ജിഒക്ക് അദ്ദേഹം തുടക്കം കുറിച്ചത്. മികസിച്ച ശമ്പളം ലഭിച്ചിരുന്ന വൈറ്റ് കോളര് ജോലി ഉപേക്ഷിച്ച് ആദിവാസികള്‍ക്കൊപ്പം ജീവിക്കുന്നു, അവര്‍ക്കായി പ്രവര്‍ത്തിക്കുന്നു തുടങ്ങിയ വികാശിന്റെ തീരുമാനങ്ങള്‍ക്ക് സമൂഹത്തില് നിന്നും വീട്ടില് നിന്നും തുക എതിര്‍പ്പാണുണ്ടായത്. പലരും വികാശിന് ഭ്രാന്താണ് എന്ന് വരെ പറഞ്ഞു. എന്നാല് തന്റെ ലക്ഷ്യങ്ങളില് നിന്നും പിന്തിരിഞ്ഞോടുവാന് അദ്ദേഹം ഒരുക്കമായിരുന്നില്ല.\nആദിവാസികളുടെ അടിസ്ഥാന ആവശ്യങ്ങള് നിറവേറ്റാന് ഒരു വരുമാന മാര്‍ഗം നേടിക്കൊടുക്കുക എന്ന ലക്ഷ്യത്തിനാണ് വട് വൃക്ഷ്യ പ്രഥമ പരിഗണന നല്‍കിയത്. മൂന്നു ഘട്ടങ്ങളിലൂടെയുള്ള വികസനമാണ് വികാഷ് സ്വപ്നം കണ്ടത്. ഇതിന്റെ ഭാഗമായി വികാഷ് സ്വന്തം സമ്പാദ്യത്തില് നിന്നും 2000 രൂപ വീതം ആദിവാസികള്‍ക്ക് നല്‍കി. വീടുകളിലിരുന്ന് തന്നെ വരുമാനം ഉണ്ടാക്കാവുന്ന തരത്തില് ചെറുകിട കച്ചവടങ്ങള് നടത്തുന്നതിനായാണ് ഈ പണം നല്‍കിയത്.\nആദിവാസികളെകൊണ്ട് അച്ചാറുകള്, ലഘുഭക്ഷണങ്ങള്, പച്ചമരുന്നുകള്, എന്നിവ നിര്‍മിച്ച് പൊതുവിപണിയില് വിപണനം ചെയ്ത പണം നേടുക എന്നതായിരുന്നു വികാശിന്റെ ഉദ്ദേശം .ഇത്തരത്തില് ലഭിക്കുന്ന പണം ഉല്‍പ്പന്നങ്ങള് നിര്‍മിക്കുന്ന ആദിവാസികള്‍ക്ക് തന്നെ നല്‍കിപ്പോന്നു. എന്നാല് പല ആദിവാസികള്‍ക്കും വില്‍പനക്ക് ഉതകുന്ന രീതിയില് ഉല്‍പ്പന്നങ്ങള് നിര്‍മിക്കുവാന് അറിയില്ലായിരുന്നു. അതിനാല് ഇതിനുള്ള പരിശീലനം നല്‍കുകയാണ് ആദ്യം ചെയ്തത്. ആദ്യം ഇത്തരം പരിശീലന പരിപാടികളോടും മറ്റും സഹകരിക്കാന് മടികാണിച്ചിരുന്ന ആദിവാസികള് പിന്നീട് വികാശിന്റെ വാക്കുകള്‍ക്ക് പ്രാധാന്യം നല്‍കാന് തുടങ്ങി.\nആദ്യ ഉദ്യമം വിജയിച്ചതോടെ കരകൗശല വസ്തുക്കളുടെ നിര്‍മാണം, അച്ചാറുകള്, ലഘുഭക്ഷണങ്ങള്, പച്ചമരുന്നുകള്, കിഴങ്ങുകളും പച്ചിലകളും എന്നിങ്ങനെ നിരവധി ഉല്‍പ്പന്നങ്ങള് ആദിവാസികളുടേതായി വട് വൃക്ഷ്യയുടെ ബ്രാന്‍ഡില് വിപണിയിലെത്തി. ക്രമേണ ഓരോ സ്ത്രീകളും തങ്ങളുടെ കയ്യിലുള്ളതിന്റെ മൂന്ന് നാല് മടങ്ങ് തുക സമ്പാദിക്കാന് തുടങ്ങി. രണ്ടാം ഘട്ടത്തില് ആദിവാസികളെ കാര്‍ഷിക മേഖലയുടെ ഭാഗമാക്കാനാണ് വികാഷ് ശ്രമിച്ചത്.\nആദിവാസികള് കൃഷി ചെയ്യാറുണ്ട് എങ്കിലും വിളവെടുപ്പ് പിഴച്ചാല് ധനനഷ്ടം താങ്ങാനാവാതെ ആത്മഹത്യ ചെയ്യുക എന്നതായിരുന്നു അവരുടെ രീതി. അശാസ്ത്രീയമായ കൃഷി രീതികള് പിന്തുടരുന്നതാണ് ഇതിനുള്ള കാരണമെന്ന് വികാഷ് മനസിലാക്കി. ഇതൊഴിവാക്കാന് കൃഷി വിദഗ്ധരുടെ നേതൃത്വത്തില് കര്‍ഷകര്‍ക്ക് പരിശീലനം നല്‍കി. ഏതെങ്കിലും ഒരു വിള പരാജയപ്പെട്ടാല് മറ്റൊരു കൃഷിയിറക്കി നഷ്ടം നികത്തുന്നതിന് അവരെ പ്രാപ്തരാക്കി.\nമൂന്നാംഘട്ടത്തിന്റെ ഭാഗമായി സബ്‌സിഡികളുള്ള ലോണുകളെക്കുറിച്ച് ആദിവാസികളെ ബോധവാ•ാരാക്കി. എങ്ങനെ ലോണ് എടുക്കാം എന്നും അതുപയോഗിച്ച് എങ്ങനെ വരുമാനം ലഭിക്കുന്ന തൊഴിലുകള് കണ്ടെത്താം എന്നും വികാഷ് പറഞ്ഞു മനസിലാക്കി.ഭൂരിഭാഗം ആളുകളും ലോണ് എടുത്ത് കുമിള് കൃഷി പോലുള്ളവ ചെയ്യാനായി. കുമിള് കൃഷിക്ക് ചെലവ് വളരെ കുറവാണെന്ന് മാത്രമല്ല ഇതില്‍നിന്ന് വലിയ വരുമാനം നേടാനാകും എന്നതും ആദിവാസികള്‍ക്ക് തുണയായി.കുമിളക്കൃഷി പോലെ മറ്റനേകം ചെലവ് കുറഞ്ഞ കൃഷി രീതികളും വികാഷ് ആദിവാസികള്‍ക്കായി പരീക്ഷിച്ചു.\nഅടുത്ത ഘട്ടം ആദിവാസികളെ സാമൂഹികമായും സാംസ്‌കാരികമായും സമൂഹത്തിന്റെ മുന്‍നിരയിലേക്ക് കൊണ്ട് വരിക എന്നതായിരുന്നു. ഇതിന്റെ ഭാഗമായി ആദിവാസികുട്ടികളെ സ്‌കൂളുകളില് ചേര്‍ത്തി. നിര്‍ബന്ധിത വിദ്യാഭ്യസം നടപ്പിലാക്കി. മുന്‍പ് സ്‌കൂളുകളില് നിന്നുള്ള കൊഴിഞ്ഞു പോക്ക് 95 ശതമാനം ആയിരുന്നത് ഇപ്പോള് 32 ആയി കുറഞ്ഞു.ആദിവാസികള്‍ക്കിടയില്‍നിന്ന് തന്നെയുള്ള 12 പ്രതിനിധികളെ ഉള്‍പ്പെടുത്തിയാണ് വട് വൃക്ഷ്യയുടെ പ്രവര്‍ത്തനങ്ങള് മുന്നോട്ട് കൊണ്ട് പോകുന്നത്.\nചെയ്യുന്ന ഓരോ പ്രവര്‍ത്തനവും പദ്ധതികളും മാസാമാസം റിവ്യൂ ചെയ്യുന്നതേ സംഘത്തിനൊപ്പമാണ്. ഇതോടൊപ്പം ആദിവാസികളുടെ തനത് ജീവിതരീതിയും ഭാഷയും സംസ്‌കാരവുമെല്ലാം സംരക്ഷിക്കാനുള്ള പ്രവര്‍ത്തനങ്ങളും സംഘടന നടത്തുന്നുണ്ട്.കാര്‍ഷിക കരകൗശല പ്രദര്‍ശനങ്ങള് വഴിയും വട് വൃക്ഷ്യ മികച്ച വരുമാനം കണ്ടെത്തുന്നു.\nഇന്ന് ആദിവാസിമേഖലയിലെ 385 കുടുംബങ്ങളാണ് വട് വൃക്ഷയയുടെ ഭാഗമായി മികച്ച ജീവിതം നയിക്കുനന്നത്. ജോലി ഉപേക്ഷിച്ച് ഈ മേഖലയിലേക്ക് ഇറങ്ങുവാന് തന് എടുത്ത തീരുമാനം നൂറു ശതമാനം ശരിയായിരുന്നു എന്ന് വികാഷ് പറയുന്നു. വട് വ്യക്ഷ്യയുടെ തുടര്‍ന്നുള്ള പ്രവര്‍ത്തനങ്ങള്‍ക്ക് സാമ്പത്തികത്തെക്കുറിച്ച് വികാഷിന് ഒട്ടും തന്നെ ഭയമില്ല. തന്റെ അസാന്നിധ്യത്തില് പോലും ഒഡീഷയുടെ മണ്ണില് വട് വ്യക്ഷ്യ പടര്‍ന്ന് പന്തലിക്കും എന്ന ഉറപ്പ് വികാശിനുണ്ട്. ആ ഉറപ്പ് തന്നെയാണ് വികാശിന്റെ വിജയവും.\nRelated Items:lead, Vatvriksha, Vikas Das


കൊല്ലം പ്രവാസി അസ്സോസിയേഷൻ റിഫ ഏരിയ ഓണാഘോഷം സംഘടിപ്പിച്ചു - Malayalam Daily News\nSep 13, 2021 Sep 13, 2021 ജഗത് കെ\nകൊല്ലം പ്രവാസി അസോസിയേഷൻ ബഹ്റൈന്റെ ഈ വർഷത്തെ അഞ്ചാമത്തെ ഓണാഘോഷം റിഫ ഏരിയയിൽ നടന്നു. കെ.പി.എ റിഫ ഏരിയ കമ്മിറ്റിയുടെ നേതൃത്വത്തിൽ കോവിഡ് നിയന്ത്രണങ്ങള് പാലിച്ച് ക്ഷണിക്കപ്പെട്ട അംഗങ്ങളെ പങ്കെടുപ്പിച്ചു നടത്തിയ ഓണാഘോഷത്തിൽ ഇന്ത്യൻ ക്ലബ് പ്രസിഡന്റ് സ്റ്റാലിൻ ജോസഫ് വിശിഷ്ടാതിഥിയായിരുന്നു. ഏരിയ പ്രെസിഡന്റ്റ് ജിബിൻ ജോയുടെ അദ്ധ്യക്ഷതയിൽ കൂടിയ യോഗം ഏരിയ കോ-ഓർഡിനേറ്റർ അനോജ് മാസ്റ്റർ ഉത്‌ഘാടനം ചെയ്തു. കെ.പി.എ പ്രസിഡന്റ് നിസാർ കൊല്ലം ഓണസന്ദേശവും, ജനറൽ സെക്രട്ടറി ജഗത് കൃഷ്ണകുമാർ, ട്രെഷറർ രാജ് കൃഷ്ണൻ, ഏരിയ കോ-ഓർഡിനേറ്റർ കോയിവിള മുഹമ്മദ് കുഞ്ഞു, ഏരിയ വൈസ് പ്രസിഡന്റ് ദിൽഷാദ് രാജ്, ജോ. സെക്രട്ടറി ഷിബു സുരേന്ദ്രൻ എന്നിവർ ആശംസകളും അറിയിച്ചു.\nകെ.പി.എ റിഫ ഏരിയ കമ്മിറ്റി ഐ.എം.സി ഹോസ്പിറ്റൽ റിഫയുമായി ചേർന്നു സംഘടിപ്പിക്കുന്ന 10 ദിവസത്തെ സൗജന്യ മെഡിക്കൽ ക്യാമ്പിന്റെ പോസ്റ്റർ പ്രകാശനം ഹോസ്പിറ്റൽ പ്രതിനിധി ഡോ. പ്രിനീഷ് വർഗീസ് നിർവഹിച്ചു. മുതിർന്ന അംഗങ്ങൾക്ക് ഓണപ്പുടവ നൽകുകയും കൂടാതെ മുൻ കേരള ഫുട്ബോൾ താരം രാജേന്ദ്രനെയും കെ.പി.എ സെക്രെട്ടറിയേറ്റ് കമ്മിറ്റി അംഗങ്ങളെയും പൊന്നാട അണിയിച്ചു ആദരിക്കുകയും ചെയ്തു.\nകെ.പി.എ വൈസ്പ്രസിഡന്റ് വിനു ക്രിസ്ടി നിയന്ത്രിച്ച യോഗത്തിനു ഏരിയ സെക്രട്ടറി അൻഷാദ് അഞ്ചൽ സ്വാഗതവും, ഏരിയ ട്രെഷറർ അനിൽ കുമാർ നന്ദിയും പറഞ്ഞു. തുടർന്ന് ഓണസദ്യയും, ഓണക്കളികളും, വനിതാ അംഗങ്ങളുടെ നേതൃത്വത്തിൽ തിരുവാതിരയും, കുട്ടികളുടെ കലാപരിപാടികളും നടന്നു. പിന്നീട് നടന്ന ആവേശകരമായ കൊല്ലം ജില്ലാ വനിതാ വടംവലി മത്സരത്തിൽ കൊല്ലം തണ്ടർ ഗേൾസ് വിജയികളായി. ക്വയിലോൺ സൂപ്പർ ക്യൂൻസ് രണ്ടാം സ്ഥാനവും, ദേശിങ്ങനാട് ഏഞ്ചൽസ് മൂന്നാം സ്ഥാനവും കരസ്ഥമാക്കി.\nകാമുകനെ ഭയപ്പെടുത്താന് ദേഹത്ത് മണ്ണെണ്ണയൊഴിച്ച് തീകൊളുത്തി; ഗുരുതരമായി പൊള്ളലേറ്റ യുവതി മരിച്ചു


കഫക്കെട്ടു മാറ്റാന് മസാലച്ചായ | Masala Tea Recipe, Cooking, Dring, മസാല ചായ, പാചകം, പാനീയം, പാചകക്കുറിപ്പ് - Malayalam BoldSky\nകഫക്കെട്ടു മാറ്റാന് മസാലച്ചായ\n| Published: Tuesday, December 18, 2012, 12:43 [IST]\nതണുപ്പിലും മഞ്ഞിലും ജലദോഷവും കഫക്കെട്ടുമെല്ലാം ഉണ്ടാകാന് സാധ്യത കൂടുതലാണ്. ഇതിന് മരുന്നുകളെ ആശ്രയിക്കുന്നതിന് മുന്‍പ് വീട്ടില് തന്നെ ചെയ്യവാവുന്ന ചുക്കുകാപ്പി, കുരുമുളകു കഷായം, രസം എന്നിവയെക്കുറിച്ച് നമുക്കെല്ലാവര്‍ക്കും അറിയുകയും ചെയ്യാം.\nചായ, കാപ്പി ശീലങ്ങള് ആരോഗ്യത്തിന് നല്ലതല്ലെന്നു പറയുമെങ്കിലും കഫക്കെട്ടു മാറാന് മസാലച്ചായ വളരെ നല്ലതാണ്. പ്രത്യേകിച്ച് മഞ്ഞ്, മഴക്കാലത്ത് ഇത് കുടിയ്ക്കുന്നതും നല്ല ഉന്മേഷം നല്‍കും.\nമസാലച്ചായ ഉണ്ടാക്കുവാനും വളരെ എളുപ്പമാണ്.\nഎത്ര ചായ വേണമെന്നതിനനുസരിച്ച് വെള്ളം തിളപ്പിക്കുക. ഇതിലേക്ക് ഇഞ്ചി, തുളസിയില എന്നിവ ചേര്‍ക്കണം. വെള്ളം നല്ലതുപോലെ തിളച്ചു കഴിയുമ്പോള് തേയിലപ്പൊടി ചേര്‍ത്ത് ചായ തയ്യാറാക്കുക.\nതേയില ഊറിയ ശേഷം അരിച്ചെടുത്ത് തേന് ചേര്‍ത്ത് കഴിയ്ക്കാം.\nകഫക്കെട്ടു മാറാന് പറ്റിയ ഔഷധമാണ് മസാലച്ചാല.\nവേണമെന്നുള്ളവര്‍ക്ക് അല്‍പം കുരുമുളകും ഇതില് ചേര്‍ക്കാം. തേനിന് പകരം ശര്‍ക്കരയുമാകാം. എന്നാല് പഞ്ചസാരയിട്ടാല് ഇതിന്റെ ഔഷധഗുണം കുറയും.\nRead more about: drink recipe പാനീയം പാചകം\nMasala Tea Recipe, Cooking, Dring, മസാല ചായ, പാചകം, പാനീയം, പാചകക്കുറിപ്പ്\nSince common cold isacommon problem in all seasons particularly winter. We haveaspecial chai recipe that will rejuvenate your day by reducing the cough phlegm infection,\nStory first published: Tuesday, December 18, 2012, 12:43 [IST]\nDec 18, 2012 ലെ വാര്‍ത്തകള്


തടവ് ശിക്ഷ പിന്‍വലിക്കണമെന്നാവശ്യപ്പെട്ട് ജസ്റ്റിസ് കര്‍ണന് സുപ്രീം കോടതിയില്; പൊലീസിനെ വെട്ടിച്ച് കര്‍ണന് ഇന്ത്യ വിട്ടതായി അഭ്യൂഹം - ഇ വാർത്ത | evartha\nതടവ് ശിക്ഷ പിന്‍വലിക്കണമെന്നാവശ്യപ്പെട്ട് ജസ്റ്റിസ് കര്‍ണന് സുപ്രീം കോടതിയില്; പൊലീസിനെ വെട്ടിച്ച് കര്‍ണന് ഇന്ത്യ വിട്ടതായി അഭ്യൂഹം\nന്യൂഡല്‍ഹി: കോടതിയലക്ഷ്യക്കേസില് സുപ്രീം കോടതി വിധിച്ച ആറുമാസം തടവ് ശിക്ഷ പിന്‍വലിക്കണമെന്നാവശ്യപ്പെട്ട് ജസ്റ്റിസ് കര്‍ണന് സുപ്രീം കോടതിയില് ഹര്‍ജി നല്‍കി. അതേ സമയം സുപ്രീം കോടതി ഉത്തരവ് നടപ്പാക്കാന് ചെന്നൈയിലെത്തിയ കൊല്‍ക്കത്ത പൊലീസിനെ വെട്ടിച്ച് കര്‍ണന് ഇന്ത്യ വിട്ടതായി അദ്ദേഹത്തിന്റെ അടുത്ത സഹായിയും നിയമോപദേശകനുമായ പീറ്റര് രമേശ് കുമാറിനെ ഉദ്ധരിച്ച് ദ ഇന്ത്യന് എക്സ്പ്രസ് റിപ്പോര്‍ട്ട് ചെയ്തു.\nഅറസ്റ്റ് ഒഴിവാക്കാന് കര്‍ണന് രാജ്യം വിട്ടെന്നും രാഷ്ട്രപതി കൂടിക്കാഴ്ചക്ക് അനുമതി നല്‍കിയാല് മാത്രമേ തിരിച്ചെത്തൂവെന്നുമായിരുന്നു റിപ്പോര്‍ട്ട്. നേപ്പാളിലേക്കോ, ബംഗ്ലാദേശിലോക്കോ അതിര്‍ത്തി കടന്ന് അദ്ദേഹം പോയെന്നായിരുന്നു രമേഷ് കുമാര് പറഞ്ഞത്. എന്നാല് ഏതുവഴിയാണ് പോയതെന്ന് വ്യക്തമാക്കാന് അദ്ദേഹം തയ്യാറായില്ല എന്നും ഇന്ത്യന് എക്സപ്രസ് റിപ്പോര്‍ട്ട് ചെയ്തു.\nഎന്നാല് കര്‍ണന് ഒളിവില് പോയിട്ടില്ലെന്നും ചെന്നൈയില് തന്നെയുണ്ടെന്നും അദ്ദേഹത്തിന്റെ അഭിഭാഷകന് പറഞ്ഞു. സുപ്രീം കോടതി വിധി വന്നതിന് പിന്നാലെ ചെന്നൈയിലെത്തിയ കര്‍ണനെ കണ്ടെത്താന് പൊലീസിന് കഴിഞ്ഞിരുന്നില്ല. ചെന്നൈ ഗവ: ഗസ്റ്റ് ഹൗസിലുണ്ടായിരുന്ന കര്‍ണന് ബില്ലുകള് പോലും അടക്കാതെയാണ് അവിടെ നിന്നും പോയത്.\nആന്ധ്രയിലെ ശ്രീ കളഗസ്തി ക്ഷേത്രത്തിലേക്ക് പോയതായി സൂചന ലഭിച്ചതിനെ തുടര്‍ന്ന് പൊലീസ് അവിടെയെത്തിയെങ്കിലും കണ്ടെത്താനായില്ല. തമിഴ്‌നാട് സൈബര് സെല്ലിന്റെ സഹായത്തോടെ ഫോണ് ടവര് ലൊക്കേഷന് പരിശോധിച്ച് കര്‍ണനെ കണ്ടെത്താനുളള ശ്രമത്തിലാണിപ്പോള് കൊല്‍ക്കത്ത പൊലീസ് സംഘം.\nകോടതിയലക്ഷ്യത്തിന് ശിക്ഷിക്കപ്പെടുന്ന രാജ്യത്തെ ആദ്യത്തെ ഹൈക്കോടതി ജഡ്ജിയാണ് സിഎസ് കര്‍ണന്. സുപ്രീം കോടതി ജഡ്ജിമാര്‍ക്കെതിരെ അഴിമതി ആരോപണം ഉന്നയിച്ചാണ് അദ്ദേഹം രംഗത്തെത്തിയത്. പിന്നീട് മാപ്പുപറയാന് തയ്യാറാകാത്ത കര്‍ണനോട് വൈദ്യപരിശോധനക്ക് വിധേയനാകാന് സുപ്രീം കോടതി ഉത്തരവിട്ടെങ്കിലും അദ്ദേഹം തയ്യാറായില്ല. പിന്നീട് സുപ്രീം കോടതി ചീഫ് ജസ്റ്റിസ് ഉള്‍പ്പെടെ ഏഴ് ജഡ്ജിമാരെ തടവ് ശിക്ഷക്ക് വിധിച്ച് കര്‍ണന് ഉത്തരവിറക്കി. ഇതിന് പിന്നാലെയാണ് കോടതിയലക്ഷ്യ കേസില് ആറു മാസം തടവ് വിധിച്ച് സുപ്രീം കോടതി ഉത്തരവിട്ടത്. കര്‍ണനെ ഉടന് ജയിലിലടക്കണമെന്നായിരുന്നു കോടതി ഉത്തരവ്.


ISL 2021-22 : ഐഎസ്എല്ലില് വീണ്ടും ലൂണ പുരസ്‌കാരം കീശയിലാക്കുമോ; അത്‌ഭുത ഗോള് പട്ടികയില് | ISL 2021 22 Adrian Luna wonder goal vs FC Goa competing for best goal award in 10th week\nISL 2021-22 : ഐഎസ്എല്ലില് വീണ്ടും പുരസ്‌കാരം കീശയിലാക്കുമോ ലൂണ; അത്‌ഭുത ഗോള് പട്ടികയില്- വീഡിയോ\nഎട്ടാം ആഴ്‌ചയിലെ മികച്ച ഗോളിനുള്ള പുരസ്‌കാരം അഡ്രിയൻ ലൂണയ്ക്കായിരുന്നു\nMadgaon, First Published Jan 7, 2022, 9:37 AM IST\nമഡ്‌ഗാവ്: ഐഎസ്എൽ (ISL 2021-22) പത്താം ആഴ്‌ചയിലെ മികച്ച ഗോളിനുള്ള മത്സരത്തിൽ കേരള ബ്ലാസ്റ്റേഴ്‌സ് (Kerala Blasters FC) താരം അഡ്രിയൻ ലൂണയും (Adrian Luna). അഞ്ച് താരങ്ങളാണ് ഗോൾ ഓഫ് ദ വീക്കിനായി മത്സരിക്കുന്നത്. ആരാധകർ വോട്ടെടുപ്പിലൂടെയാണ് മികച്ച ഗോൾ തിരഞ്ഞെടുക്കുക.\nഎഫ് സി ഗോവയ്ക്കെതിരെ നേടിയ ലോംഗ് റേഞ്ചര് ഗോളാണ് അഡ്രിയൻ ലൂണയെ മികച്ച ഗോളിനുള്ള മത്സരാർഥിയാക്കിയത്. ഇതേ മത്സരത്തിൽ ബ്ലാസ്റ്റേഴ്‌സിനെതിരെ നേടിയ ഗോളുമായി ഗോവയുടെ എഡു ബെഡിയയും മത്സരിക്കാനുണ്ട്. എടികെ മോഹൻ ബഗാന്‍റെ ഡേവിഡ് വില്യംസ്, മുംബൈ സിറ്റിയുടെ അഹമ്മദ് ജാഹു, ഒഡിഷയുടെ ജെറി മാവിംഗ്താംഗ എന്നിവരാണ് മത്സരത്തിലുള്ള മറ്റ് മൂന്ന് താരങ്ങൾ.\nഎട്ടാം ആഴ്‌ചയിലെ മികച്ച ഗോളിനുള്ള പുരസ്‌കാരം അഡ്രിയൻ ലൂണയ്ക്കായിരുന്നു. സീസണിൽ രണ്ട് ഗോളാണ് ലൂണ നേടിയത്.\nലൂണ അത്ഭുത ഗോളിലൂടെ വല ചലിപ്പിച്ചെങ്കിലും ഗോവയ്‌ക്കെതിരെ കേരള ബ്ലാസ്റ്റേഴ്‌സ് സമനില (2-2) വഴങ്ങിയിരുന്നു. രണ്ട് ഗോള് ലീഡെടുത്ത ശേഷമായിരുന്നു ബ്ലാസ്‌റ്റേഴ്‌സിന്‍റെ സമനില. ജീക്‌സണ് സിംഗ്, അഡ്രിയാന് ലൂണ എന്നിവരാണ് ബ്ലാസ്‌റ്റേഴ്‌സിന്റെ ഗോളുകള് നേടിയത്. അല്‍വാരോ വാസ്‌ക്വെസില് നിന്ന് പന്ത് സ്വീകരിച്ച് ലൂണ തൊടുത്ത ലോങ് റേഞ്ചര് വലയില് തുളച്ചുകയറുകയായിരുന്നു. ജോര്‍ഗെ ഒര്‍ട്ടിസ്, എഡു ബെഡിയ എന്നിവരുടെ വകയായിരുന്നു മറുപടി ഗോളുകള്. നാല് ഗോളുകളും ആദ്യ പകുതിയിലാണ് പിറന്നത്.\nISL 2021-22 : കാത്തിരിപ്പ് അവസാനിക്കുമോ? ആദ്യ ജയത്തിന് ഈസ്റ്റ് ബംഗാള്


By : Saiju Alex1. പൈനാപ്പിൾ - 1എണ്ണം2. പഞ്ചസാര - 500 ഗ്രാം3. നാരങ്ങാനീര് - ഒന്നര സ്പൂണ്4. എസ്സെൻസ് - ഒന്നര സ്പൂണ്പാകം ചെയ്യുന്ന വിധംപൈനാപ്പിൾ തൊലി കളഞ്ഞു ചെറിയ കഷണങ്ങൾ ആക്കുക .ഇതിൽ വെള്ളം ചേർത്ത് വേവിക്കുക.വെന്തു കുഴമ്പ് പരുവത്തിൽ ആകുമ്പോൾ അരിച്ചെടുക്കുക. ഇതിൽ നാരങ്ങാനീരും പഞ്ചസാരയും ചേർത്ത് ഇളക്കുക.ജാം പരുവമാകുമ്പോൾ എസ്സൻസ് ചേർത്തിളക്കുക.അതിനു ശേഷം അടുപ്പിൽ നിന്നിറക്കി ചെറിയ ചൂടോടെ കുപ്പികളിലാക്കി സൂക്ഷിക്കാം .


ഒടുവില് ആ മഹീന്ദ്ര കേമന്‍റെ 'കേശാദിപാദം' പുറത്ത്! | Mahindra XUV 700 Spied Again\nമഹീന്ദ്ര ചകാന് പ്ലാന്റിന് സമീപത്തുനിന്നുള്ള ചിത്രമാണ് പുറത്തുവന്നിട്ടുള്ള എക്‌സ്‌യുവി 700-ന്റെ ചിത്രങ്ങള് സോഷ്യല് മീഡിയയില് വൈറലാണ്.\nChakan, First Published Aug 1, 2021, 5:31 PM IST\nമഹീന്ദ്രയുടെ പുതിയ ഫ്‌ളാഗ്ഷിപ്പ് എസ്‌യുവിയായ എക്‌സ്‌യുവി 700 ഈ ഓഗസ്റ്റ് 15-ന് എത്തുമെന്നാണ് റിപ്പോര്‍ട്ടുകള്. പരീക്ഷണയോട്ടം നടത്തുന്ന വാഹനം നിരവധിതവണ ക്യാമറകളില് കുടുങ്ങിയിരുന്നു. എന്നാല് ഇത്രകാലവും മൂടിക്കെട്ടലുകളോടെ മാത്രം പ്രത്യക്ഷപ്പെട്ടിട്ടുള്ള ഈ എസ്‍യുവിയുടെ മുഴുവന് ചിത്രവും ഇപ്പോള് പുറത്തുവന്നിരിക്കുകയാണെന്ന് ഹിന്ദുസ്ഥാന് ടൈംസ് ഓട്ടോ റിപ്പോര്‍ട്ട് ചെയ്യുന്നു.\nമഹീന്ദ്ര ചകാന് പ്ലാന്റിന് സമീപത്തുനിന്നുള്ള ചിത്രമാണ് പുറത്തുവന്നിട്ടുള്ള എക്‌സ്‌യുവി 700-ന്റെ ചിത്രങ്ങള് സോഷ്യല് മീഡിയയില് വൈറലാണ്. മുന്‍ഗാമിയായ എക്‌സ്‍യുവി500-ല് നിന്ന് തീര്‍ത്തും പുതിയ ഡിസൈന് ശൈലിയിലാണ് ഈ വാഹനം എത്തിയിട്ടുള്ളത്. ഗോള്‍ഡ് ബ്രൗണ് നിറത്തിലുള്ള വാഹനത്തിന്റെ ചിത്രമാണ് പുറത്തായത്. വെര്‍ട്ടിക്കിള് സ്ലാറ്റുകള് നല്‍കിയുള്ള ഗ്രില്ല്, പുതിയ ഡിസൈനിലുള്ള ഹെഡ്‌ലാമ്പ്, ബമ്പറിലേക്ക് ഇറങ്ങി നല്‍കുന്ന എന്.ഇ.ഡി. ഡി.ആര്.എല്, ബ്ലാക്ക് ക്ലാഡിങ്ങിന്റെ അകമ്പടിയിലുള്ള ഫോഗ് ലാമ്പ്, സ്‌കിഡ് പ്ലേറ്റ് നല്‍കിയുള്ള മസ്‌കുലര് ബമ്പര് എന്നിവയാണ് ഈ വാഹനത്തിന്റെ മുന്‍വശം അലങ്കരിക്കുന്നത്.\nവശങ്ങളുടെ ഡിസൈന് മുന്‍ഗാമിക്ക് സമമാണ്. എന്നാലും അലോയി വീല്, റിയര്‍വ്യൂ മിറര് എന്നിവയില് പുതുമ നിഴലിക്കുന്നുണ്ട്. പിന്‍ഭാഗത്താണ് ഏറെ മാറ്റം സംഭവിച്ചിട്ടുള്ളത്. സ്പ്ലിറ്റ് എല്.ഇ.ഡി. ടെയ്ല്‍ലൈറ്റ്, എഡ്‍ജുകളുള്ള ടെയ്ല്‍ഗേറ്റ്, ക്ലാഡിങ്ങും സ്‌കിഡ് പ്ലേറ്റുമുള്ള ബമ്പര്, ഷാര്‍ക്ക് ഫിന് ആന്റിന തുടങ്ങിയവ നല്‍കിയാണ് എക്‌സ്.യു.വി. 700-ന്റെ പിന്‍ഭാഗം അലങ്കരിക്കുന്നത്.\nവാഹനം ഓടിക്കുന്നതിനിടെ ഡ്രൈവര് ഉറങ്ങിപ്പോയാല് ‘ഡ്രൈവര് ഡ്രൗസിനെസ് ഡിറ്റക്ഷന്’ വഴി കണ്ടെത്തുകയും ഓട്ടോമാറ്റിക്കായി ഡ്രൈവര്‍ക്ക് അലേര്‍ട്ട് നല്‍കുന്നതുമായ സംവിധാനം ഉള്‍പ്പെടെയുള്ള ഫീച്ചഫുകളുമായിട്ടാണ് വാഹനത്തിന്‍റെ വരവ്. സ്റ്റിയറിംഗ് വീല് ചലനത്തിലെ ക്രമക്കേടും കാറിന്റെ ഡ്രൈവിംഗ് രീതിയും അനുസരിച്ചാണ് ഈ സുരക്ഷാ സംവിധാനം പ്രവര്‍ത്തിക്കുക. ഡ്രൈവര്‍ക്ക് ഒരു ഇടവേളയെടുത്ത് കാര് നിര്‍ത്താനുള്ള മുന്നറിയിപ്പ് ശബ്ദവും പ്ലേ ചെയ്യും.\nസ്‍മാര്‍ട്ട് ഡോറുകളുമായായിരിക്കും വിപണിയില് അവതിരിപ്പിക്കുക എന്ന് നേരത്തെ റിപ്പോര്‍ട്ടുകള് ഉണ്ടായിരുന്നു. ഇതില് ഓട്ടോ ബുസ്റ്റര് ഹെഡ് ലാമ്പ് ഉള്‍പ്പെടെയുള്ള ഫീച്ചറുകള് നൽകിയേക്കും. ആദ്യമായാണ് XUV700 ഉള്‍പ്പെടെയുന്ന എസ്.യു.വി. ശ്രേണിയില് സ്‍മാര്‍ട്ട് ഡോറുകള് നല്‍കുന്നതെന്നാണ് മഹീന്ദ്ര അവകാശപ്പെടുന്നത്. സ്‍മാര്‍ട്ട് ഡോര് ഹാന്‍ഡിലിന്റെ സഹായത്തോടെ വാഹനം അണ്‍ലോക്ക് ചെയ്യുമ്പോഴോ ഡോറില് നല്‍കിയിട്ടുള്ള സെന്‍സറുകളില് സ്പര്‍ശിക്കുമ്പോഴോ ഡോര് ഹാന്‍ഡില് മുകളിലേക്ക് ഉയര്‍ന്ന് വരുന്നത് കാണാം. അതുപോലെ തന്നെ, വാഹനം ലോക്ക് ചെയ്‍താല്, അല്ലെങ്കില് ഡോര് അടച്ചാല് ഈ ഹാന്‍ഡില് പൂര്‍വ്വ സ്ഥിതിയില് ആകും.\nഈ ഏപ്രലില് മഹീന്ദ്ര എക്‌സ്‌യുവി 700 എസ്‌യുവി കമ്പനിയുടെ ഇന്ത്യാ വെബ്‌സൈറ്റില് ലിസ്റ്റ് ചെയ്‍തതായി റിപ്പോർട്ടുകള് ഉണ്ടായിരുന്നു. വളരെ പ്രതീക്ഷയോടെ കാത്തിരിക്കുന്ന വാഹനമാണ് നിലവില് ഡബ്ല്യു601 എന്ന് കോഡ്‌നാമം നല്‍കിയിരിക്കുന്ന പ്രോജക്റ്റ്. ലോകോത്തര നിലവാരമുള്ള വാഹനമായിരിക്കും ഇതെന്നാണ് കമ്പനി അവകാശപ്പെടുന്നത്. മഹീന്ദ്രയുടെ പുതിയ ഗ്ലോബൽ എസ്‍യുവി പ്ലാറ്റ്ഫോമിലാണ് എക്സ്‍യുവി 700 നിർമിക്കുക. പനോരമിക് സൺറൂഫ്, വലിയ ഇൻഫോടെയിൻമെന്റ് സിസ്റ്റം എന്നിവയുമുണ്ടാകും.\nLast Updated Aug 1, 2021, 5:50 PM IST\nMahindra XUV 700 Booking\nMahindra XUV 700 Spied\nമഹീന്ദ്ര എക്സ്‍യുവി 700 ലോഞ്ച്


ഫഹദാണ് താരം! ബോക്സോഫീസില് നിന്നും കോടികള് വാരി പ്രകാശന് കുതിക്കുന്നു! ലേറ്റസ്റ്റ് കലക്ഷന് ഇങ്ങനെ | Odiyan and other movies boxoffice perfomance - Malayalam Filmibeat\n| Updated: Thursday, December 27, 2018, 9:28 [IST]\nഡിസംബറിലെ ലേറ്റസ്റ്റ് കളക്ഷൻ റിപ്പോർട്ട് | filmibeat Malayalam\nക്രിസ്മസും അവധിക്കാലവുമൊക്കെ ലക്ഷ്യമാക്കി നിരവധി സിനിമകളാണ് തിയേറ്ററുകളിലേക്കെത്തിയത്. 2018 ലെ അവസാന ബിഗ് റിലീസായി ഒടിയന് മാറിയിരുന്നു. ഡിസംബര് 14നായിരുന്നു സിനിമ തിയേറ്ററുകളിലേക്കെത്തിയത്. പ്രഖ്യാപനം മുതലേ തന്നെ വാര്‍ത്തകളില് ഇടം നേടിയ ചിത്രം നെഗറ്റീവ് പ്രചാരണത്തിലും ഡീഗ്രേഡിങ്ങിലും തളരാതെ മുന്നേറുകയാണ്. റിലീസിന് മുന്‍പേ പ്രീ ബിസിനസ്സിലൂടെ സിനിമ 100 കോടി സ്വന്തമാക്കിയെന്ന് സംവിധായകനും വ്യക്തമാക്കിയിരുന്നു. ബോക്‌സോഫീസ് ട്രെന്‍ഡുകളെക്കുറിച്ചും കലക്ഷനിലെ ഏറ്റക്കുറച്ചിലിനെക്കുറിച്ചുമൊക്കെ ചര്‍ച്ച ചെയ്യാറുണ്ട് സിനിമാപ്രേമികള്.\nഒടിയന് പിന്നാലെയായാണ് യുവതാരനിരയുടെ സിനിമകളും തിയേറ്ററുകളിലേക്കത്തിയത്. ഫഹദ് ഫാസില് ചിത്രമായ ഞാന് പ്രകാശന്, ജയസൂര്യയുടെ പ്രേതം 2, ടൊവിനോ തോമസിന്റെ എന്റെ ഉമ്മാന്റെ പേര്, കുഞ്ചാക്കോ ബോബന്റെ സിനിമയായ തട്ടുംപുറത്ത് അച്യുതന് തുടങ്ങിയ സിനിമകളാണ് ഇത്തവണ ക്രിസ്മസിന് മുന്നോടിയെയെത്തിയത്. കുടുംബ പ്രേക്ഷകരെ ലക്ഷ്യമാക്കിയൊരുക്കിയ സിനിമകളായിരുന്നു എല്ലാം എന്നതും ശ്രദ്ധേയമാണ്. സമീപകാല റിലീസുകളുടെ ലേറ്റസ്റ്റ് കലക്ഷനെക്കുറിച്ചറിയാന് തുടര്‍ന്നുവായിക്കൂ.\nഒരു കോടി നേട്ടത്തിലേക്ക്\nവിഎ ശ്രീകുമാര് മേനോന് മോഹന്‍ലാല് കൂട്ടുകെട്ടില് പുറത്തിറങ്ങിയ സിനിമയാണ് ഒടിയന്. ഒടിവിദ്യയുടെ പശ്ചാത്തലത്തിലൊരുക്കിയ സിനിമയ്ക്ക് വ്യത്യസ്തമായ പ്രതികരണങ്ങളായിരുന്നു ലഭിച്ചിരുന്നത്. തുടക്കത്തിലെ കുപ്രചാരണങ്ങളെയെല്ലാം അസ്ഥാനത്താക്കി സിനിമ മുന്നേറുകയാണിപ്പോള്. റിലീസ് ചെയ്ത് 12 ദിവസം പിന്നിടുന്നതിനിടയില് കൊച്ചി മള്‍ട്ടിപ്ലക്‌സില് നിന്നും 90. 84 ലക്ഷമാണ് സിനിമ നേടിയതെന്നുള്ള റിപ്പോര്‍ട്ടാണ് പുറത്തുവന്നിട്ടുള്ളത്. ഫോറം കേരളയാണ് കലക്ഷന് റിപ്പോര്‍്ട്ട് പുറത്തുവിട്ടത്. കുടുംബ പ്രേക്ഷകരാണ് സിനിമയെ ഏറ്റെടുത്തിട്ടുള്ളത്.\nയുവതാരനിരയില് ശ്രദ്ധേയനായ ടൊവിനോ തോമസിന് മികച്ച സ്വീകാര്യതയും ശക്തമായ പിന്തുണയുമാണ് ലഭിച്ചുകൊണ്ടിരിക്കുന്നത്. ഉര്‍വശിയും ടൊവിനോയും മുഖ്യ കഥാപാത്രങ്ങളായെത്തിയ സിനിമയാണ് എന്റെ ഉമ്മാന്റെ പേര്. ജോസ് സെബാസ്റ്റിയന് സംവിധാനം ചെയ്ത സിനിമയെ ടൊവിനോയുടെ ആരാധകര് ഇരുകൈയ്യും നീട്ടി സ്വീകരിച്ചിരിക്കുകയാണ്. റിലീസ് ചെയ്ത്5ദിനം പിന്നിടുന്നതിനിടയില് കൊച്ചി മള്‍ട്ടിപ്ലക്‌സില് നിന്നും 10.35 ലക്ഷമാണ് ചിത്രം സ്വന്തമാക്കിയത്.\nപിആര് ആകാശാണ് താരം\nഒരുകാലത്ത് അഭിനയിക്കാനറിയില്ലെന്ന് പറഞ്ഞ് വിമര്‍ശകര് തുരത്തിയ താരപുത്രന് ഫഹദ് ഫാസില് തൊട്ടതെല്ലാം പൊന്നാക്കി മുന്നേറുന്ന കാഴ്ചയാണ് ഇപ്പോഴത്തേത്. കുടുംപ പ്രേക്ഷകരുടെ എക്കാലത്തെയും മികച്ച കൂട്ടുകെട്ടായ സത്യന് അന്തിക്കാട്- ശ്രീനിവാസന് സംഘം ഇത്തവണ ഫഹദിന് വേണ്ടിയാണ് ഒരുമിച്ചത്. ആദ്യ ദിനം മുതലേ തന്നെ മികച്ച പ്രതികരണമായിരുന്നു സിനിമയ്ക്ക് ലഭിച്ചത്. നിറഞ്ഞ സദസ്സുകളില് പ്രദര്‍ശനം തുടരുന്ന ചിത്രം കലക്ഷനിലും ബഹുദൂരം മുന്നിലാണ്.5ദിവസം കൊണ്ട് സിനിമയ്ക്ക് കൊച്ചി മള്‍ട്ടിപ്ലക്‌സില് നിന്നും 33.2 ലക്ഷമാണ് ലഭിച്ചതെന്നാണ് ഫോറം കേരളയുടെ റിപ്പോര്‍ട്ടില് പറയുന്നത്.\nതട്ടുംപുറത്ത് അച്യുതന്റെ പ്രകടനം\nകുഞ്ചാക്കോ ബോബനും ലാല് ജോസും വീണ്ടും ഒരുമിച്ചെത്തിയിരിക്കുകയാണ് തട്ടുംപുറത്ത് അച്യുതനിലൂടെ. പുതുമുഖമായ ശ്രവണയാണ് ചിത്രത്തില് നായികയായി എത്തിയത്.3ദിവസം കൊണ്ട് 5.48 ലക്ഷമാണ് സിനിമയ്ക്ക് കൊച്ചി മള്‍ട്ടിപ്ലക്‌സില് നിന്നും ലഭിച്ചത്. നായികനായകനിലെ താരങ്ങളും സിനിമയ്ക്കായി അണിനിരന്നിരുന്നു.\nപ്രേതം രണ്ടുമായി ജയസൂര്യ\nജയസൂര്യയുടെ കരിയറിലെ മികച്ച സിനിമകളിലൊന്നായിരുന്നു പ്രേതം. ലുക്കിലായാലും അഭിനയത്തിലായാലും താരം ഞെട്ടിച്ചിരുന്നു. നാളുകള്‍ക്ക് ശേഷം സിനിമയുടെ രണ്ടാം ഭാഗവുമായി എത്തിയിരിക്കുകയാണ് താരം. 16.43 ലക്ഷമാണ് ചിത്രത്തിന് കൊച്ചി മള്‍ട്ടിപ്ലക്‌സില് നിന്നും ലഭിച്ചത്. നാല് ദിവസത്തെ കലക്ഷനാണിത്.\nസംശയിക്കേണ്ട ഇത്തവണത്തെ താരം ഫഹദ് ഫാസിലാണ്. പ്രകാശനായി താരം ശരിക്കും ജീവിക്കുകയായിരുന്നുവെന്നാണ് സിനിമാപ്രേമികള് പറയുന്നത്. സത്യന് അന്തിക്കാടിന്റെ സംവിധാനവും ശ്രീനിവാസന്റെ തിരക്കഥയും കൂടിയപ്പോള് ഇത്തവണ ബോക്‌സോഫീസ് തന്നിലേക്ക് വലിച്ചടുപ്പിച്ചിരിക്കുകയാണ് ഫഹദ് ഫാസില്.\nOdiyan and other movies boxoffice perfomance


രാജ്യത്തെ ആദ്യ 4ഡി ചിത്രം നവംബറില് - Malayalivartha.com Widgets Magazine\nരാജ്യത്തെ ആദ്യ 4ഡി ചിത്രം നവംബറില്\n19 JUNE 2013 03:58 AM IST\nനരബലി പ്രമേയമാക്കി ഹിന്ദിയിലും മലയാളത്തിലുമായി ഒരുക്കുന്ന ചതുര്‍മാന (4ഡി) ചിത്രം ബിയോണ്‍ഡ് ദി ട്രൂത്ത് (ഏക് അന്‍ചുവാ സച്) നവംബറില് ലോകവ്യാപകമായി തിയറ്ററുകളിലെത്തും. ഹാപ്പി ട്യൂണ് മീഡിയയുടെ ബാനറില് 10 കോടി രൂപ ചെലവിലാണ് നിര്‍മാണം. മൂന്നാര്, ഗോവ എന്നിവിടങ്ങളിലായി ജൂലൈ അവസാനവാരം ചിത്രീകരണം ആരംഭിക്കും. ചതുര്‍മാന സാങ്കേതികവിദ്യ ഇല്ലാത്ത ഇന്ത്യ ഉള്‍പ്പെടെയുള്ള രാജ്യങ്ങളില് ദ്വിമാന, ത്രിമാന സംവിധാനമുള്ള തിയറ്ററുകളിലാകും ചിത്രം റിലീസ് ചെയ്യുക. മഴ, കാറ്റ്, ഇടിമിന്നല്, കുലുക്കം എന്നീ അനുഭവങ്ങള് സാങ്കേതികവിദ്യയുമായി ചേര്‍ത്താണ് ചതുര്‍മാന ചിത്രം നിര്‍മിക്കുന്നത്. തിയറ്ററുകളില് സീറ്റുകള്‍ക്ക് ആറുതരത്തിലുള്ള ചലനങ്ങളും വെള്ളം, കാറ്റ്, പുക, മഞ്ഞ്, മിന്നല്, വെളിച്ചം, വായു എന്നിവയുടെ സാന്നിധ്യവും പ്രത്യേക ഉപകരണങ്ങള് ഉപയോഗിച്ച് സൃഷ്ടിക്കും. പികെ അശോകനാണ് നിര്‍മ്മാണവും സംവിധാനവും.\nമനോജ് കുമാര് സിങ് ആണ് കഥയും സംഗീതസംവിധാനവും നിര്‍വഹിക്കുന്നത്. ശ്രേയ ഘോഷാല്, കെ കെ എന്നിവര് പാടിയ നാലു പാട്ടുകള് ചിത്രത്തിലുണ്ട്. ബല്‍ജിയം ആസ്ഥാനമായുള്ള ബാര്‍കോയുടെ ഓറോ 11.1 3ഡി ശബ്ദസംവിധാനമാണ് ചിത്രത്തില് ഉപയോഗിക്കുന്നത്. മെഷീന് വിഷന് ക്യാമറകളാണ് ചിത്രീകരണത്തിന് ഉപയോഗിക്കുക.\nഇനി പൊതുജനങ്ങള്‍ക്ക് ഡോക്ടറുടെ കുറിപ്പടിയില്ലെങ്കിലും കൊവിഡ് ടെസ്റ്റ് നടത്താം (2 hours ago)\nകോവിഡ് -19 വാക്സിന് ക്ലിനിക്കല് പരീക്ഷണത്തില് പെങ്കടുക്കാന് വളണ്ടിയര്‍മാർക്ക് ക്ഷണം (2 hours ago)\nകോട്ടയത്ത് 76 പേര്‍ക്കു രോഗബാധ; 66 പേര്‍ക്കും സന്പര്‍ക്കം മുഖേന രോഗം (4 hours ago)


PV Anwar MLA മാര്‍ച്ച് 11 ന് ആഫ്രിക്കയില് നിന്ന് തിരിച്ചെത്തുമെന്ന് പി.വി. അന്‍വര് എംഎല്‍എ\nമാര്‍ച്ച് 11 ന് ആഫ്രിക്കയില് നിന്ന് തിരിച്ചെത്തുമെന്ന് പി.വി. അന്‍വര് എംഎല്‍എ. ഫേസ്ബുക്കില് പോസ്റ്റ് ചെയ്ത വിഡിയോയിലാണ് ഇക്കാര്യം അറിയിച്ചത്. തെരഞ്ഞെടുപ്പില് സജീവമായി രംഗത്തുണ്ടാകുമെന്നും പി.വി. അന്‍വര് അറിയിച്ചു.\n” തെരഞ്ഞെടുപ്പ് തിയതി നിശ്ചയിച്ചിട്ടും എംഎല്‍എയെ കാണാനില്ലെന്ന വാര്‍ത്തകള് സ്ഥിരമായി പത്രമാധ്യമങ്ങളില് എതിരാളികള് ആഘോഷിക്കുകയാണ്. എന്നെ ഇല്ലാതാക്കാന് ശ്രമിച്ചവര്‍ക്കും ഞാന് ഇല്ലാതാകണമെന്ന് ആഗ്രഹിച്ചവര്‍ക്കുമാണ് എന്നെ കാണാന് ഏറെ ധൃതിയുള്ളത്. ഒറ്റക്കാര്യം നിലമ്പൂരിലെ ജനങ്ങളെ അറിയിക്കുകയാണ്. 11 ാം തിയതി നാട്ടിലെത്തും. തെരഞ്ഞെടുപ്പ് രംഗത്ത് ഇടതുമുന്നണിക്കൊപ്പം ഉണ്ടാകുമെന്നും” അദ്ദേഹം ഫേസ്ബുക്ക് വിഡിയോയില് അറിയിച്ചു.\nതെരഞ്ഞെടുപ്പ് തിയതി പ്രഖ്യാപിച്ചിട്ടും നാട്ടിലില്ലാത്ത പി.വി. അന്‍വര് എംഎല്‍എയുടെ അസാന്നിധ്യം പ്രചാരണ ആയുധമാക്കാനൊരുങ്ങുകയായിരുന്നു പാര്‍ട്ടികള്. രണ്ടു മാസത്തിലധികമായി പി.വി. അന്‍വര് എംഎല്‍എയുടെ അസാന്നിധ്യം മലപ്പുറം ജില്ലയിലെ രാഷ്ട്രീയ വേദികളില് സ്ഥിരം ചര്‍ച്ചയായിരുന്നു. എംഎല്‍എക്കെതിരെ ഇതിനിടെ നിരവധി ആരോപണങ്ങളുമുയര്‍ന്നു. എന്നാല് ബിസിനസ് ആവശ്യത്തിനായി ആഫ്രിക്കന് രാജ്യമായ സിയോറ ലിയോണയിലാണുള്ളതെന്ന് പി.വി. അന്‍വര് തന്നെ വ്യക്തമാക്കിയിരുന്നു.\nStory Highlights – PV Anwar MLA


ഡെല്‍റ്റാ വകഭേദത്തിന്റെ പുതിയ തരംഗം; യൂറോപ്യന് രാജ്യങ്ങളില് വരാന് പോകുന്നത് കൊവിഡിന്റെ സംഹാരതാണ്ഡവം, ഞെട്ടിക്കുന്ന വെളിപ്പെടുത്തലുമായി ലോകാരോഗ്യ സംഘടന\n22 November, 2021, 3:14 am by News Desk 6\nകൊവിഡ് മഹാമാരിയില് നിന്നും ലോകം മുക്തമാകുന്ന ദിനമാകാന് ഇനിയും ഏറെ കാത്തിരിക്കണം. കൊവിഡ് മഹാമാരി വീണ്ടും പിടിമുറുക്കുകയാണ്. യൂറോപ്യന് രാജ്യങ്ങളില് കൊവിഡിന്റെ ഡെല്‍റ്റാ വകഭേദത്തിന്റെ പുതിയ തരംഗം ആഞ്ഞടിക്കുകയാണ്. രോഗം സ്ഥിരീകരിക്കുന്നവരുടെ എണ്ണത്തില് വന് കുതിപ്പാണ് ഉണ്ടാകുന്നത്.\nവന്‍കരയില് ഈ നിലയ്ക്ക് രോഗം മുന്നേറിയാല് മാര്‍ച്ച് മാസത്തിനകം അഞ്ച് ലക്ഷം പേര് മരിക്കുമെന്ന് ലോകാരോഗ്യ സംഘടന യൂറോപ്പ് ഡയറക്ടര് ഡോ. ഹാന്‍സ് ക്‌ളൂഗ് മുന്നറിയിപ്പ് നല്‍കി. പലവിധ ഘടകങ്ങളാലാണ് രോഗം ഭീതിജനകമായ വിധത്തില് ഉയരുമെന്ന് ലോകാരോഗ്യ സംഘടന പറയുന്നത്.\nഒന്നാമത് ശക്തമായ ശൈത്യകാലം, ഡെല്‍റ്റാ വകഭേദം വേഗം വ്യാപിക്കുന്നതാണ് രണ്ടാമത്, വാക്സിന് നല്‍കുന്നതിലെ അപര്യാപ്തതയാണ് മൂന്നാമത് കാരണം. രോഗത്തിനെതിരായ അവസാന അഭയം വാക്സിന് മാത്രമാണെന്ന് ലോകാരോഗ്യ സംഘടന പറയുന്നു. രോഗത്തെ നേരിടാന് നെതര്‍ലാന്റ് ഭാഗികമായി ലോക്ഡൗണ് ഏര്‍പ്പെടുത്തി.\nഇതുവരെ വാക്സിന് സ്വീകരിക്കാന് തയ്യാറാകാത്തവര്‍ക്ക് ജര്‍മ്മനി കൂടുതല് നിബന്ധന ഏര്‍പ്പെടുത്തി. വാക്‌സിന് സ്വീകരിക്കാത്തവര്‍ക്ക് റസ്റ്റോറന്റുകളില് പ്രവേശിക്കാന് അനുമതിയില്ല. ചെക് റിപബ്‌ളിക്കിലും സ്‌ളൊവാക്യയിലും ഇതേ നിബന്ധന ഏര്‍പ്പെടുത്തി.


By Web Desk.12 Aug, 2020\nന്യൂഡല്‍ഹി: കോവിഡ് 19 കാരണം രാജ്യത്ത് സ്‌കൂളുകള് തുറക്കുന്നത് വൈകിയേക്കും. അതിനാല് 2020 സീറോ അദ്ധ്യയന വര്‍ഷം ആയി പരിഗണിക്കാനാണ് കേന്ദ്ര വിദ്യാഭ്യാസ മന്ത്രാലയം ആലോചിക്കുന്നത്. എന്നാല് കോളേജുകളിലെയും സ്‌കൂളുകളിലെയും വാര്‍ഷിക പരീക്ഷ നടത്താനാകുമെന്നാണ് പ്രതീക്ഷയെന്നും കേന്ദ്ര മാനവവിഭശേഷി സെക്രട്ടറി അമിത് ഖരെ പാര്‍ലമെന്ററി സ്റ്റാന്റിംഗ് കമ്മിറ്റി യോഗത്തില് പ്രതീക്ഷ പ്രകടിപ്പിച്ചു. സ്‌കൂളുകള് തുറക്കുന്നത് സംബന്ധിച്ച് കേന്ദ്ര മാനവവിഭവശേഷി മന്ത്രാലയത്തിന്റെ പാര്‍ലമെന്ററി കാര്യസമിതിയില് അവ്യക്തത തുടരുകയാണ്. സ്‌കൂള് തുറക്കുന്ന കാര്യത്തില് ഇതുവരെ ധാരണയിലെത്താനായില്ലെന്ന് എംഎച്ച്ആര്‍ഡി ഉദ്യോഗസ്ഥര് സമിതിയെ അറിയിച്ചു. എട്ടാം ക്ലാസിന് മുകളിലുള്ളവര്‍ക്ക് ഓണ്‍ലൈന് ക്ലാസുകള് നല്‍കിയാല് മതിയെന്ന് നിര്‍ദ്ദേശമുണ്ട്. മൂന്ന് മുതല് ഏഴ് വരെ ഭാഗികമായി ഓണ്‍ലൈന് ക്ലാസുകള് നല്‍കാനും നിര്‍ദ്ദേശം. മൂന്നാം ക്ലാസ് വരെയുള്ള വിദ്യാര്‍ത്ഥികള്‍ക്ക് അദ്ധ്യയനം വേണ്ടെന്നും കമ്മിറ്റി നിര്‍ദ്ദേശിച്ചു.\nഅദ്ധ്യയന വര്‍ഷം ഉപേക്ഷിക്കാതെ പരീക്ഷ അടക്കം പൂര്‍ത്തിയാക്കാനാണ് നിലവിലെ തീരുമാനം. ഒന്ന് മുതല് പന്ത്രണ്ടാം ക്‌ളാസ് വരെ പഠിക്കുന്ന വിദ്യാര്‍ത്ഥികളില് അറുപത് ശതമാനം പേര്‍ക്കും ഓണ്‍ലൈന് ക്‌ളാസുകളിലൂടെ പഠിക്കാന് കഴിയുന്നുണ്ട്. മുപ്പത് ശതമാനത്തോളം വിദ്യാര്‍ത്ഥികള്‍ക്ക് ഓണ്‍ലൈന് ക്‌ളാസുകളില് പങ്കെടുക്കാന് റേഡിയോ, ടി വി തുടങ്ങിയ പരിമിതമായ സൗകര്യങ്ങളെ ഉള്ളു. പത്ത് ശതമാനം കുട്ടികള്‍ക്ക് ഓണ്‍ലൈന് ക്ലാസുകളില് പങ്കെടുക്കാന് കഴിയുന്നില്ല എന്നാണ് സര്‍വേ റിപ്പോര്‍ട്ട്.\nഇന്ത്യയില് ലോക്ക്ഡൗണിനെത്തുടര്‍ന്ന് അടച്ചിട്ട സ്‌കൂളുകള് ഘട്ടംഘട്ടമായി തുറക്കാനായിരുന്നു നേരത്തേ ആലോചിച്ചിരുന്നത്. 10,11,12 ക്ലാസുകള് ആദ്യം ആരംഭിച്ച്, തുടര്‍ന്ന്6മുതല്9വരെയുളള ക്ലാസുകള് പ്രവര്‍ത്തിക്കാന് അനുവദിക്കാനായിരുന്നു തീരുമാനം. വിദ്യാര്‍ഥികളുടെയും അധ്യാപകരുടെയും 33 ശതമാനം മാത്രം ഒരു സമയം സ്‌കൂളിലെത്തുന്ന രീതിയിലായിരുന്നു ക്രമീകരണം.നിലവിലെ സാഹചര്യത്തില് ഡിസംബറില് സ്‌കൂളുകള് തുറക്കാനായേക്കുമെന്നാണ് കേന്ദ്ര വിദ്യാഭ്യാസമന്ത്രാലയത്തിന്റെ പ്രതീക്ഷ.\nഎസ് പി.ബാലസുബ്രഹ്മണ്യത്തിന്റെ ആരോഗ്യനില അതീവ ഗുരുതരം\nആഭ്യന്തര വിമാന സര്‍വീസുകളില് ചെക്ക് ഇന് ബാഗുകള്‍ക്ക് ഏര്‍പ്പെടുത്തിയ നിയന്ത്രണം നീക്കി\nബെംഗളൂരു ലഹരിക്കടത്ത് കേസ്: റെയ്ഡിന് പിന്നാലെ സഞ്ജന ഗൽറാണി അറസ്റ്റിൽ\n2000 രൂപ നോട്ടുകളുടെ അച്ചടി നിർത്തി; ഔദ്യോഗികമായി സ്ഥിരീകരിച്ച് റിസർവ് ബാങ്ക്\nനടി മൂത്രത്തില് വെള്ളം ചേര്‍ത്ത് പരിശോധനക്ക് നല്‍കി; കള്ളം പൊളിച്ച് ഡോക്ടര്‍മാര്\nയാത്രയിലുടെ നീളം ലൈംഗിക ചുവയോടെയുള്ള സംസാരം, നൗഫലിന്റേത് ആസൂത്രിത നീക്കം\nസുശാന്ത് സിംഗിന്റെ മരണം: റിയ ചക്രവർത്തിയുടെ സഹോദരൻ അറസ്റ്റിൽ


കശ്മീരില് മൂന്ന് പട്ടാളക്കാരെ പാക് സൈന്യം കൊലപ്പെടുത്തി; ഒരാളുടെ മൃതദേഹം വികൃതമാക്കി\n22 Nov 2016 4:44 PM GMT\nഇന്ത്യ-പാക് ബന്ധം വഷളാക്കിക്കൊണ്ട് അതിര്‍ത്തിയില് പാക് ആക്രമണം. ജമ്മു കശ്മീരില് ഇന്ത്യ-പാക് അതിര്‍ത്തിയില് മൂന്ന് ജവാന്‍മാര് കൊല്ലപ്പെട്ടു. ഒരു ജവാന്റെ മൃതദേഹം വികൃതമാക്കിയ നിലയിലാണ്. മാച്ചില് മേഖലയില് നിയന്ത്രണരേഖയോട് അടുത്താണ് ജവാന്‍മാരുടെ മൃതദേഹം കണ്ടത്.\nപാക് സൈന്യത്തിന്റെ ബോര്‍ഡര് ആക്ഷന് ടീമിലുള്ള അംഗങ്ങള് ആണ് നുഴഞ്ഞു കയറ്റക്കാര്. ഇവര് രക്ഷപ്പെട്ടതായി കരുതുന്നു. ഭീകരവാദികളാണ് ആക്രമണത്തിന് പിന്നിലെന്ന് സൈനിക വൃത്തങ്ങള് പറഞ്ഞു. പാക് സൈന്യത്തിന്‍റെ നടപടി അങ്ങേയറ്റം ഭീരുത്വം നിറഞ്ഞതാണെന്നും ഇതിന് തക്കതായ തരിച്ചടി നല്‍കുമെന്നും സൈന്യം പ്രസ്താവിച്ചു.\nകഴിഞ്ഞ മാസം ഒരു ജവാനെ കൊലപ്പെടുത്തി മൃതദേഹം വികൃതമാക്കിയിരുന്നു. മന്‍ദീപ് സിങ്(27) എന്ന ജവാനെയായിരുന്നു ഭീകരര് കൊലപ്പെടുത്തിയത്.\nജമ്മു കാശ്മീരിലെ ഉറി സൈനിക കേന്ദ്രത്തിന് നേരെ ഭീകരര് നടത്തിയ ആക്രമണത്തെ തുടര്‍ന്ന് 17 ഇന്ത്യന് സൈനികര് കൊല്ലപ്പെടുകയും 19 പേര്‍ക്ക് പരിക്കേല്‍ക്കുകയും ചെയ്തതോടെയാണ് ഇന്ത്യ-പാക് ബന്ധം വീണ്ടും വഷളായത്. തുടര്‍ന്ന് പാക് അധീന കാശ്മീരിലെ ഭീകര കേന്ദ്രത്തിലേക്ക് ഇന്ത്യ മിന്നല് ആക്രമണം നടത്തിയിരുന്നു.\nഇന്ത്യ-പാക് അതിര്‍ത്തിയിലെ സാഹചര്യം അതീവ സങ്കീര്‍ണ്ണമാകുന്നു എന്നാണ് പുതിയ സംഭവങ്ങള് സൂചിപ്പിക്കുന്നത്.


സ്ത്രീകള് ആകൃഷ്ടരാകുന്ന പുരുഷമുഖം, ദാ ഇങ്ങനെയാണ്... | majority women attracted by beared men saysastudy\nസ്ത്രീകള് ആകൃഷ്ടരാകുന്ന പുരുഷമുഖം, ദാ ഇങ്ങനെയാണ്...\nAustralia, First Published 15, Jan 2020, 8:36 PM\nസ്ത്രീകള് എളുപ്പത്തില് ആകൃഷ്ടരാകുന്ന പുരുഷമുഖം എങ്ങനെയുള്ളതാണെന്നായിരുന്നു പഠനസംഘം അന്വേഷിച്ചത്. 17 മുതല് 70 വയസ് വരെ പ്രായം വരുന്ന സ്ത്രീകളെയാണ് ഗവേഷകര് ഇതിനായി ഉപേയാഗിച്ചത്. പുരുഷനിലെ ചില പൊതുവായ ഘടകങ്ങള് മിക്ക സ്ത്രീകളേയും ആകര്‍ഷിക്കുന്നുവെന്ന് ഇവര് കണ്ടെത്തി\nപരസ്പരം ആകര്‍ഷിക്കപ്പെടാന് ആഗ്രഹിക്കാത്ത സ്ത്രീകളും പുരുഷന്മാരും കുറവാണെന്ന് പറയാം. വിപരീതലിംഗത്തില് പെട്ടവരോട് ആകര്‍ഷണം തോന്നുക എന്നത് അത്രയും ജൈവികമായ വാസനയാണ്. ഇവിടെയാണ് സ്ത്രീത്വം, പൗരുഷം എന്നെല്ലാമുള്ള സങ്കല്‍പങ്ങള് സുപ്രധാനമാകുന്നത്.\nസാമൂഹികമായ പല ഘടകങ്ങളും ഇതില് ഉള്‍പ്പെടാറുണ്ട്. കായികമായി മുന്നില് നില്‍ക്കുന്ന പുരുഷന്മാരെയാണ് പലപ്പോഴും പൗരുഷമുള്ളവരായി നമ്മള് കണക്കാക്കാറ്. അതുപോലെ, കുലീനതയോടെ പെരുമാറുന്ന സ്ത്രീകളെ മിക്ക പുരുഷന്മാര്‍ക്കും എളുപ്പത്തില് ഇഷ്ടപ്പെടാറുണ്ട്. എന്നാല് ഇതെല്ലാം ആദ്യം സൂചിപ്പിച്ചത് പോലെ സമൂഹം നിര്‍മ്മിച്ചെടുത്ത ബോധത്തിന്റെ ഭാഗമായ കാഴ്ചപ്പാടുകളാണ്.\nസമൂഹത്തിന്റെ ഈ നിര്‍മ്മിത കാഴ്ചപ്പാടുകളെ മറികടക്കാന് ഭൂരിപക്ഷത്തിനും കഴിയാറില്ലെന്നത് വസ്തുതയാണ്. അപ്പോള് ആ അളവുകോലുകള്‍ക്കകത്ത് വച്ച് തന്നെ നമുക്ക് ഈ വിഷയം ചര്‍ച്ച ചെയ്യേണ്ടിവരും. ഇനി ഈ വിഷയം സംബന്ധിച്ച് നടന്ന രസകരമായൊരു പഠനത്തെക്കുറിച്ച് പറയാം. ഓസ്‌ട്രേലിയയിലെ ക്വീന്‍സ്ലാന്‍ഡ് യൂണിവേഴ്‌സിറ്റിയില് നിന്നുള്ള ഗവേഷകരാണ് പഠനത്തിന് പിന്നില്.\nസ്ത്രീകള് എളുപ്പത്തില് ആകൃഷ്ടരാകുന്ന പുരുഷമുഖം എങ്ങനെയുള്ളതാണെന്നായിരുന്നു പഠനസംഘം അന്വേഷിച്ചത്. 17 മുതല് 70 വയസ് വരെ പ്രായം വരുന്ന സ്ത്രീകളെയാണ് ഗവേഷകര് ഇതിനായി ഉപേയാഗിച്ചത്. പുരുഷനിലെ ചില പൊതുവായ ഘടകങ്ങള് മിക്ക സ്ത്രീകളേയും ആകര്‍ഷിക്കുന്നുവെന്ന് ഇവര് കണ്ടെത്തി.\nഅതില് ആദ്യത്തെ ഘടകമാണ് താടി. പൗരുഷത്തിന്റെ ലക്ഷണമായി നമ്മള് വ്യാപകമായി പറയാറുള്ള ഒന്നാണ് താടി. ഈ സങ്കല്‍പം സാധൂകരിക്കുന്നതായിരുന്നു പഠനത്തിന്റെ നിരീക്ഷണങ്ങളും. താടിയുള്ള പുരുഷന്മാരില് സ്ത്രീകള് എളുപ്പത്തില് ആകൃഷ്ടരായേക്കുമത്രേ. കായികമായും സാമൂഹികമായും ഇവര് മറ്റ് പുരുഷന്മാരെക്കാള് മുകളിലായിരിക്കുമെന്ന സങ്കല്‍പമാണത്രേ ഈ മനശാസ്ത്രത്തിന് പിന്നില് പ്രവര്‍ത്തിക്കുന്നത്.\nഅതേസമയം ചെറിയൊരു വിഭാഗം സ്ത്രീകള് ശക്തമായി താടിയെ എതിര്‍ക്കുന്നുമുണ്ട്. ഇതിന് അവര് കാണുന്ന കാരണം, വ്യക്തിശുചിത്വമാണ്. താടിയുള്ളവരില് വ്യക്തിശുചിത്വം കുറവായിരിക്കുമെന്നാണത്രേ ഇവര് പ്രതികരിച്ചത്.\nഇനി മുഖത്തിന്റെ കാര്യമെടുത്താല് കൗതുകമുണര്‍ത്തുന്ന പല നിരീക്ഷണങ്ങളും പഠനം പങ്കുവയ്ക്കുന്നു. വിശാലമായ കവിളെല്ലുകളും, ഉറച്ച് വ്യക്തമായ കീഴ്ത്താടിയും, ആഴം തോന്നിക്കുന്നതും നീണ്ടതുമായ കണ്ണുകളുമെല്ലാമുള്ള പുരുഷന്മാരെയാണത്രേ മിക്ക സ്ത്രീകളും കാഴ്ചയ്ക്ക് ഇഷ്ടപ്പെടുന്നത്.\nഅതോടൊപ്പം തന്നെ, രസകരമായ മറ്റൊരു സവിശേഷത കൂടി മിക്ക സ്ത്രീകളും ചൂണ്ടിക്കാട്ടിയിരിക്കുന്നു. ഉയര്‍ന്ന പുരികത്തടമുള്ള പുരുഷമുഖം കൂടുതല് ആകര്‍ഷകമാണത്രേ. അത്ര പെട്ടെന്നൊന്നും നമ്മള് ശ്രദ്ധിക്കില്ലെന്ന് കരുതുന്ന സവിശേഷതയാണിത്. എന്നാല് അതിന് പോലും വലിയ ശ്രദ്ധ കിട്ടുന്നുവെന്നാണ് പഠനം സൂചിപ്പിക്കുന്നത്. എന്തായാലും രസകരമായ കണ്ടെത്തലുകളായതിനാല് തന്നെ പഠനത്തിന് വലിയ സ്വീകാര്യതയാണ് ഇതിനോടകം ലഭിച്ചിരിക്കുന്നത്. എന്നാല് എത്രത്തോളം ആധികാരികമാണ് ഈ വിവരങ്ങളെന്നതും, പ്രദേശങ്ങള്‍ക്കും സംസ്‌കാരങ്ങള്‍ക്കുമനുസരിച്ച് ഈ സങ്കല്‍പങ്ങള് മാറിമറിയുമോയെന്നതും ബാക്കിയാകുന്ന സംശയങ്ങളാകുന്നു.\nLast Updated 15, Jan 2020, 8:36 PM\nബാലികയുടെ മൃതദേഹം കരണ്ടുതിന്നുന്ന തെരുവുപട്ടി; യുപിയില് നിന്ന് ഞെട്ടിക്കുന്ന ദൃശ്യം\nശക്തിയില് ഒന്ന് കുരച്ചതാ; പിന്നീട് വളര്‍ത്തുനായയ്ക്ക് സംഭവിച്ചത്...\nവീട്ടിനകത്ത് അഞ്ഞൂറോളം 'പെറ്റ്‌സ്'; മറിയത്തിന് ഇത് ജീവിതം തന്നെ\nമറഡോണയുടെ മൃതദേഹത്തിനൊപ്പം സെല്‍ഫി; ശ്മശാന ജീവനക്കാര്‍ക്കെതിരെ വന് പ്രതിഷേധം


എനിക്ക് ആരോടും വ്യക്തിപരമായ വിദ്വേഷങ്ങളില്ല; വ്യക്തിഹത്യ നടത്തുന്നത് ബിജെപിയുടെ ശൈലിയുമല്ല; കടകംപള്ളിക്ക് മറുപടി പറയുക മാത്രമാണ് ചെയ്തത്: കുമ്മനം\nJanam TV Web Desk Oct 9, 2019, 08:12 pm IST\nതിരുവനന്തപുരം: വട്ടിയൂര്‍ക്കാവ് ഉപതെരഞ്ഞെടുപ്പില് എന്‍ഡിഎ വോട്ടര്‍മാര്‍ക്കുമുന്നില് ചര്‍ച്ചചെയ്യുന്നത് വികസനവും വിശ്വാസവുമാണെന്ന് ബിജെപി മുന് സംസ്ഥാന അദ്ധ്യക്ഷന് കുമ്മനം രാജശേഖരന്. നാളിതുവരെ വികസനത്തിന്റെ പേരില് ജനങ്ങളെ പറ്റിച്ചിരുന്ന ഇടതുപക്ഷത്തിന് വട്ടിയൂര്‍ക്കാവിലെ ജനങ്ങളോട് വോട്ട് ചോദിക്കാനുള്ള അര്‍ഹതയില്ലെന്നും അദ്ദേഹം പറഞ്ഞു. പേരൂര്‍ക്കടയില് എന്‍ഡിഎ ഏരിയ കണ്‍വെന്‍ഷന് ഉദ്ഘാടനം ചെയ്യുകയായിരുന്നു കുമ്മനം.\nവികസനത്തിന്റെ രാഷ്ട്രീയം ചര്‍ച്ച ചെയ്യുന്നതിനു പകരം വ്യക്തിഹത്യയാണ് മാര്‍ക്‌സിസ്റ്റ് നേതാക്കള് നടത്തിക്കൊണ്ടിരിക്കുന്നത്. എനിക്ക് ആരോടും വ്യക്തിപരമായ വിദ്വേഷങ്ങളില്ല. വ്യക്തിഹത്യ നടത്തുന്നത് ബിജെപിയുടെ ശൈലിയുമല്ല. മന്ത്രി കടകംപള്ളിക്കു മറുപടി പറയുകമാത്രമാണ് താന് ചെയ്തത്. വികസനം നടപ്പാക്കുന്നതിനും വിശ്വാസ സംരക്ഷണത്തിനുമായുള്ള വിധിയെഴുത്തായിരിക്കും ഈ ഉപതെരഞ്ഞെടുപ്പുകൾ.\nബിജെപി ഭരണത്തില് രാജ്യമെങ്ങും വികസനക്കുതിപ്പാണ് സംഭവിക്കുന്നത്. കേന്ദ്രസര്‍ക്കാര് സര്‍വ്വ മേഖലകളിലും വിവിധ തരത്തിലുള്ള പദ്ധതികള് നടപ്പിലാക്കുന്നു. ജനങ്ങള് മോദി സര്‍ക്കാരിനൊപ്പമാണ്. എന്നാല് നിരാശയിലായ കോണ്‍ഗ്രസ് പാര്‍ട്ടി ബാലിശമായ ആരോപണങ്ങളുമായി രംഗത്തെത്തിയിരിക്കുകയാണ്. കോണ്‍ഗ്രസ് ഭരണത്തില് അഴിമതിയില് മുങ്ങിയ രാജ്യത്തെ അഴിമതി മുക്തമാക്കി വികസനക്കുതിപ്പിലേക്ക് നരേന്ദ്രമോദി നയിച്ചു. വട്ടിയൂര്‍ക്കാവിലും അതു തന്നെ സംഭവിക്കും. എന്‍ഡിഎ വട്ടിയൂര്‍ക്കാവില് വിജയിക്കുകയും കോണ്‍ഗ്രസ് മുക്തമാകുകയും ചെയ്യുമ്പോള് നിരവധി ജനക്ഷേമ പദ്ധതികള് ഇവിടെയും നടപ്പിലാകുമെന്നും കുമ്മനം രാജശേഖരന് പറഞ്ഞു.


Flipkart Big Billion Day | ഫ്ലിപ്കാർട്ട് ബിഗ് ബില്യൺ ഡേ സെയിൽ: 15,000 രൂപയിൽ താഴെ വിലയുള്ള മികച്ച സ്മാർട്ട്ഫോണുകൾ | Flipkart Big Billion Days Best Smartphones You Can Buy Under Rs 15,000 – News18 Malayalam\nFlipkart Big Billion Day | ഫ്ലിപ്കാർട്ട് ബിഗ് ബില്യൺ ഡേ സെയിൽ: 15,000 രൂപയിൽ താഴെ വിലയുള്ള മികച്ച സ്മാർട്ട്ഫോണുകൾ\nഐസിഐസിഐ, ആക്‌സിക്‌സ് ബാങ്ക് കാര്‍ഡുകള് ഉള്ള ഉപഭോക്താക്കള്‍ക്ക് പ്രത്യേക ഓഫറുകള് ലഭിക്കും\nഒക്ടോബര് 2-ന് ആരംഭിച്ച ഫ്ലിപ്കാർട്ട് ബിഗ് ബില്യണ് ഡേയ്‌സ് വില്‍പ്പന ഒക്ടോബര് 10-ന് അവസാനിക്കാന് പോകുകയാണ്.വ്യത്യസ്ത വിലയുള്ള നിരവധി സ്മാര്‍ട്ട്ഫോണുകള് ഇപ്പോഴും നോ-കോസ്റ്റ് ഇഎംഐ, തല്‍ക്ഷണ ക്യാഷ്ബാക്ക്, സൗജന്യ ഡെലിവറി തുടങ്ങിയ വില്‍പ്പന ഡീലുകളുമായി ഫ്ലിപ്കാർട്ട് ബിഗ് ബില്യണ് ഡേയ്‌സ് വില്‍പ്പന ഒക്ടോബര് 10-ന് അവസാനിക്കാന് പോകുകയാണ്.വ്യത്യസ്ത വിലയുള്ള നിരവധി സ്മാര്‍ട്ട്ഫോണുകള് ഇപ്പോഴും നോ-കോസ്റ്റ് ഇഎംഐ, തല്‍ക്ഷണ ക്യാഷ്ബാക്ക്, സൗജന്യ ഡെലിവറി ബിഗ് ബില്യണ് ഡെയിലില് ലഭ്യമാണ്.\nഅതുപോലെ, 15,000 രൂപയില് താഴെയുള്ള നിരവധി ബജറ്റ് ഫോണുകളും സമാനമായ വില്‍പ്പന ഡീലുകളില് ലഭ്യമാണ്. ഐസിഐസിഐ, ആക്‌സിക്‌സ് ബാങ്ക് കാര്‍ഡുകള് ഉള്ള ഉപഭോക്താക്കള്‍ക്ക് പ്രത്യേക ഓഫറുകള് ലഭിക്കും. നിങ്ങള്‍ക്ക് ഒരു പുതിയ ബജറ്റ് ഫോണ് വാങ്ങാന് പദ്ധതിയുണ്ടെങ്കില്, നിങ്ങള്‍ക്ക് പരിഗണിക്കാവുന്ന ചില ഫോണുകള് ഏതൊക്കെയെന്ന് നോക്കാം.\nമോട്ടറോള മോട്ടോ G40 ഫ്യൂഷന്: മികച്ച ആന്‍ഡ്രോയിഡ് 11 അനുഭവം നല്‍കുന്ന ഫോണാണ് ഇത്. 6.8 ഇഞ്ച് ഫുള് എച്ച്ഡി+, ക്വാല്‍കോം സ്നാപ്ഡ്രാഗണ് 732 ജി എസ് ഓ സി എന്നിവയാണ് ഇതിന്റെ സവിശേഷത. 64 മെഗാപിക്‌സല് പ്രൈമറി സെന്‍സര് ഉള്‍ക്കൊള്ളുന്ന ട്രിപ്പിള് റിയര് ക്യാമറ സജ്ജീകരണവും ഫോണിലുണ്ട്. ഇതിന്റെ 4GB + 64GB സ്റ്റോറേജ് വേരിയന്റിന് 13,999 രൂപയാണ് വില. എന്നാല് ഫ്‌ലിപ്കാര്‍ട്ട് ബിഗ് ബില്യണ് സെയിലില് ഉപഭോക്താക്കള്‍ക്ക് 500 രൂപയുടെ വിലക്കുറവ് ലഭിക്കുന്നതാണ്.\nപോക്കോ എം3പ്രോ5ജി: പോക്കോ എം3പ്രോ5ജിയില് 6.53 ഇഞ്ച് ഫുള് എച്ച്ഡി+ ഡിസ്‌പ്ലേയും 90 ഹെര്‍ട്‌സ് റിഫ്രഷ് റേറ്റും ഉണ്ട്.6ജിബി റാമും 48 മെഗാപിക്‌സല് ട്രിപ്പിള് റിയര് ക്യാമറയും മീഡിയടെക് ഡൈമന്‍സിറ്റി 700 SoC എന്നിവയും ഇതില് സജ്ജീകരിച്ചിരിക്കുന്നു. ഉപഭോക്താക്കള്‍ക്ക് 18W ഫാസ്റ്റ് ചാര്‍ജിംഗ് പിന്തുണയുള്ള 5,000mAh ബാറ്ററിയും ലഭിക്കും. ഫ്‌ലിപ്കാര്‍ട്ട് ബിഗ് ബില്ല്യണ് ഡേയ്‌സ് സെയില്, പോകോ M3 Pro 5G 14,499 രൂപ മുതല് ലഭ്യമാണ്.\nസാംസങ് ഗാലക്‌സി F12: ഗാലക്‌സി F12 6.5 ഇഞ്ച് HD+ ഇന്‍ഫിനിറ്റി- V ഡിസ്‌പ്ലേ 90 ഹെര്‍ട്‌സ് റിഫ്രഷ് റേറ്റില് ലഭ്യമാണ്.4ജിബി റാമും ഒക്ടാ കോര് എക്‌സിനോസ് 850 SoC-യുമാണ് ഈ ഫോണിലുള്ളത്. ഫോണിന് പിറകില് ക്വാഡ് ക്യാമറകളുണ്ട്, അതില് 48 മെഗാപിക്‌സല് പ്രൈമറി ക്യാമറയുണ്ട്. 64 ജിബി മോഡല് 12,999 രൂപയ്ക്ക് പകരം 9,499 രൂപയ്ക്കാണ് ബിഗ് ബില്യണ് സെയിലില് ലഭിക്കുക.\nമൈക്രോമാക്‌സ് ഐഎന് നോട്ട് 1: ഫ്‌ലിപ്കാര്‍ട്ട് ഉപയോക്താക്കള്‍ക്ക് 'മെയ്ഡ് ഇന് ഇന്ത്യ' മൈക്രോമാക്‌സ് ഇന് നോട്ട് 1 ചെറിയ വിലയില് സ്വന്തമാക്കാം.4ജിബി റാമും 64 ജിബി ഓപ്ഷനും ഉള്ള വേരിയന്റിന് 9,499 രൂപയാണ് വില. ഇത് ഒരു മികച്ച ആന്‍ഡ്രോയിഡ് അനുഭവം നല്‍കുന്ന ഫോണാണ്. മീഡിയടെക് ഹീലിയോ G85 പ്രോസസറാണ് ഇതില് ഉള്‍പ്പെടുത്തിയിരിക്കുന്നത്. പിന്നില് മൂന്ന് സെന്‍സറുകളുമായി 48 മെഗാപിക്‌സല് പ്രൈമറി ക്യാമറയുമുണ്ട്.\nറിയല്‍മി 8i: ഫ്‌ലിപ്കാര്‍ട്ട് ബിഗ് ബില്യണ് ഡേ സെയില് സമയത്ത് റിയല്‍മി 8i 12,999 രൂപയ്ക്കാണ് റീട്ടെയില് ചെയ്യുന്നത്. കൂടാതെ ഐസിഐസിഐ ഉപഭോക്താക്കള്‍ക്ക് പ്രത്യേക ഓഫറുകള് ആസ്വദിക്കാനും സാധിക്കും. ഏറ്റവും പുതിയ മീഡിയടെക് ഹീലിയോ G96 SoC യും 50 മെഗാപിക്‌സല് പ്രൈമറി ക്യാമറയും ഉള്‍പ്പെടുന്ന ഫോണാണിത്. ആന്‍ഡ്രോയിഡ് 11 അധിഷ്ഠിതമാക്കിയുള്ള റിയല്‍മി UI 2.0-ല് പ്രവര്‍ത്തിക്കുന്ന ഈ ഫോണ് 5,000 എംഎഎച്ച് ബാറ്ററിയാണ് വാഗ്ദാനം ചെയ്യുന്നത്.


student-dies-due-to-snake-bite-human-rights-commission-file-case | അഞ്ചാം ക്ലാസുകാരി പാമ്പുകടിയേറ്റ് മരിച്ച സംഭവത്തിൽ മനുഷ്യാവകാശ കമ്മീഷൻ കേസെടുത്തു; 15 ദിവസത്തിനകം റിപ്പോർട്ട് നൽകാൻ കളക്ടർക്കും ജില്ലാ പൊലീസ് മേധാവിക്കും വിദ്യാഭ്യാസ ഉപ ഡയറക്ടർക്കും നിർദ്ദേശം - MarunadanMalayalee.com\nNovember 21, 2019 | 10:31 PM IST | Permalink\nവയനാട്: സുൽത്താൻ ബത്തേരിയിലെ ഗവ. സർവജന വൊക്കേഷണൽ ഹയർ സെക്കന്ററി സ്‌കൂളിൽ വിദ്യാർത്ഥിനി പാമ്പ് കടിയേറ്റ് മരിച്ച സംഭവത്തിൽ മനുഷ്യവകാശ കമ്മീഷൻ കേസെടുത്തു. വയനാട് ബത്തേരി ഗവ. സ്‌കൂളിലെ വിദ്യാർത്ഥിനിയായ ഷഹലാ ഷെറിന്റെ മരണത്തിലാണ് മനുഷ്യവകാശ കമ്മീഷൻ ഇടപെടൽ. ജില്ലാ കളക്ടർ, ജില്ലാ പൊലീസ് മേധാവി, വിദ്യാഭ്യാസ ഉപഡയറക്ടർ എന്നിവരോട് റിപ്പോർട്ട് തേടി. 15 ദിവസത്തിനകം റിപ്പോർട്ട് നൽകണമെന്നാണ് നിർദ്ദേശം.\nബുധനാഴ്ച വൈകിട്ടോടെയാണ് ബത്തേരി ഗവ.സർവജന വൊക്കേഷണൽ ഹയർ സെക്കൻഡറി സ്‌കൂളിലെ അഞ്ചാം ക്ലാസ് വിദ്യാർത്ഥിനി ഷഹ്ല ഷെറിന് പാമ്പുകടിയേറ്റത്. കുട്ടിയുടെ അവസ്ഥ മോശമായിട്ടും അദ്ധ്യാപകർ ആശുപത്രിയിലേക്ക് കൊണ്ടുപോകാൻ തയ്യാറായില്ല. കുട്ടിയുടെ പിതാവ് വരുന്നിടം വരെ കാത്തുനിൽക്കുകയായിരുന്നു. കുട്ടിയുടെ കാലിൽ ബെഞ്ചു തട്ടിയതാണെന്നും കല്ലു കൊണ്ട് പോറിയതാണെന്നും ആണി കൊണ്ട് മുറിഞ്ഞതാണെന്നുമൊക്കെയാണ് ഷജിൽ എന്ന അദ്ധ്യാപകൻ തങ്ങളോട് പറഞ്ഞതെന്നും വിദ്യാർത്ഥിനികൾ പറയുന്നു.\nപിതാവെത്തി കുട്ടിയെ കോഴിക്കോട് മെഡിക്കൽ കോളേജിലേക്ക് കൊണ്ടുപോകും വഴിയാണ് ഷഹ്ല മരിച്ചത്. ഇതിനിടെ ബത്തേരി താലൂക്ക് ആശുപത്രിയിൽ എത്തിച്ച് ഏറെ നേരെ നിരീക്ഷണത്തിൽ വെച്ചിട്ടും കുട്ടിക്ക് പാമ്പുകടിയേറ്റെന്ന് ഡോക്ടർമാർക്ക് സ്ഥിരീകരിക്കാനായിരുന്നില്ല. സംഭവവുമായി ബന്ധപ്പെട്ട് അദ്ധ്യാപകനെയും ബത്തേരി താലൂക്ക് ആശുപത്രിയിലെ ഡോക്ടറെയും സസ്‌പെൻഡ് ചെയ്തിട്ടുണ്ട്.